**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 102. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Ožujak i veljača - priča** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **–** objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta  - izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **ASOCIJACIJE**  **Ishod aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj priprema igru asocijacije u kojoj je konačno rješenje KALENDAR.   |  |  |  |  |  | | --- | --- | --- | --- | --- | | 28 ili 29 | vikend | 1.1. | sretna | utorak | | siječanj | 7 dana | 12. travnja | nova | četvrtak | | listopad | radni dani | 21.12. | 2021. | nedjelja | | 30 ili 31 | 4 i pol | 18.11. | stara | ponedjeljak | | **MJESEC** | **TJEDAN** | **NADNEVAK** | **GODINA** | **DANI** | | **K A L E N D A R** | | | | |   Komunikacijska situacija: Što je kalendar? Pročitaj tekst u rubrici *Oko teksta tekst*. Učenici odgovaraju na pitanja: Iz kojega jezika potječe naziv kalendar? Kakve kalendare razlikujemo? Gdje se sve nalaze kalendari? Kakav bi bio život bez njih? Tko se u tvojoj obitelji najviše koristi kalendarom? Objasni. Kad se ti koristiš kalendarom? Koliko mjeseci ima kalendar? Nabroji.  **2. RAZUMIJEM ŠTO SLUŠAM I ČITAM**  **Ishod aktivnosti**: povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učiteljica/učitelj prije čitanja postavlja pitanje, a učenici pažljivo slušaju kako bi nakon čitanja mogli odgovoriti: Kako je Veljača izgubila svoje dane?  Učiteljica/učitelj čita priču Vere Zemunić *Ožujak i veljača.* Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Veljača je, za svaku izgubljenu partiju u igri Čovječe, ne ljuti se, izgubila po jedan dan.)  Otvaraju udžbenik i još jednom čitaju priču. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Rad s udžbenikom: učenici pismeno odgovaraju na pitanja u udžbeniku. Učiteljica/učitelj može pročitati svako pojedino pitanje, a učenici zatim samostalno odgovaraju na njih. Nakon što su učenici riješili zadatke, provjeravaju točnost uratka.  **3. PIŠEM SVOJU PRIČU**  **Ishod aktivnosti:** piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti:**  Učiteljica/učitelj potiče učenike na promišljanje koji mjeseci imaju po 31 dan. Komunikacijska situacija: Koji je od tih mjeseci po nečemu prepoznatljiv? Što misliš kako su mjeseci uspjeli zadržati svoje dane? Što su mogli raditi?  Volite li maštati? Zatvorite oči i poslušajte: Zamisli da si na nekome drugome mjestu, negdje daleko… Sjediš na toplom i mekanom sagu. Izgleda čarobno. Doista, to nije običan sag, to je čarobni sag koji te može ponijeti kamo god zaželiš. Polako se dižeš na svojemu čarobnome sagu. Osjećaš se ugodno, sigurno, lagano i lepršavo. Sve ispod tebe postaje manje i manje… putuješ u neka daleka vremena… Ugledao si dva neobična prijatelja, jednako su dugački, imaju 31 dan… Prilaziš bliže, čuješ ih i prepoznaješ. Kolovoz i Prosinac. Potom se tvoj sag počne polako, polako spuštati. Lagano se spušta na zemlju. Spremaš svoj sag na sigurno mjesto. Kad zaželiš otvori oči… Nekoliko učenika navodi o čemu su razgovarali Kolovoz i Prosinac, kako su izgledali, gdje su se nalazili, što su radili… Učiteljica/učitelj zadaje učenicima zadatak da smisle i napišu u bilježnicu kratku priču u kojoj će glavni likovi biti Kolovoz i Prosinac. Zaključuju da priča mora imati uvod, razradu i zaključak, da treba biti zanimljiva i originalna. Učenici samostalno pišu priče, a kad je većina gotova pojedini učenici čitaju svoje priče. | | | | [**Zvučna čitanka**](https://hr.izzi.digital/DOS/46428/92646.html#block-2561887) | **PID OŠ** A. 4. 2. Učenik obrazlaže i prikazuje vremenski slijed događaja te organizira svoje vrijeme.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu. |