**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Svijetu se ne može ugoditi (šaljiva narodna pripovijetka)** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. DOBAR SAVJET ZLATA VRIJEDI**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti**:  Komunikacijska situacija: Trebate li ponekad nekoga pitati za savjet? Koga najčešće pitate i zašto? Jeste li u nedoumici kad nekoga trebate pitati za savjet? Poslušate li uvijek savjet koji dobijete? Učenici navode jedan dobar savjet koji su dobili, ali ga nisu poslušali. Objašnjavaju poslovicu: Dobar savjet zlata vrijedi.  **2. SLUŠAMO I RAZGOVARAMO O PRIPOVIJETCI**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom.  **Opis aktivnosti:**  Učiteljica/učitelj prije čitanja teksta pita učenike što znači da je pripovijetka narodna te usmjerava učenike na pažljivo slušanje kako bi mogli odgovoriti zašto je ovo šaljiva narodna pripovijetka.  Nakon čitanja objašnjavaju se nepoznate riječi.  Razgovor o tekstu: Tko su likovi u pripovijetci? Otkuda su išli otac i sin? Pročitaj što im je rekao prvi čovjek kojega su susreli putem. Što su napravili? Što im je poručio drugi čovjek kojega su sreli? Jesu li ga poslušali? Objasni odgovor. Pročitaj što im je rekao četvrti čovjek. Što je nakon toga odlučio otac? Kako završava pripovijetka? Pročitaj dio pripovijetke koji te najviše nasmijao.  **3. SVIJETU SE NE MOŽE UGODITI**  **Ishod aktivnosti**: razgovara s drugim učenicima o vlastitome doživljaju teksta; prepoznaje vrijedne poruke i mudre izreke; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; povezuje sadržaj, temu i motive teksta s vlastitim iskustvom.  **Opis aktivnosti:**  Učiteljica/učitelj pita učenike po kojim obilježjima ovaj tekst svrstavamo u pripovijetke. Učenici navode obilježja književne vrste (govori o jednom događaju s više likova). Zašto se pripovijetka zove *Svijetu se ne može ugoditi*?Tko je želio svima ugoditi? Pročitaj rečenicu iz koje saznaješ da je otac smatrao da magarac želi svima ugoditi. Prepiši rečenicu u kojoj se vidi da je otac ljut. (udžb., 99. str. 4. zad.) Koje osobine ima otac? (neodlučan, priglup, povodljiv, ljut)  Slušaš li ti uvijek tuđe savjete? Kad si zadnji put napravila/napravio nešto slušajući savjete. Ispričaj! Je li dobro uvijek slušati tuđe savjete? Zašto? Slažeš li se s naslovom pripovijetke? Objasni. Zamisli da si ti susreo/susrela oca, sina i magaraca i da ti se otac požalio da mu svi dijele savjete i da ne zna što da radi. Daj mu savjet. (udžb., 99. str., 5. zad.)  Likovi, osobine i objašnjenje naslova mogu se zapisati u bilježnicu.  **4. REDOSLIJED DOGAĐAJA**  **Ishod aktivnosti**: prepoznaje obilježja proznih tekstova: događaj, likovi, pripovjedne tehnike; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta.  **Opis aktivnosti:**  Učenici još jednom sami čitaju tekst i zapisuju redoslijed događaja tako da svakome događaju daju podnaslov (udžb., 99., str., 2. zad.). Učenici čitaju podnaslove koje su zapisali te razgovaraju o tome jesu li svi napisali točan redoslijed događaja u pripovijetci.  Za domaću zadaću učenici opisuju događaj koji im je bio najsmješniji (udžb., 99. str., 3. zad.), čitaju rubriku *Oko teksta tekst* te zapisuju ili u tekstu označavaju tri najvažnija podatka koja su saznali o utrci magaraca.  **Na ploči je:**  SVIJETU SE NE MOŽE UGODITI  Šaljiva narodna pripovijetka  Vrsta: pripovijetka (jedan događaj, više likova)  Likovi: otac, sin, magarac i prolaznici  Očeve osobine: neodlučan, povodljiv, priglup, ljut  Nikada se ne može svima ugoditi jer su ljudi različiti i imaju različito mišljenje.  Ponekad je dobro slušati savjete, ali važno je razmišljati svojom glavom. | | | | [**Zvučna čitanka**](https://hr.izzi.digital/DOS/46428/92646.html#block-2562063) | **UKU** A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem.  **GOO** A. 2. 1. Ponaša se u skladu s ljudskim pravima u svakodnevnom životu.  **ZDR** B. 2. 1. A. Razlikuje vrste komunikacije. |