**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 88. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Vijest, obavijest – Zanimljivost iz zagrebačkog ZOO-a** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta**.  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. LJENIVCI**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj na početku sata učenicima prikazuje kratak dokumentarni film o ljenivcima (<https://www.youtube.com/watch?v=LV620R-NTeg>). Nakon gledanja filma učiteljica/učitelj usmjerava komunikacijsku situaciju: Koje su životinje prikazane u filmu? Gdje se nalaze? Znate li kada i kako su ljenivci stigli u ZOO vrt u Zagrebu? Gdje ste mogli saznati te podatke? | | | |  | **PID OŠ** B. 4. 2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.  **OSR** A. 2. 2.Upravlja emocijama i ponašanjem; B. 2. 2. Razvija komunikacijske kompetencije;  B. 2. 4. Suradnički uči i radi u timu.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; B. 2. 4. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju. |
| **2. VIJEST**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka.  **Opis aktivnosti:**  Učiteljica/učitelj navodi učenike da otvore udžbenik i pročitaju vijest o dolasku ljenivaca u Zoološki vrt grada Zagreba. Učenici čitaju tekst u sebi. Učiteljica/učitelj navodi učenike da razmisle odgovara li vijest na sva pitanja na koja bi trebala odgovarati. Učiteljica/učitelj upućuje učenike da još jednom naglas pročitaju vijest tako da svaki učenik pročita po jednu rečenicu. Slijedi kratka analiza vijesti: Na koja pitanja vijest treba odgovarati? (Tko?, Što?, Gdje?, Kako?, Kada?, Zašto) Što se dogodilo? Kada se dogodilo? Saznajemo li iz ove vijesti tko je stigao u ZOO vrt? Gdje su stigli ljenivci? Kako su se snašli u novome domu? Zašto je njihov dolazak bitan? Učenici zaključuju da vijest odgovara na sva potrebna pitanja.  Učiteljica/učitelj zapisuje na ploču potrebne podatke, a učenici prepisuju u bilježnice.  Komunikacijska situacija: Kakva vijest treba biti? (kratka, jasna, važna, zanimljiva, istinita) Je li ova vijest takva? Biste li u njoj nešto promijenili? Učenici mogu iznijeti neke ideje ukoliko misle da nešto u vijesti treba mijenjati. Učiteljica/učitelj ih treba usmjeravati u odgovorima. | | | |  |
| **3. OBAVIJEST**  **Ishodi aktivnosti**: piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj pitanjima potiče učenike da se prisjete što je to obavijest: Na koja pitanja odgovara obavijest? (Tko?, Što?, Gdje?, Kada?, Zašto?) Koja je osnovna razlika između vijesti i obavijesti? (Vijest je kratki tekst o kakvu dnevnom događaju, a obavijestje vrsta teksta kojom se kratko i sažeto najavljuje događaj u budućnosti.) Komunikacijska situacija: Kako bismo mogli pogledati ljenivce, Matildu i Ennia? Možemo li svi zajedno otići u posjet ZOO vrtu grada Zagreba? Tko organizira posjet? Kako će roditelji znati kada i kamo idu učenici? Roditeljima treba napisati obavijest. Učiteljica/učitelj dijeli učenike u parove. Učenici u udžbeniku čitaju zadatak. Prije nego što napišu obavijest moraju doznati ove bitne informacije: tko ide i kojega dana, u koliko sati se kreće, kada je predviđen povratak, koliko novca treba platiti za izlet, što se još mora ponijeti sa sobom. Prije pisanja obavijesti na internetu trebaju doznati radno vrijeme ZOO-a te cijenu ulaznice (<https://zoo.hr/>). Učiteljica/učitelj zapisuje na ploču sve potrebne podatke, a učenici prepisuju u bilježnice. Nakon što potraže potrebne informacije na internetu, u paru pišu obavijest. Kada većina parova završi zadatak, čitaju svoje obavijesti i analiziraju jesu li obavijesti potpune. | | | |  |
| **4. VENNOV DIJAGRAM**  **Ishodi aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici su i dalje u parovima. Učiteljica/učitelj zadaje učenicima zadatak da na papiru nacrtaju Vennov dijagram. U njega trebaju upisati što je zajedničko u vijesti i obavijesti, a što različito. Nakon što napišu sve podatke parovi izlažu i uspoređuju napisano.  Slika na kojoj se prikazuje uređaj, crtež  Opis je automatski generiran  Kada učenici završe s radom ispunjavaju listić za samovrednovanje.   |  |  | | --- | --- | | Mogu nabrojiti obilježja vijesti. |  | | Mogu objasniti razliku između obavijesti i vijesti. |  | | Uspješno sam napisao/napisala obavijest i vijest. |  |   **PRIJEDLOG DOMAĆE ZADAĆE:** Učiteljica/učitelj zadaje učenicima zadatak da na internetu ili u enciklopediji pronađu još neke zanimljivosti o ljenivcima. | | | |  |  |