**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Pjesme nastaju crtanjem** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – stvaralačkim postupcima oblikuje govorene tekstove  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – objašnjava nepoznate riječi služeći se dječjim rječnicima  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PISCIMA (NI)JE LAKO**  **Ishod aktivnosti**: razgovara i govori prema zadanoj ili slobodnoj temi; stvaralačkim postupcima oblikuje govorene tekstove; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti**:  Učiteljica/učitelj potiče komunikacijsku situaciju: Koja književna djela najviše volite čitati? Tko stvara književna djela? Jeste li ikad razmišljali je li stvaranje književnih djela zahtjevan posao? Što mislite pišu li pisci svaki dan ili čekaju inspiraciju? Kako nastaju pjesme? O čemu pjesnici pišu u pjesmama? Koje vrste pjesama poznajete? Učenici iznose svoja iskustva, spoznaje i razmišljanja, a ukoliko je neki učenik nekad razgovarao s piscem ili sam piše, može ispričati kako, kada i zašto piše.  **2. UPOZNAJEMO *BLACKOUT* POEZIJU**  **Ishod aktivnosti**: izdvaja važne podatke iz teksta i piše bilješke s obzirom na sadržaj i strukturu; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta.  **Opis aktivnosti**:  Učiteljica/učitelj potiče učenike da pročitaju tekst u udžbeniku na 114. str. i saznaju što je *blackout poezija*. Prilikom čitanja moraju podcrtati ono što smatraju najvažnijim o *blackout* poeziji.  Nakon čitanja učenici pričaju što su saznali o *blackout* poeziji (Kako nastaje? S kojom se vrstom izražavanja kombinira? Postoji li neka zadana tema za stvaranje? Kakve su preporuke za stvaranje te vrste poezije?)  Učenici čitaju učenički rad i pokušaju odgovoriti na pitanje koja je mogla biti zadana tema za stvaranje pjesme.  **3. O ČEMU PIŠE POGLAVICA**  **Ishod aktivnosti**: izdvaja važne podatke iz poslušanoga teksta prema uputi; objašnjava nepoznate riječi služeći se dječjim rječnicima; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; primjenjuje nove riječi u komunikacijskoj situaciji.  **Opis aktivnosti:**  Učiteljica/učitelj prije čitanja pisma indijanskoga poglavice Seattlea iz 1854. godine potiče učenike na pozorno slušanje kako bi mogli odgovoriti na pitanje što je Indijancima majka, a što brat.  Kratka usmena provjera razumijevanja sadržaja teksta: Kome piše poglavica? Što želi američki predsjednik? Zašto to zabrinjava poglavicu? Što je Indijancima najveća vrijednost? Koja je tema ovoga pisma?  **4. STVARAMO *BLACKOUT* POEZIJU**  **Ishod aktivnosti**: povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti**:  Učenici stvaraju *blackout* poeziju - odabiru najbolje, najjače riječi koje će opisati njihove misli i osjećaje o važnosti ekologije i čuvanju planeta Zemlje te oslikavaju ostatak teksta.  Nakon što završe, učenici čitaju svoje *blackout* pjesme.  Domaća zadaća: Podsjetiti se/istražiti što je akrostih, dijamantna pjesma, haiku. | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost. |