**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Imenice, glagoli, pridjevi - ponavljanje** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – točno oblikuje prošlo, sadašnje i buduće vrijeme  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **OH, TA KIŠA!**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učenici trebaju dopuni rečenice odgovarajućim riječima birajući po jednu riječ iz lijevoga i desnoga oblaka. Čitaju dobivene rečenice:  Kojoj vrsti riječi pripadaju zadane riječi? Pročitaj umanjenicu imenice kiša. Kako zovemo riječ kišurina? Kojoj vrsti riječi pripadaju one u lijevome oblaku? Kojoj vrsti riječi pripadaju riječi iz desnoga oblaka?  **2. ČITAM TEKST**  **Ishod aktivnosti:** učenikpovezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu.  **Opis aktivnosti:**  Učenici čitaju tekst *U parku*.  Odgovaraju na pitanja vezana uz tekst: Gdje se odvija radnja teksta? Što su djeca radila u parku? Što se dogodilo Marku? Zašto je pao? Kako ga je majka utješila?  **3. PONAVLJAMO VRSTE RIJEČI**  **Ishod aktivnosti:** učenik izdvaja važne podatke iz teksta i piše bilješke s obzirom na sadržaj i strukturu; razumije gramatičku kategoriju vrste riječi (imenice, glagoli, pridjevi); točno oblikuje prošlo, sadašnje i buduće vrijeme; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom:  - učenici pronalaze u tekstu sve imenice i zaokružuju ih  - ispisuju iz teksta sve imenice u množini i preoblikuju ih u jedninu  - prepisuju određene rečenice iz teksta i pretvaraju ih u zadano glagolsko vrijeme  - ispisuju pridjeve i pišu pridjeve suprotnoga značenja  Nekoliko učenika čita gotove uratke, a ostali provjeravaju jesu li dobro napisali.  **4. OPISUJEM**  **Ishod aktivnosti:** učenik funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učenici promatraju slike djece. O svakome djetetu trebaju napisati jednu rečenicu koristeći se svim vrstama riječi koje poznaju.  Nekoliko učenika čita svoje gotove uratke.  **5. RAZMISLI I RECI**  **Ishod aktivnosti:** učenik razumije gramatičku kategoriju vrste riječi (imenice, glagoli, pridjevi).  **Opis aktivnosti:**  Učenici sjede u krugu. Učiteljica/učitelj može zadati vrstu riječi npr. glagol. Učenici trebaju, redom kako sjede, što brže reći primjer zadane riječi. Učiteljica/učitelj mogu tijekom igre mijenjati vrstu riječi koju treba reći. Učenik koji pogriješi ispada iz igre. | | | | **Mogu se koristiti objekti iz jedinica:**  [**Rod imenica**](https://hr.izzi.digital/DOS/46428/46489.html)  [**Rod i broj imenica**](https://hr.izzi.digital/DOS/46428/59583.html)  [**Imenice, glagoli i pridjevi**](https://hr.izzi.digital/DOS/46428/59585.html)  [**Glagoli - izricanje prošlosti**](https://hr.izzi.digital/DOS/46428/59588.html)  [**Glagoli - izricanje sadašnjosti**](https://hr.izzi.digital/DOS/46428/59590.html)  [**Glagoli - izricanje budućnosti**](https://hr.izzi.digital/DOS/46428/59593.html) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale;  A. 2. 4. Razvija radne navike. |