**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | | | |
| NASTAVNI SADRŽAJ: | **Najveća kuća - ulomak** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – objašnjava nepoznate riječi: na temelju vođenoga razgovora, zaključivanja na temelju konteksta  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  - povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **NAJVEĆA KUĆA**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Komunikacijska situacija: Kako zamišljaš najveću kuću? Opiši je. Možeš li zamisliti tko u njoj boravi? Čemu služi?  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj najavljuje priču Mate Lovraka *Najveća kuća*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: Koja je najveća i najljepša kuća u selu?  **3. RAZUMIJEM ŠTO SLUŠAM**  **Ishod aktivnosti:** učenik objašnjava nepoznate riječi: na temelju vođenoga razgovora, zaključivanja na temelju konteksta; povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje vrijedne poruke i mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Najveća i najljepša kuća u selu je škola.)  Otvaraju udžbenik i još jednom čitaju. Nepoznate riječi pokušavaju sami razjasniti, a ukoliko ne znaju pomoći će učiteljica/učitelj.  Učiteljica/učitelj pitanjima uvodi učenike u sadržajnu analizu: Pročitaj rečenicu u kojoj se spominje mjesto radnje. Koji glasovi dopiru iz daljine? Koliko je đaka u dvorištu kraj škole? Opiši kako provode odmor na dvorištu. Što im još nedostaje, osim prostora? Kako je škola opremljena iznutra? Djedovi i bake predlažu odgojne postupke koji su danas neprihvatljivi. Pronađi ih i pročitaj. Nabroji tko sve od rodbine očekuje pomoć djece. Koje brige imaju roditelji? Zašto djeca borave na ulici? Možeš li odrediti vrijeme radnje ulomka?  Izražajno čitajući, odglumi usklične rečenice koje se čuju u školskome dvorištu.  Eh, da su im samo još krila, odletjeli bi! Poželiš li ponekad imati krila? Kamo bi te sve odnijela?  Jesu li u vrijeme radnje romana djeca imala više i raznolikije ispunjen dan nego što imaju danas?  Zamisli da imaš vremeplov i možeš otići u to vrijeme. Zaokruži nešto od ponuđenoga i objasni svoj odabir: (odmah bih otišla/otišao razmislila/razmislio bih o odlasku ne bih otišla/otišao).  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. MOGU I OVO**  **Ishod aktivnosti:** učenik argumentira vlastite doživljaje i zaključuje o uočenim vrijednostima književnoga teksta; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; piše prema predlošcima za ovladavanje gramatičkom i stilističkom normom potrebnom za strukturiranje teksta; razumije gramatičku kategoriju vrste riječi (imenice, glagoli, pridjevi); provjerava pravopisnu točnost i slovopisnu čitkost.  **Opis aktivnosti:**  Rad s udžbenikom - učenici rješavaju zadatke u udžbeniku:  - prepisuju glagole iz drugog i trećeg ulomka  - uspoređuju ponašanje učenika u vrijeme radnje ulomka romana s ponašanjem današnjih učenika  - opisuju školu iz ulomka.  Nekoliko učenika čita svoje gotove uratke.  **5. STARE IGRE**  Ishod aktivnosti: učenik razgovara i govori prema zadanoj ili slobodnoj temi; izdvaja važne podatke iz teksta.  **Opis aktivnosti:**  Učenici su podijeljeni u nekoliko grupa. Učiteljica/učitelj može svakoj grupi dati napisanu uputu za neku staru igru (npr. Igra škuljaka, Ide maca oko tebe, Išla majka s kolodvora, Čvorak…). Učenici trebaju pročitati uputu i pokušati odigrati igru.  **PRIJEDLOG ZAPISA NA PLOČI**  Najveća kuća  Mato Lovrak  - ulomak iz dječjega romana  TEMA: opis najveće kuće - škole  MJESTO RADNJE: škola u Velikom Selu  Djeca su prije više vremena provodila vani.  Igračke su im bile predmeti iz prirode. | | | | [**Zvučna čitanka**](https://hr.izzi.digital/DOS/46428/92646.html#block-2561855) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava; B. 2. 1. Promiče pravila demokratske zajednice. |