**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Igrokazi za djecu (uvod u lektiru) – Morčić** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – piše tekstove poštujući strukturu: uvod, razrada i zaključak  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **NASTAVNE SITUACIJE**  **1.** **TKO JE MORČIĆ?**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  **Opis aktivnosti:**  Učenici čitaju tekst *Oko teksta tekst* iz kojeg saznaju tko je Morčić. Zašto je Morčić simbol Rijeke? Što o tome kaže legenda? Kako Morčić izgleda? U obliku čega danas ljudi (žene) imaju Morčiće?  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj najavljuje tekst *Morčić* Mire Gavrana. Prije čitanja (ili slušanja) teksta učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti na pitanje: Gdje su otišli dječaci?  **3. RAZUMIJEM ŠTO SLUŠAM**  **Ishod aktivnosti:** učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, prepoznaje vrijedne poruke i mudre izreke, prepoznaje obilježja dramskih tekstova: lica, dijalog, monolog  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja (Dječaci su otišli jahati dupina, plivati s njim).  Otvaraju udžbenik i još jednom čitaju igrokaz. Čitaju po ulogama.  Učiteljica/učitelj s nekoliko pitanja uvodi učenike u sadržajnu analizu:  Nabroji likove koji se spominju u igrokazu. Pročitaj dio u kojem doznaješ tko se raduje povratku kući. Zašto Kapetan nema takve osjećaje? Tko mu pruža utjehu? S kime je sin provodio dane u igri? Kako su se zabavljali na obali? Kakve je utjecaje imala svirka na svirali? Što se događalo u moru?  Pojasni što je to igrokaz.  Čiju snagu za kretanje koriste jedrenjaci? Istraži koje su sve obveze kapetana broda. Zašto je na brodu jako važna uloga kuhara? Jesi li ikada puštala/puštao zmaja? Koje su vještine potrebne za uspješno upravljanje njime? Bojiš li se nekih životinja? Zašto?  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. MOGU I OVO**  **Ishod aktivnosti:** učenik koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, piše prema predlošcima za ovladavanje gramatičkom i stilističkom normom potrebnom za strukturiranje teksta, provjerava pravopisnu točnost i slovopisnu čitkost  **Opis aktivnosti:**  Rad s udžbenikom: učenici odgovaraju na pitanja u udžbeniku. Nekoliko učenika čita svoje gotove uratke.  Tko je dupin ili delfin? Čitaju tekst o dupinima.  **5. PREPRIČAVAM TEKST**  **Ishod aktivnosti:** učenik izdvaja važne podatke iz teksta i piše bilješke s obzirom na sadržaj i strukturu, prepričava tekst na temelju bilježaka, piše prema predlošcima za ovladavanje gramatičkom i stilističkom normom potrebnom za strukturiranje teksta, piše tekstove poštujući strukturu: uvod, razrada i zaključak, provjerava pravopisnu točnost i slovopisnu čitkost  **Opis aktivnosti:**  Učenici uz pomoć učiteljice/učitelja zapisuju redoslijed radnje.  REDOSLIJED RADNJE:  1. Vjetar se diže i posada se priprema za isplovljavanje  2. Razgovor kapetana i prvog časnika o obiteljima  3. Karlo ide s Morčićem puštati zmajeve  4. Kuhar se priprema za povratak  5. Karlo i Morčić plivaju s delfinom  Prema redoslijedu radnje učenici prvo usmeno, a zatim i pisano prepričavaju tekst.  **6. MALI GLUMCI**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje, stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip  **Opis aktivnosti:**  Učenici su podijeljeni u nekoliko grupa (po šest učenika). Učenici trebaju među sobom podijeliti uloge i dramatizirati tekst (izražajno čitati).  Grupa koja želi može izražajno pročitati igrokaz.  Komunikacijska situacija: Je li ovo cijeli tekst? Što znači ulomak? Kakva vam je ova priča? Zanima li vas kako će završiti?  **ZADATAK**: Za lektiru treba pročitati igrokaz *Morčić* i još dva igrokaza po vašem izboru iz knjige *Igrokazi za djecu* Mire gavrana.  **PRIJEDLOG ZAPISA NA PLOČI**  **Morčić**  **Miro Gavran**  - igrokaz  TEMA: priprema broda za povratak  LIKOVI: kapetan broda, prvi časnik, kuhar, dječak Karlo, Morčić, delfin  MJESTO RADNJE: paluba jedrenjaka, morska plaža  REDOSLIJED RADNJE:  1. Vjetar se diže i posada se priprema za isplovljavanje  2. Razgovor kapetana i prvog časnika o obiteljima  3. Karlo ide s Morčićem puštati zmajeve  4. Kuhar se priprema za povratak  5. Karlo i Morčić plivaju s delfinom | **Jedinica Lektira -** [**Miro Gavran: Igrokazi**](https://hr.izzi.digital/DOS/46428/66899.html)  [**Zvučna čitanka**](https://hr.izzi.digital/DOS/46428/92646.html#block-2561844) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A.2.3.Razvija osobne potencijale.  A.2.4. Razvija radne navike.  B.2.1. Opisuje i uvažava potrebe i osjećaje drugih.  B.2.2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu.  A. 2. 2. Aktivno zastupa ljudska prava.  C. 2. 1. Sudjeluje u unaprjeđenju života i rada škole.  C. 2. 2. Promiče solidarnost u školi.  **ZDR** B. 2. 1. A Razlikuje vrste komunikacije.  B. 2. 1. B Prepoznaje i procjenjuje vršnjačke odnose.  B. 2. 2. B Objašnjava pravo na izbor.  B. 2. 2. C Uspoređuje i podržava različitosti. |