**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Sova i lisica** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KAKAV JE TKO?**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Komunikacijska situacija: Koje ste književne vrste do sada upoznali? Koja su obilježja basne? Možete li se sjetiti neke basne koju smo čitali?  Određenim životinjama pridodane su neke osobine, npr. puž je najčešće spor.  Učenici trebaju, samostalno u udžbeniku, uz svaku životinju upisati osobinu koja se uz nju veže u basnama. Čitaju koju su osobinu dodali pojedinoj životinji.  **2. POZORNO SLUŠAM**  **Ishod aktivnosti:** učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj najavljuje basnu *Sova i lisica*. Prije čitanja (ili slušanja) priče učiteljica/učitelj postavlja pitanje. Učenici pozorno slušaju kako bi nakon čitanja mogli odgovoriti na pitanje: Koje se životinje spominju u basni?  **3. RAZUMIJEM ŠTO SLUŠAM**  **Ishod aktivnosti:** učenik povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; pokazuje radoznalost, sklonost i znatiželju za komunikaciju s književnim tekstom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje vrijedne poruke i mudre izreke; povezuje doživljaj i razumijevanje književnoga teksta s vlastitim misaonim i emotivnim reakcijama na tekst.  **Opis aktivnosti:**  Učenici iznose svoje osjećaje nakon slušanja pročitanoga teksta. Odgovaraju na pitanje postavljeno prije čitanja (U bajci se spominju sova, lisica, medvjed, vuk i kukavica.).  Otvaraju udžbenik i još jednom čitaju. Učiteljica/učitelj pitanjima uvodi učenike u sadržajnu analizu: Što se pročulo po šumi? Zašto se medvjed uzrujao? Kako je reagirao vuk? Objasni što je kukavici zasmetalo. Kako je lisica namamila sovu? Koju je osobinu pritom pokazala sova? Pročitaj što je o mudrosti rekla sova, a što lisica. Objasni što je pobijedilo u basni: mudrost ili lukavost. Jesu li životinje iz basne svjesne svojih mana? Što znači da je netko samokritičan? Je li sova pokazala tu osobinu? Misliš li da su ljudi svjesni većine svojih mana i vrlina?  Navedi svoje četiri vrline i dvije mane. Prema svojim vrlinama koja bi životinja ti mogao biti u basnama, a koja prema svojim manama?  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. MOGU I OVO**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; piše prema predlošcima za ovladavanje gramatičkom i stilističkom normom potrebnom za strukturiranje teksta.  **Opis aktivnosti:**  Rad s udžbenikom: učenici trebaju navesti primjere u kojima su jasno pokazali neku od svojih osobina (manu ili vrlinu).  Nekoliko učenika čita svoje gotove uratke.  **PRIJEDLOG ZAPISA NA PLOČI**  Sova i lisica  Nada Zidar Bogadi  - basna  LIKOVI: sova, lisica, medvjed, vuk i kukavica  OSOBINE LIKOVA:  sova – umišljena, brzopleta, nerazborita  medvjed – uobražen, nespretan, glup  vuk – spor, ismijan, razočaran  kukavica – ljuta, nemarna, zločesta  lisica – domišljata, odlučna, samokritična  POUKA: Ponekad mudar živi prekratko da bi se dokazao. | | | | **Jedinica** [**Basna**](https://hr.izzi.digital/DOS/46428/66877.html)  **Objekt** [**Kada životinje pričaju**](https://hr.izzi.digital/DOS/46428/66877.html#block-1779270)  [**Zvučna čitanka**](https://hr.izzi.digital/DOS/46428/92646.html#block-2561951)  **Objekt** [**Pročitajmo basnu**](https://hr.izzi.digital/DOS/46428/66877.html#block-1803672)  **Objekt** [**Čemu nas je basna poučila?**](https://hr.izzi.digital/DOS/46428/66877.html#block-1803694) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A.2.1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima. |