**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO, HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Točkasta kocka – pisano prepričavanje prema planu** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – pravilno upotrebljava broj i rod imenica i pridjeva koji se s njom slažu na oglednim primjerima  – točno oblikuje prošlo, sadašnje i buduće vrijeme  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAŠE RAZGLEDNICE**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti**:  Učenici čitaju razglednicu koju su napisali razredu (zadaća s prethodnoga sata). Na zajednički plakat zapisuju mjesta kamo bi otputovali. Na nekome od sljedećih sati (sat razrednika, likovne kulture…) može se izraditi plakat od fotografija ili crteža mjesta koja bi učenici željeli posjetiti.  **2. ULOMAK DO ULOMKA = PRIČA**  **Ishod aktivnosti**: povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu.  **Opis aktivnosti**:  Učiteljica/učitelj pita učenike kako se zovu dijelovi priče i kako ih obično prepoznajemo (počinju u novome redu, često uvučeni, govore o novome događaju).  Učiteljica/učitelj odabire pet učenika koje će čitati priču naglas po ulomcima. Učenik koji čita, stane s čitanjem kad smatra da je kraj ulomka. Nakon čitanja svakoga ulomka, učenici zapisuju naslov koji bi dali tom ulomku (udžb., str. 119.). Nakon što se pročita cijela priča, učenici naglas čitaju naslove koje su dali ulomcima. Učiteljica/učitelj može na ploču napisati naslove ulomaka koje učenici smatraju najboljima.  Mogući naslovi: Čarobna kocka sije ivančice; Gljiva ima kao zvijezda na nebu; Čarobno ljeto u porječju; Tišina velike sive planine; Kocka uživa u svojem umjetničkom djelu  **3. PRIČA SE MOŽE PREPRIČATI**  **Ishod aktivnosti**: prepričava tekst na temelju bilježaka; piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; pravilno upotrebljava broj i rod imenica i pridjeva koji se s njom slažu na oglednim primjerima; točno oblikuje prošlo, sadašnje i buduće vrijeme; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti**:  Učiteljica/učitelj pita učenike: Što znači prepričati priču? Kako se sve može prepričati tekst? Što znači sažeto prepričati, a što znači opširno prepričati priču? Što nam može pomoći u prepričavanju?  Učiteljica/učitelj upućuje učenike da pročitaju naslove ulomaka i razmisle kako bi prepričali priču. Nekoliko učenika može priču prepričati usmeno, ostali učenici komentiraju i vrednuju prepričavanje (što je bilo dobro, što bi trebalo popraviti…).  Nakon usmenoga, učenici pisano prepričavaju priču pazeći na redoslijed događaja, slaganje rečenica, pravopis.  Učenici mogu u tablici samovrednovati svoje uratke:   |  |  |  |  | | --- | --- | --- | --- | | Prepričavala/prepričavao sam prema planu. DA UGLAVNOM NE | Prepričala/prepričao sam sve važne događaje. DA UGLAVNOM NE | Rečenice su jasne, ne započinju sve istim riječima.  DA UGLAVNOM NE | Smatram da je moje prepričavanje za ocjenu: |   **NA PLOČI JE**  Točkasta kocka - prepričavanje  Plan prepričavanja (naslovi ulomaka):  1. Čarobna kocka sije ivančice  2. Gljiva ima kao zvijezda na nebu  3. Čarobno ljeto u porječju  4. Tišina velike sive planine  5. Kocka uživa u svom umjetničkom djelu | | | |  | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 2. Slika o sebi kao učeniku:  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost; A. 2. 3. Razmatra utjecaj korištenja različitih izvora energije na okoliš i ljude; B. 2. 1. Objašnjava da djelovanje ima posljedice i rezultate.  **ZDR** B. 2. 2. C. Uspoređuje i podržava različitosti; B. 2. 3. A. Opisuje zdrave životne navike. |