**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 109. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pridjevi – opisni i gradivni** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – služi se novim riječima u skladu s komunikacijskom situacijom i temom  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 4. Učenik piše tekstove prema jednostavnoj strukturi.**  – piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški)  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PREMETANJEM DO RJEŠENJA**  **Ishodi aktivnosti:** služi se novim riječima u skladu s komunikacijskom situacijom i temom; razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj priprema anagrame: AMTA (tama), TRAUSJ (struja), JAEGRNIE (energija), VTSJLETSO (svjetlost). Kada učenici riješe anagrame, učiteljica/učitelj potiče komunikacijsku situaciju: Razmisli u kakvoj su vezi ovi pojmovi. Objasni. Što mislite je li napravljeno dobro djelo kada je otkrivena struja? Što nam daje svijetlo? Što činimo kada nema Sunca? Kako je tada u zatvorenim prostorijama? Gdje je u svakome trenutku potrebna svjetlost? Mislite li da čovjek treba biti nagrađen za dobra djela? Objasni. | | | | **Jedinica** [**Opisni i gradivni pridjevi**](https://hr.izzi.digital/DOS/46428/59603.html)  **Objekt** [**Gradim, radim, istražujem**](https://hr.izzi.digital/DOS/46428/59603.html#block-1694568) | **OSR** A. 2. 1. Razvija sliku o sebi;  B. 2. 2. Razvija komunikacijske kompetencije; B. 2. 4. Suradnički uči i radi u timu.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost;  A. 2. 3. Razmatra utjecaj korištenja različitih izvora energije na okoliš i ljude.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za  oblikovanje svojih ideja i pristupa rješavanju problema; C. 2. 1. Vrijednost učenja: Učenik može objasniti vrijednost učenja za svoj život.  **POD** A. 2. 3. Upoznaje mogućnosti razvoja karijere i profesionalnoga usmjeravanja; B. 2. 3. Prepoznaje važnost odgovornoga poduzetništva za rast i razvoj pojedinca i zajednice. |
| **2. IZUMITELJICA ANN MAKOSINSKI**  **Ishod aktivnosti**: razgovara i govori prema zadanoj ili slobodnoj temi; izdvaja važne podatke iz poslušanoga teksta prema uputi; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta.  **Opis aktivnosti:**  Učiteljica/učitelj daje uputu prije čitanja priče: Poslušaj pažljivo priču Ann Makosinski *Izumiteljica* i reci koja je njezina zamisao o korištenju tehnologije.  Učiteljica/učitelj čita priču. Nakon slušanja priče, učenici odgovaraju na postavljeno pitanje i iznose svoj doživljaj priče. (Djevojčici Ann se sviđa zamisao o korištenju tehnologije za to da svijet postane bolji i da se sačuva čist okoliš.) Učenici pronalaze nepoznate riječi i objašnjavaju ih na temelju konteksta ili pronalaze objašnjenja u rubrici *abc* koja se nalazi ispod teksta. | | | | **Objekt** [**Slagalica**](https://hr.izzi.digital/DOS/46428/59603.html#block-1708070)  [**Zvučna čitanka**](https://hr.izzi.digital/DOS/46428/92646.html#block-2561792) |
| **3. O PRIČI**  **Ishod aktivnosti**: sadržajem i strukturom govorenja cjelovito obuhvaća temu; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; povezuje grafičku strukturu teksta i sadržaj; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke.  **Opis aktivnosti:**  Učiteljica/učitelj navodi učenike da otvore udžbenik na 60. stranici. Učenici još jednom čitaju priču naglas tako da svaki učenik pročita nekoliko rečenica, a nakon toga učiteljica/učitelj potiče učenike na razgovor pitanjima: Tko je glavni lik u priči? Kako zovemo književno djelo koje opisuje život osobe? Opiši što si sve doznala/doznao o njoj. Što je Ann željela napraviti? Što ju je potaknulo na tu ideju? Kako naziva svoj proizvod? Gdje sudjeluje s tim proizvodom? Kako prolazi na natjecanju? Pročitaj rečenicu koja opisuje njezin proizvod. Što joj je san? Što misliš o njezinom snu? Smatraš li to dobrim djelom? Potiče li te ova priča na razmišljanje? Biste li voljeli napraviti neko značajno dobro djelo? Pronalaziš li u rečenicama ohrabrujuće poticaje? Misliš li da bi mogao/mogla ti nešto osmisliti? Jesi li posjetio/posjetila kakav veći sajam? Ima li ih u tvojemu zavičaju? Kako se osjećaš kada pomogneš nekome koga ne poznaješ? Koju izreku o dobrim djelima znaš? Objasni. | | | |  |
| **4. OPISNI I GRADIVNI PRIDJEVI**  **Ishod aktivnosti:** piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški); provjerava pravopisnu točnost i slovopisnu čitkost; razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učiteljica/učitelj potiče učenike da se prisjete što su to pridjevi, uz koju vrstu riječi se nalaze i što pobliže određuju, opisuju (uz imenice, određuju svojstva imenice – oblik, boju, zvuk, miris, pripadnost). Zadaje učenicima zadatak da još jednom pročitaju priču i podcrtaju u njoj pridjeve. Slijedi analiza.  Učiteljica/učitelj potiče komunikacijsku situaciju: Na koje pitanje odgovara pridjev *šuplja* u izrazu *šuplja svjetiljka*? Što saznajemo o svjetiljci? Na koje pitanje odgovara pridjev *aluminijska* u izrazu *aluminijska cijev*? Što nam opisuje taj pridjev? Koji pridjevi odgovaraju na pitanje Kakvo je što?, a koji na pitanje Od čega je što? Učiteljica/učitelj potiče učenike da pročitaju pravila i primjere o opisnim i gradivnim pridjevima na 61. stranici udžbenika. Učenici zaključuju da opisni pridjevi opisuju kakvo je što ili kakav je tko, a gradivni pridjevi otkrivaju od čega je nešto načinjeno ili građeno. Učenici navode nekoliko primjera za opisne i nekoliko primjera za gradivne pridjeve. Učiteljica/učitelj zapisuje pravilo i primjere na ploču, a učenici prepisuju u bilježnice.  Rad s udžbenikom: Učenici samostalno rješavaju četiri zadatka u udžbeniku na 61. i 62. stranici. Učiteljica/učitelj mogu pojasniti eventualne nejasnoće, a zatim učenici samostalno rješavaju zadatke:   * pišu imena predmeta i od čega su građeni (npr. posude glinene, čaša staklena…) * razvrstavaju navedene pridjeve na prazna mjesta u rečenicama * od imenica trebaju načiniti pridjeve (npr. kamen – kameni…) * povezati pridjev i njegovo značenje (oštar – rezak…).   Kada učenici riješe zadane zadatke, u klupi međusobno zamijene udžbenike i pregledavaju uspješnost rješavanja.  Učiteljica/učitelj priprema kartice za samovrednovanje te učenici nakon provjere popunjavaju karticu. | | | | **Objekt** [**Opisni pridjevi**](https://hr.izzi.digital/DOS/46428/59603.html#block-1708015)  **Objekt** [**Gradivni pridjevi**](https://hr.izzi.digital/DOS/46428/59603.html#block-1708032) |
| **5. IGRAMO SE PRIDJEVIMA**  **Ishod aktivnosti:** služi se novim riječima u skladu s komunikacijskom situacijom i temom; razumije gramatičku kategoriju vrste riječi (imenice, glagoli, pridjevi); oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učiteljica/učitelj najavljuje da će igrati „Igru slušanja“. Učiteljica/učitelj čita rečenice, a učenici moraju pozorno slušati. Kada u rečenici čuju imenicu, trebaju pljesnuti dlanovima, za opisni pridjev čučnuti, a kada čuju gradivni pridjev pucketati prstima. Igra je na ispadanje i zadnji tko ostane je pobjednik. (primjer rečenica: Nasmijana djevojčica dobila je čokoladni bombon. Ivina je olovka drvena. Brižna majka kuha Ivi šipkov čaj. Anina teta voli piti iz porculanske šalice. Stari djed hoda s pomoću drvenoga štapa.)  Učiteljica/učitelj najavljuje da će sada čitati rečenice iz udžbenika, a učenici trebaju slijediti upute. Učenici se smiju slobodno kretati učionicom, a učiteljica/učitelj pazi da svi slijede upute. Nakon što se svi vrate na mjesta, učiteljica/učitelj potiče učenike da osmisle svoje rečenice i nastave s igrom.  **Prijedlog domaće zadaće:** Peti zadatak u udžbeniku (Smisliti i napisati rečenice u kojima će upotrijebiti ove pridjeve: pješčani, sličan, drveni, staklena, gumene, mlad, opasna). | | | | **Objekt** [**Spoji parove**](https://hr.izzi.digital/DOS/46428/59603.html#block-1846134) |  |
| **PRIJEDLOG ZAPISA NA PLOČI:**  **OPISNI I GRADIVNI PRIDJEVI**  **Čitali smo biografiju o izumiteljici Ann Makosinski.**  **Biografija je književno djelo koje opisuje život osobe.**  **Izumila je ručnu svjetiljku kojoj, da bi radila, treba samo tjelesna toplina.**  **Opisni pridjevi opisuju kakvo je što ili kakav je tko.**  **(ručna svjetiljka, tajanstvena svjetiljka, šuplja svjetiljka)**  **Gradivni pridjevi otkrivaju od čega je nešto načinjeno ili građeno.**  **(metalne sprave, drvena vrata, aluminijske cijevi)** | | | |  |  |