**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Rod imenica - ponavljanje i vježbanje** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **NASTAVNE SITUACIJE**  **1.** **TKO BOLJE PAMTI**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  **Opis aktivnosti:**  Što smo naučili na prošlom satu? Koja tri roda imaju imenice? Koja nam pitanja pomažu kod određivanja roda imenica?  Učenici rade u paru. U udžbeniku su slike voća i povrća. Učenici promatraju slike 10 sekundi, a zatim zatvaraju udžbenik i trebaju napisati što više voća i povrća koje su zapamtili.  **2. PONAVLJAMO ROD IMENICA**  **Ishod aktivnosti:** učenik izdvaja važne podatke iz teksta i piše bilješke s obzirom na sadržaj i strukturu, razumije gramatičku kategoriju vrste riječi (imenice, glagoli, pridjevi), pravilno upotrebljava broj i rod imenica i pridjeva koji se s njom slažu na oglednim primjerima, funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj, funkcionalno primjenjuje jezična znanja  **Opis aktivnosti:**  Rad s udžbenikom:  - nazive voća i povrće svrstavaju u tablicu prema rodu  - pišu imenice u jednini i množini  - čitaju rečenice i uočavaju imenice; prepisuju rečenice tako da imenicama mijenjaju broj.  Nakon što su svi učenici riješili zadatke, provjeravaju točnost uratka.  **3. BRZO, ALI I TOČNO**  **Ishod aktivnosti:** učenik pravilno upotrebljava broj i rod imenica i pridjeva koji se s njima slažu na oglednim primjerima  **Opis aktivnosti:**  Učenici su podijeljeni u grupe po četvero. Svaka je grupa dobila papir na kojem su dvije tablice sa stupcima za muški, ženski i srednji rod. Zadatak je svake grupe u što kraćem vremenu napisati u prvu tablicu deset imenica svakoga roda u jednini. Zatim napisane imenice trebaju prepisati u drugu tablicu u množini.  Pobjednik je grupa koja prva točno popuni obje tablice. | **Mogu se iskoristiti objekti iz jedinice** [**Rod imenica**](https://hr.izzi.digital/DOS/46428/46489.html) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A.2.3. Razvija osobne potencijale.  A.2.4. Razvija radne navike. |