**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: . | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Igrokaz – Kako prebroditi hladne dane** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  - razumije gramatičku kategoriju vrste riječi (imenice, glagoli, pridjevi)  – oblikuje rečenice u kojima se poštuju pravila sročnosti  – funkcionalno primjenjuje jezična znanja  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja dramskih tekstova: lica, dijalog, monolog  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POGODI TKO SAM**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji.  **Opis aktivnosti:**  Učiteljica/učitelj učenicima objašnjava pravila igre. Odabrani učenik dolazi pred učenike iz razreda, na glavi ima obruč sa slikom lika iz igrokaza. Učenik koji se nalazi pred pločom ne vidi tko je na slici. Učiteljica/učitelj potiče učenika da s pomoću pitanja na koje odgovor može biti DA ili NE otkrije koju životinju predstavlja. Ostali učenici odgovorima DA ili NE navode učenika na pogađanje zadanoga lika. Četiri se učenika izmjenjuju u pogađanju likova. Kada se pogode svi likovi, učenici povezuju likove u cjelinu.  Komunikacijska situacija: U kakvoj bi vezi mogle biti ove životinje? Gdje bi se mogle nalaziti? Kakvo je vrijeme u siječnju? Kakve su temperature zraka? Kojim je životinjama potrebna pomoć ljudi da prežive zimu? | | | | **Jedinica** [**Igrokaz**](https://hr.izzi.digital/DOS/46428/66875.html)  **Objekt** [**Dobro došli u kazalište**](https://hr.izzi.digital/DOS/46428/66875.html#block-1779255) | **PID OŠ** A. 4. 1. Učenik zaključuje o organiziranosti ljudskoga tijela i životnih zajednica.  **OSR** B. 2. 2. Razvija komunikacijske kompetencije.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. |
| **2. SLUŠAM I RAZGOVARAM O IGROKAZU**  **Ishodi aktivnosti**: povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; prepričava tekst na temelju bilježaka; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja dramskih tekstova: lica, dijalog, monolog.  **Opis aktivnosti:**  Učiteljica/učitelj prije čitanja igrokaza zadaje učenicima zadatak da prepoznaju o kojoj se vrsti teksta radi te nakon slušanja objasne po čemu su to zaključili. Učiteljica/učitelj postavlja pitanje prije slušanja igrokaza (zvučna čitanka). Poslušaj pažljivo tekst Ksenije Grozdanić *Kako prebroditi hladne dane* i odgovori na pitanje: Koje rješenje za hladne dane predlaže mačak?  Učiteljica/učitelj pušta učenicima igrokaz.  Nakon slušanja igrokaza učenici odgovaraju na postavljeno pitanje i iznose svoj doživljaj teksta.  Učiteljica/učitelj pitanjima uvodi učenike u sadržajnu analizu igrokaza: Koja je tema ovoga igrokaza? Koliko likova razgovara u njemu? Koji su to? U koje se godišnje doba događa razgovor? U kojemu mjesecu bi se mogao odvijati razgovor? Po čemu to zaključuješ? Koja životinja jedina živi u kući? Pronađi i pročitaj dio teksta u kojemu se pas pokušava zagrijati. Što je pas poželio? S kojim je likom iz priče usporedio kućnoga mačka? Zašto? Gdje se nalazi ptica? Misli li ona da životinje trebaju odjeću i obuću? Kako vjeverica preživljava zimu? Pročitaj dio igrokaza u kojemu doznaješ kako se zimi griju ptice. Mačak se čudi kako na hladnoći samo uz perje prežive pingvini. Što mu je ptica objasnila, što njima pomaže u prezimljavanju?  Kako je kućni mačak htio pomoći životinjama iz parka? Koja će mu životinja biti najzahvalnija? Zašto? Koje osobine imaju mačak, pas, ptica i vjeverica? Uz razgovor učiteljica/učitelj zapisuje na ploču, a učenici u pisanke (vrsta teksta, likovi i njihove osobine, vrijeme radnje). | | | | [**Zvučna čitanka**](https://hr.izzi.digital/DOS/46428/92646.html#block-2561818)  **Objekt** [**Obitelj Ježičko**](https://hr.izzi.digital/DOS/46428/66875.html#block-1806499) |
| **3. ZIMA, ZIMA - E, PA ŠTA JE…**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom.  **Opis aktivnosti:**  Učiteljica/učitelj upućuje učenike da otvore udžbenik. Nekoliko učenika po ulogama čita tekst, a nakon čitanja razgovara se o tome kako se životinje prilagođavaju različitim vremenskim uvjetima.  Komunikacijska situacija: Postoje li životinje koje stalno žive u zimskim uvjetima? U kojim krajevima one žive? Kako se snalaze s hranom? Što ih brani od hladnoće? Što misliš bi li one mogle preživjeti u ljetnim uvjetima? Objasni svoj odgovor. Kojim je životinjama najteže zimi u našim krajevima? Zašto? Tko im i kako može pomoći preživjeti zimu? Jesi li ikada pomogla/pomogao kojoj životinji? Učenici pričaju kako su sve pomogli (izrada kućica za ptice, hranilica…). Učiteljica/učitelj pita učenike jesu li kada čuli za izraz *Kako prebroditi nešto?* Učenici iznose svoja iskustva s tim izrazom i što se sve može prebroditi i jesu li se oni kada našli u situaciji da trebaju prebroditi hladnoću. | | | |  |  |
| **4. BRRRRRR, ZIMA I ŽIVOTINJE**  **Ishodi aktivnosti:** razumije gramatičku kategoriju vrste riječi (imenice, glagoli, pridjevi); oblikuje rečenice u kojima se poštuju pravila sročnosti; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici rješavaju 1. zadatak u udžbeniku, pronalaze u igrokazu i zapisuju kako se životinje iz igrokaza (ptica, vjeverica, pingvini) snalaze zimi. Učiteljica/učitelj ih usmjerava da potraže i prepišu posljednju rečenicu koju je vjeverica uputila kućnome mačku. Što je vjeverica htjela poručiti mačku tom rečenicom? Jeste li kada čuli da ljudi međusobno izgovaraju tu rečenicu? U kojim prigodama najčešće? Učiteljica/učitelj upućuje učenike na samostalno rješavanje sljedećega zadataka u kojemu trebaju prepisati dio igrokaza u kojemu mačak uspoređuje sebe i psa te podcrtati imenice, glagole i pridjeve. Kada je većina učenika završila, slijedi analiza rješenja. Učiteljica/učitelj pojašnjava sljedeći zadatak u udžbeniku - koristeći se podcrtanim glagolima, učenici trebaju sastaviti nove rečenice koje sadržajno upućuju na ljetno vrijeme. Kada dovrše zadatak, učenici čitaju napisane rečenice, biraju najljepše te ih zapisuju na zajednički plakat.  **PRIJEDLOG PLANA PLOČE**  Kako prebroditi hladne daneKsenija Grozdanić  Vrsta: igrokaz  Likovi: pas – smrznut, začuđen  mačak –razuman, dobronamjeran  ptica – zahvalna, mudra  Vjeverica – nestrpljiva, snalažljiva  Životinje se na različite načine prilagođavaju zimi.  Ljudi pomažu životinjama da prezime tako da … | | | |  |  |