**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Brat i sestra - fotostrip** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – funkcionalno primjenjuje jezična znanja  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIMO STRIPOVE**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj pitanjima potiče komunikacijsku situaciju: Volite li čitati stripove? Zašto? Koji su vam stripovi najdraži? Po čemu se strip razlikuje od ostalih književnih vrsta? Kako se zovu pojedine sličice u stripu? (kadar) Kako može biti napisan tekst u stripu? (govor likova u oblačićima, objašnjenje u pravokutnim okvirima) Kako nastaje strip? Kako bi još mogao nastati strip, osim crtanjem? Što bi mogao biti fotostrip? (Strip koji je napravljen nizom fotografija.)  **2. STVARAMO STRIP**  **Ishod aktivnosti:** stvaralačkim postupcima oblikuje govorene tekstove; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj potiče učenike da promotre fotostrip (udžb., str. 108.) te pita učenike što u njemu nedostaje. Učenici zamišljaju što se dogodilo između brata i sestre. Nekoliko učenika priča kratku priču prema fotostripu. Učenici zatim dopunjavaju strip tekstom koji izgovaraju likovi i objašnjenjem situacije.  Nakon što završe, učenici razmjenjuju svoje udžbenike i čitaju stripove prijatelja u razredu. Bilo bi dobro učenike podijeliti u tri grupe (ovisno o broju učenika u razredu) i da svaki učenik pročita sve stripove učenika u svojoj grupi. Svaki učenik odabere strip koji mu se najviše svidio (može nacrtati smješka i sl.). Nakon zbrajanja glasova u svakoj grupi odabiru se tri najbolja stripa u razredu, čitaju se naglas i dramatiziraju.  Za zadaću učenici mogu napisati kratku priču prema fotostripu ili s pomoću IKT-a napraviti kratki fotostrip.  **Na ploči je:**  BRAT I SESTRA (FOTOSTRIP)  STRIP je priča ispričana nizom slika i tekstom u oblačićima (govor ili razmišljanje likova) i okvirima (objašnjenje situacije).  Kadar je dio stripa (jedna slika u okviru s tekstom).  FOTOSTRIP nastaje nizom fotografija. | | | |  | **OSR** B. 2. 2. Razvija komunikacijske kompetencije;  B. 2. 3. Razvija strategije rješavanja sukoba; B. 2. 4. Suradnički uči i radi u timu.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava;  B. 2. 1. Promiče pravila demokratske zajednice; B. 2. 2. Sudjeluje u odlučivanju u demokratskoj zajednici.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; D. 2. 3. Učenik sam ili u suradnji s drugima preoblikuje postojeća digitalna rješenja ili stvara nove uratke i smišlja ideje.  **ZDR** B. 2. 1. B. Prepoznaje i procjenjuje vršnjačke odnose;  B. 2. 1. C. Razlikuje vrste nasilja i načine nenasilnoga rješavanja sukoba. |