**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KULTURA I MEDIJI | | | | |
| NASTAVNI SADRŽAJ: | **Animirani film – uz Međunarodni dan pasa vodiča** | | | | |
| ISHODI: | **OŠ HJ C. 4. 2. Učenik razlikuje elektroničke medije primjerene dobi i interesima učenika.**  – gleda animirane, dokumentarne i igrane filmove i filmove dječjega filmskog stvaralaštva tematski i sadržajno primjerene recepcijskim i spoznajnim mogućnostima  **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – prepoznaje važnost neverbalne komunikacije  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  **OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.**  – prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet  – dolazi do podataka kombinirajući različite izvore  – upotrebljava podatke u različite svrhe: proširuje sadržaje učenja, priprema se za pisanje i govorenje  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. O PSIMA I LJUDIMA**  **Ishod aktivnosti**: razgovara i govori prema zadanoj ili slobodnoj temi; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  U komunikacijskoj situaciji učiteljica/učitelj pitanjima usmjerava pozornost učenika: Za koga se kaže da je najbolji čovjekov prijatelj? Slažete li se s tom tvrdnjom? Zašto? Kako psi mogu pomagati ljudima? Jeste li čuli za pse vodiče? Što znate o njima? Kada se obilježava Međunarodni dan pasa vodiča?  **2. GLEDAM ANIMIRANI FILM I RAZGOVARAM O NJEMU**  **Ishod aktivnosti**: gleda animirane, dokumentarne i igrane filmove i filmove dječjega filmskog stvaralaštva tematski i sadržajno primjerene recepcijskim i spoznajnim mogućnostima; razgovara i govori prema zadanoj ili slobodnoj temi.  **Opis aktivnosti:**  Učiteljica/učitelj najavljuje gledanje filma *Pas vodič*. Prije projekcije zadaje učenicima zadatak da uoče kakav je to film i kako je nastao tj. kako su nacrtani likovi u njemu te da pozorno prate događaje i glazbu u filmu.  Film se može pogledati na poveznici: <https://www.youtube.com/watch?v=BaHuecG6Ub0>  Nakon gledanja filma učenici iznose svoje dojmove.  Učiteljica/učitelj pitanjima potiče komunikacijsku situaciju: Tko je glavni lik filma? Kamo je pas otišao? Što misliš što ga je privuklo toj školi? Koji je bio njegov najveći problem? Kako se snašao na početku? Ispričaj. Što ga je motiviralo da napreduje? Ispričaj kako je napredovao. Kako je prošao na ispitu? Zašto nije uspio položiti ispit? Kako se osjećao nakon ispita? Prepričaj događaj koji je preokrenuo tijek filma. Kojim je događajem završio film?  **3. POZNAJEM FILMSKI JEZIK**  **Ishod aktivnosti:** prepoznaje važnost neverbalne komunikacije; piše prema predlošcima za ovladavanje gramatičkom i stilističkom normom potrebnom za strukturiranje teksta; dolazi do podataka kombinirajući različite izvore; upotrebljava podatke u različite svrhe: proširuje sadržaje učenja, priprema se za pisanje i govorenje; izdvaja važne podatke iz teksta i piše bilješke s obzirom na sadržaj i strukturu; prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet.  **Opis aktivnosti:**  Učenici odgovaraju na zadatak postavljen prije gledanja filma – govore koja je vrsta filma te objašnjavaju zašto, objašnjavaju kako je nastao crtež u filmu. Učenici čitaju tekst (udžbenik, str. 116) o računalnoj animaciji i podcrtavaju podatke koje do sad nisu znali.  Film se može još jednom pogledati, a nakon toga učenici odgovaraju na pitanja o glazbi u filmu: Kakva je glazba u filmu? Koje glazbalo dočarava tugu psa zbog neuspjeha na ispitu? Što se tim zvukovima želi dočarati? (udžb., str. 116.)  Komunikacijska situacija: Po čemu na ulici prepoznajete slijepe i slabovidne osobe? Koja boja prevladava u filmu? Koje je boje glavni lik? Zašto? Koje su boje ostali psi? Je li teško biti drugačiji od drugih? Koja je poruka filma? Što je kadar u filmu? (Može se pogledati dio filma i učenici prepoznaju kadrove). Nakon toga izdvajaju tri kadra koja imaju najveći značaj za razumijevanje filma i crtaju ih.  Važne podatke o filmu učiteljica/učitelj zapisuje na ploču, a učenici u bilježnice.  Za zadaću učenici čitaju *Oko teksta tekst* o psima vodičima. Mogu istražiti koje pasmine pasa su najčešće psi vodiči, koje osobine moraju imati psi da bi mogli postati vodiči i sl.  **Na ploči je:**  Pas vodič  - animirani film – računalna animacija (likovi i virtualno okruženje nastaju pomoću računalnih programa)  - glavni lik: Pip – mali bijeli pas koji silno želi postati pas vodič  - poruka filma: Upornošću i marljivošću može se doći do cilja. | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije;  C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava;  C. 2. 2. Promiče solidarnost u školi.  **IKT** C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju; C. 2. 4. Učenik uz učiteljevu pomoć odgovorno upravlja prikupljenim informacijama; D. 2. 1. Učenik se izražava kreativno i planira svoje djelovanje jednostavnim metodama za poticanje kreativnosti u IKT okružju.  **ZDR** C. 2. 1. C. Prepoznaje opasnosti od pretjeranoga korištenja ekranom.  **ODR** A. 2. 2. Uočava da u prirodi postoji međudjelovanje i međuovisnost; C. 2. 1. Solidaran je i empatičan u odnosu prema ljudima i drugim živim bićima. |