**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 110. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Posvojni pridjevi – pisanje posvojnih pridjeva na -ski, -ški, -čki** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – služi se novim riječima u skladu s komunikacijskom situacijom i temom  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški)  – točno piše posvojne pridjeve izvedene od vlastitih imena  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KAKVO ILI ČIJE**  **Ishodi aktivnosti:** služi se novim riječima u skladu s komunikacijskom situacijom i temom; razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje društveno prihvatljiva pravila uljudne komunikacije u različitim životnim situacijama; razumije gramatičku kategoriju vrste riječi (imenice, glagoli, pridjevi).  **Opis aktivnosti:**  Učiteljica/učitelj priprema na stolu dvije kutije. Na jednoj piše Čije je što?, na drugoj Kakvo je što? Učenici dolaze jedan po jedan pred ploču, izvlače papirić iz čarobne vrećice, pročitaju pridjev naglas i ubace ga u odgovarajuću kutiju (Ivanov, mamin, sestrin, Petrina, Lucijina, tatin, bakin, ravnateljičin, Anina, malen, zaigrano, kratka, smeđe, duge, smiješno, marljiv, šareno, mirna, debela).  Komunikacijska situacija: Što su pridjevi? Koji odgovaraju na pitanje kakvo je što, a koji na pitanje čije je što? Kada upotrebljavamo pridjeve? Za što nam oni trebaju u rečenicama? Od koje vrste riječi oblikujemo posvojne pridjeve? | | | | **Jedinica** [**Pisanje posvojnih pridjeva izvedenih od vlastitih imena**](https://hr.izzi.digital/DOS/46428/59605.html) | **PID OŠ** B. 4. 4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OSR** A. 2. 1. Razvija sliku o sebi;  B. 2. 2. Razvija komunikacijske kompetencije; B. 2. 4. Suradnički uči i radi u timu.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; C. 2. 1. Vrijednost učenja: Učenik može objasniti vrijednost učenja za svoj život. |
| **2. SVUGDJE POĐI, KUĆI DOĐI!**  **Ishod aktivnosti**: razgovara i govori prema zadanoj ili slobodnoj temi; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; razumije gramatičku kategoriju vrste riječi (imenice, glagoli, pridjevi).  **Opis aktivnosti:**  Učiteljica/učitelj kaže učenicima da se prisjete gradova i mjesta u Hrvatskoj u kojima su bili, a da su ti gradovi po nečemu poznati. Učenici pojašnjavaju po čemu je njihov grad posebno poznat. Učiteljica/učitelj ih potiče da osmisle jednu rečenicu u kojoj bi predstavili svoj kraj. Upućuje učenike da u udžbeniku na 63. stranici pročitaju kako su učenici četvrtih razreda sudjelovali na natječaju za reklamu *Lijepa naša* i predstavili svoje krajeve jednom rečenicom koja bi se nalazila u turističkim vodičima. Zadatak je pročitati i procijeniti tko je po njihovom mišljenju bio najuspješniji u svojem predstavljanju. Svaki učenik čita po jednu rečenicu. Nekolicina učenika odabire najljepšu rečenicu i objašnjavaju zašto su odabrali baš tu rečenicu. | | | | **Objekt** [**Naš šah**](https://hr.izzi.digital/DOS/46428/59605.html#block-1694734) |
| **2. POSVOJNI PRIDJEVI**  **Ishod aktivnosti:** piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški); točno piše posvojne pridjeve izvedene od vlastitih imena; provjerava pravopisnu točnost i slovopisnu čitkost;razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učiteljica/učitelj potiče učenike da ponovno promotre napisane rečenice i pročitaju podebljane riječi. Učenici navode pitanje na koje odgovaraju te riječi. Komunikacijska situacija: Čiji su krajevi? Čiji je pršut? A čiji je sajam? Čiji su planinari, a čiji muzej? Tko je odlično iskoristio Europske fondove? Čiji sir ne smiješ propustiti? Čiji je centar svijeta, a čiji lađari samo tebe čekaju? Ako odgovaraju na pitanje čije je što, koja je to vrsta riječi? Promotri kakvim su slovom zapisani svi ti pridjevi. Pročitaj koji su nastavci u tim pridjevima. Ako je paški sir, u kojem je gradu napravljen? Iz kojeg mjesta stižu poznati lađari?  Učiteljica/učitelj potiče učenike da donesu zaključak kako se pišu posvojni pridjevi koji završavaju na –ski, -ški, -čki i –ćki. Učiteljica/učitelj navodi učenicima primjere: Đakovački vezovi ili Pulski filmski festival te ih potiče na zaključak da se u tim slučajevima posvojni pridjevi, jer su prva riječ u imenu ustanove ili događaja, pišu velikim početnim slovom. Učenici u udžbeniku na 64. stranici čitaju pravila o pisanju posvojnih pridjeva izvedenih od vlastitih imena.  Učiteljica/učitelj pišu pravila i nekoliko primjera na ploču, a učenici u svoje bilježnice.  Rad s udžbenikom: Učiteljica/učitelj potiče učenike da otvore udžbenik i samostalno uvježbavaju sadržaj rješavajući zadatke:   * pišu pridjev nastao od vlastitih imena u zadanim primjerima * od imena naseljenih mjesta čine posvojne pridjeve * pišu, oblikuju posvojne pridjeve nastale od imena Marko, Lidija, Stjepan, Slavica.   Nakon svakoga riješenoga zadatka čitaju svoje uratke i na taj način provjeravaju točnost usvojenoga sadržaja. | | | | **Objekt** [**Ponovimo**](https://hr.izzi.digital/DOS/46428/59605.html#block-1694717)  **Objekt** [**Odaberi pridjev**](https://hr.izzi.digital/DOS/46428/59605.html#block-1728003) |
| **3. „KOLO SREĆE“**  **Ishod aktivnosti:** piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učiteljica/učitelj priprema kolo sreće na kojem se nalaze razne slike prepoznatljivih gradova ili mjesta iz Republike Hrvatske. Dijeli učenike u manje skupine. Zadatak učenika je zavrtjeti vrtuljak te onu sliku na kojoj stane strelica imenovati (npr. Osijek). Učenici trebaju osmisliti i zapisati pazeći na pravilno pisanje posvojnih pridjeva što više rečenica vezanih uz tu sliku. Ukoliko je moguće, učenici mogu pokušati nadovezati rečenice kako bi dobili priču. Učenici čitaju svoje rečenice koje su postavili na papiru na ploču, a ostali učenici u razredu procjenjuju je li skupina uspješno i ispravno riješila zadatak. | | | | **Objekt** [**Razvrstaj pridjeve**](https://hr.izzi.digital/DOS/46428/59605.html#block-1695116) |  |
| **PRIJEDLOG PLANA PLOČE:**  **PISANJE POSVOJNIH PRIDJEVA NA -SKI, -ŠKI, -ČKI**   |  |  | | --- | --- | | **VLASTITA IMENICA** | **POSVOJNI PRIDJEV** | | **Pag** | **paška (čipka)** | | **Velebit** | **velebitski (zrak)** | | **Đakovac** | **đakovačka (katedrala)** | | **Ogulin** | **ogulinski (krumpir)** |     **Posvojni pridjevi izvedeni iz vlastitih imena koji završavaju na –ski, -ški, -čki i –ćki pišu se MALIM SLOVOM.** | | | |  |  |