**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Spomendan** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 4. Učenik piše tekstove prema jednostavnoj strukturi.**  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZNAČENJE RIJEČI**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  Opis aktivnosti:  Komunikacijska situacija: Što za vas znači riječ sloboda? Za koga kažemo da je slobodan?  **2. SLUŠAM TEKST**  **Ishod aktivnosti**: učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj čita pjesmu *Spomendan* Branke Krvavac. Učiteljica/učitelj prije čitanja postavlja pitanje: Što će Vukovar zauvijek ostati?  3. RAZUMIJEM ŠTO SLUŠAM  Ishod aktivnosti: učenik povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta.  Opis aktivnosti:  Učenici iznose svoje osjećaje nakon odslušanoga teksta. Odgovaraju na pitanje postavljeno prije slušanja. (Vukovar će ostati vječni simbol slobode.) Čitaju nepoznate riječi i pokušavaju ih objasniti. Čitaju objašnjenja nekih riječi ispod pjesme.  Učenici čitaju pjesmu još jednom. Učiteljica/učitelj pitanjima uvodi učenike u analizu pjesme: Što činimo za one koji više nisu s nama? Koji se grad spominje u pjesmi? Što se ondje dogodilo tijekom Domovinskoga rata? Koliko su danas stara djeca čije su igre tada stale? Pročitaj posljednja dva stiha. Objasni što znače riječi *vječni simbol slobode*. Koliko ima stihova u pjesmi? Pronađi i pročitaj podudaranje stihova ili rimu.  Učenici pronalaze na zemljovidu rijeku Dunav i grad Vukovar.  Komunikacijska situacija: Koje su se godine dogodile strahote na području Vukovara i mnogih drugih mjesta? Kojega se datuma obilježava spomendan, Dan sjećanja na žrtvu Vukovara i Škabrnje? Jesi li gledala/gledao neki dokumentarni film o Domovinskom ratu? Ispričaj što te se najviše dojmilo. Kako se u tvojemu mjestu čuva uspomena na poginule branitelje domovine?  Učiteljica/učitelj može zapisati na ploču naslov pjesme i ime pisca te broj strofa i stihova i rimu.  **4. MOJA DOMOVINA**  Ishod aktivnosti: učenik, povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Rad s udžbenikom:  - učenici trebaju napisati koji su simboli Republike Hrvatske  - zapisuju što bi poručili ljudima koji su u vrijeme Domovinskoga rata bili djeca, zapisuju zašto i na što sve trebaju danas ti ljudi  biti ponosni  - uspoređuju fotografije Vukovara u vrijeme rata i danas.  **5. OKO TEKSTA TEKST**  Ishod aktivnosti: učenik provjerava pravopisnu točnost i slovopisnu čitkost.  **Opis aktivnosti:**  Učenici čitaju nekoliko zanimljivosti o Vukovaru danas.  Po čemu vi prepoznajete Vukovar? (Vodotoranj.) Je li netko od vas bio u Vukovaru? Ispričaj što si vidio.  **PRIJEDLOG ZAPISA NA PLOČI**  **Spomendan**  **Branka Krvavac**  - pjesma  TEMA: sjećanje na Vukovar  KOMPOZICIJA: četiri strofe, svaka po četiri stiha  RIMA: gradu – Adu  pale – stale  tvom – dom  hode – slobode  18. studenog – Dan sjećanja na žrtvu Vukovara i Škabrnje | | | | **Jedinica** [**Domoljubna pjesma**](https://hr.izzi.digital/DOS/46428/66888.html)  [**Zvučna čitanka**](https://hr.izzi.digital/DOS/46428/92646.html#block-2561955) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; C. 2. 3. Interes.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 2. Razvija komunikacijske kompetencije  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost;  C. 2. 2. Razlikuje osobnu od opće dobrobiti.  **PID OŠ** B. 4. 4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života; C. 4. 1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta. |