**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 133. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Prenapuhana lopta - opširno prepričavanje** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – organizira govor prema jednostavnoj strukturi: uvod, središnji dio, završetak  – stvaralačkim postupcima oblikuje govorene tekstove  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta  - izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA VIŠESTRUKOGA PREPRIČAVANJA**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove.  **Opis aktivnosti:**  Učiteljica/učitelj priprema kraću priču o proljetnim praznicima. Odabiru se tri učenika koji će prepričavati slušanu priču. Dvoje učenika izlazi iz učionice i čeka da ih se pozove. Učiteljica/učitelj čita priču *Proljetni praznici* pred razredom i trećim učenikom. Nakon što je odslušao priču, učenik treba prepričati priču prvomu od učenika koji čeka vani. Zatim taj učenik prepričava priču drugomu učeniku koji čeka da ga se pozove.  Komunikacijska situacija: Je li bilo lako prepričati priču? Koji su se dijelovi priče izgubili? Što mislite zašto je priča na kraju promijenjena? Što su učenici radili nakon što su čuli priču? Imate li savjet kako prepričati što točnije priču? Je li bitno u prepričavanju, da bi bilo što točnije, navesti što više detalja? Kako se zove takvo prepričavanje? | | | |  | **PID OŠ** B. 4. 4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije;  B. 2. 4. Suradnički uči i radi u timu.  **ODR** C. 2. 1. Solidaran je i empatičan u odnosu prema ljudima i drugim živim bićima.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3 Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |
| **2.****ABECEDNA PRIČA**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; organizira govor prema jednostavnoj strukturi: uvod, središnji dio, završetak; stvaralačkim postupcima oblikuje govorene tekstove.  **Opis aktivnosti**:  Učiteljica/učitelj potiče učenike da ponovno pročitaju priču *Prenapuhana lopta* u udžbeniku na 92. stranici**.** Nakon čitanja učenici ponavljaju tko su glavni likovi u priči, gdje se odvija radnja priče, zašto su se lopte svađale, koja se lopta prenapuhala i zašto te koja je pouka priče. Učiteljica/učitelj potiče komunikacijsku situaciju: Volite li više slušati ili pričati priče? Što znači prepričati priču? (Prepričavati znači pripovijedati već postojeću priču vlastitim riječima.)  Učenici stoje u krugu i prepričavaju priču *Prenapuhana lopta* tako da svatko kaže jednu rečenicu. Priča mora biti ispričana sa zadnjim sudionikom. Učiteljica/učitelj potiče učenike na promišljenost i komentiranje o uspješnosti obavljenoga zadatka.  Komunikacijska situacija: Je li bilo teško odmjeriti koliko informacija treba reći? Jeste li priču prepričali sažeto ili opširno? Koja je razlika između sažetoga i opširnoga prepričavanja? (U sažetom prepričavanju iznose samo glavne događaje, a u opširnom prepričavanju iscrpno iznose i sporedne i glavne događaje.) Koje nam prepričavanje omogućava bolji doživljaj priče? Što ti može pomoći da ne preskočiš neke bitne detalje? (Trebaš napraviti plan priče i zapisati bilješke.) | | | |  |
| **3. OPŠIRNO PREPRIČAVANJE**  **Ishod aktivnosti**: povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; prepričava tekst na temelju bilježaka; piše tekstove poštujući strukturu: uvod, razrada i zaključak.  **Opis aktivnosti:**  Učiteljica/učitelj usmjerava učenike da naprave bilješke za prepričavanje prema trima glavnim odrednicama teksta: uvodu, glavnom dijelu i završetku. Potiče učenike da promisle i zapišu što bi bilo u uvodu prepričavanja, što bi bio glavni dio i kako bi završili svoje prepričavanje. Služeći se napisanim bilješkama, učenici opširno prepričavaju priču, u paru jedan drugome. Po završetku, nekoliko učenika opširno prepričava naglas pred razredom. Zajednička analiza uspješnosti prepričavanja. | | | |  |
| **4. STVARALAČKO PREPRIČAVANJE**  **Ishodi aktivnosti**: prepričava tekst na temelju bilježaka; piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti:**  Učiteljica/učitelj potiče učenike da promisle bi li mogli u priči štogod promijenili da im se svidi više ili da bude zanimljivija i što bi to sve mogli promijeniti, a da se smisao, sadržaj priče ne mijenja. Učiteljica/učitelj dijeli učenike u manje skupine. Priprema nekoliko omotnica u kojima se nalaze pripremljeni zadatci. Svaka skupina dobiva omotnicu s uputom kako će prepričati priču *Prenapuhana lopta*. (Prijedlog zadataka: Promijeni mjesto radnje. Promijeni završetak priče. Prepričaj priču u 1. licu, kao da si ti sudjelovao/sudjelovala u događaju. Uvedi u priču neki novi lik.) Učenici u skupinama osmišljavaju zadatke, ali tada samostalno pišu prepričane priče. Kada su gotovi, u skupinama pronalaze po svojem mišljenju najbolju priču. Učiteljica/učitelj ispred ostalih učenika može staviti stolac na kojem sjedi autor te priče dok čita svoj uradak. Ostali učenici pažljivo slušaju i mogu dati savjet za poboljšanje prepričavanja.  Učiteljica/učitelj može za kraj pripremiti kartice za samovrednovanje učenika.     |  |  |  |  | | --- | --- | --- | --- | | MOJA PRIČA IMA NASLOV. |  |  |  | | MOJA PRIČA IMA TRI DIJELA (UVOD, GLAVNI DIO I ZAKLJUČAK). |  |  |  | | U PRIČU SAM UNIJELA/UNIO NOVE POJEDINOSTI. |  |  |  | | VOLIM ČITATI I PISATI PRIČE. |  |  |  | | | | |  |
| **PRIMJER PRIČE ZA IGRU VIŠESTRUKOGA PREPRIČAVANJA:**  Proljetni praznici  Obitelj Kunek ima pet članova: mamu Teu, tatu Luku, blizance Marka i Mateja i kćer Luciju. Svake godine obitelj odlazi za proljetne praznike u Gorski kotar u Begovo Razdolje. Nalazi se na čak 1078 metara nadmorske visine. Begovo Razdolje je smješteno na zapadnim obroncima Bjelolasice i jedino je naseljeno mjesto u Hrvatskoj iznad tisuću metara nadmorske visine. Zato ima i najviše snježnih oborina pa ponekad se ponekad i u proljeće poigraju na snijegu. Apartman u kojem često borave zove se *Star škola* i nalazi se u obližnjem Mrkoplju. Marko biciklom obilazi prirodu. Lucija i Matej više vole šetnje planinarskim stazama, no još uvijek nisu dobri planinari kao njihovi roditelji koji planinare već petnaest godina. | | | |  |  |
| **PRIJEDLOG ZAPISA NA PLOČI**  **Prepričavanje**  prepričavanje – pripovijedanje već postojeće priče svojim riječima  – može biti:  1. opširno – glavni i sporedni događaji  2. sažeto – samo najvažniji događaji  REDOSLIJED DOGAĐAJA:  1. UVOD:  2. GLAVNI DIO:  3. ZAVRŠETAK: | | | |  |  |