**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 26. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Vrste riječi – naučila/naučio sam…** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom, služi se novim riječima u skladu s komunikacijskom situacijom i temom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  **OŠ HJ A.4.4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A.4.5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PANTOMIMA**  **Ishodi aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, prepoznaje važnost neverbalne komunikacije  **Opis aktivnosti:** Učiteljica/učitelj priprema „čarobnu staklenku“ u kojoj će biti papirići na kojima su napisane neke imenice, glagoli ili pridjevi koje učenici pantomimom, odnosno pokretima tijela, trebaju prikazati tako da ostali učenici pogode o čemu je riječ.Prvog učenika proziva učiteljica/učitelj, a zatim dolaze na red oni učenici koji pogode zadanu riječ. Prijedlozi: pospan, snažan, sretan(pridjevi), učiteljica, starica, pas (imenice) i plivati, pjevati, plesati (glagoli).  Nakon igre učenici samostalno zaključuju da su pojmovi bili ili imenice ili glagoli ili pridjevi.  Komunikacijska situacija: Što su imenice? (Vrsta riječi kojima imenujemo bića, stvari, pojave, mjesta, osjećaje.) Kojeg roda mogu biti imenice? Kako razlikujemo imenice po broju? Koja se vrsta riječi najčešće nalazi uz imenice? Na koje pitanje odgovaraju opisni, a na koje posvojni pridjevi ? Što nam izriču glagoli?  Učenici navode po nekoliko vlastitih i općih imenica, nekoliko opisnih i posvojnih pridjeva i nekoliko glagola. | | | | **Jedinica** [**Imenice, glagoli, pridjevi**](https://hr.izzi.digital/DOS/46428/59585.html)  **Objekt** [**Vrste riječi i sve o njima**](https://hr.izzi.digital/DOS/46428/59585.html#block-1661947) | **OŠ TZK** A.4.1. Oponaša osnovne strukture gibanja raznovrsnih grupacija sportova.  **OSR** A. 2. 1. Razvija sliku o sebi.  B. 2. 2. Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja. |
| **2. DJEČJE RADOSTI**  **Ishod aktivnosti**: razgovara i govori prema zadanoj ili slobodnoj temi, razumije gramatičku kategoriju vrste riječi (imenice, glagoli, pridjevi), pravilno upotrebljava broj i rod imenica i pridjeva koji se s njom slažu na oglednim primjerima, oblikuje rečenice u kojima se poštuju pravila sročnosti, piše prema predlošcima za ovladavanje gramatičkom i stilističkom normom potrebnom za strukturiranje teksta, provjerava pravopisnu točnost i slovopisnu čitkost  **Opis aktivnosti:** Učiteljica/učitelj upućuje učenike da otvore udžbenik, promotre pažljivo fotografiju i pokušaju uočiti što više detalja. Upućuje ih da izgovore što više imenica koje mogu izreći uz fotografiju, zatim što više glagola i pridjeva. Učenici ponavljaju da je pri opisu važno uočiti što više detalja. Zadatak je dobro promotriti fotografiju i opisati je u pet rečenica koristeći imenice, glagole i pridjeve. Svaki učenik u svojim rečenicama treba podcrtati imenice crvenom, glagole plavom, a pridjeve zelenom bojom.  Kada završe s radom, učenici čitaju svoje rečenice i analiziraju točnost podcrtanih riječi. | | | | **Objekt** [**Ponovi**](https://hr.izzi.digital/DOS/46428/59585.html#block-1740835) |
| **3. PAŽLJIVO SLUŠAM**  **Ishod aktivnosti:** razumije gramatičku kategoriju vrste riječi (imenice, glagoli, pridjevi), pravilno upotrebljava broj i rod imenica i pridjeva koji se s njom slažu na oglednim primjerima, oblikuje rečenice u kojima se poštuju pravila sročnosti, funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj, funkcionalno primjenjuje jezična znanja  **Opis aktivnosti:** „Igra slušanja“ – učiteljica/učitelj učenicima čita rečenice u 1. zadatku u udžbeniku, a učenici pažljivo slušaju. Upućuje ih na to da kada u rečenici čuju imenicu, trebaju pljesnuti, za glagol čučnuti, a kada čuju pridjev, pucketati prstima. Igra je na ispadanje i traje dok ne dobije pobjednika.  **Rad s udžbenikom:** Učenici će samostalno uvježbavati sadržaj rješavajući zadatke u udžbeniku. Učiteljica/učitelj potiče učenike da otvore udžbenik i riješe prvi zadatak. Nakon rješavanja prvog zadatka učenici provjeravaju točnost uratka. Učenici samostalno rješavaju i drugi zadatak. Učiteljica/učitelj može pojasniti eventualne nejasnoće, a zatim učenici rješavaju samostalno. Kada većina učenika riješi zadatak, učenici će zamijeniti udžbenike i vrednovati točnost uratka svojega para.  Učiteljica/učitelj pripremit će tablice za vršnjačko vrednovanje.   |  |  |  |  | | --- | --- | --- | --- | |  | + | + | + | | IZDVAJA SVE IMENICE |  |  |  | | ODREĐUJE ROD I BROJ |  |  |  | | PODCRTAVA SVE GLAGOLE |  |  |  | | ZNA GLAGOLE RADNJE |  |  |  | | PREPOZNAJE PRIDJEVE |  |  |  |   Slijedi zajednička analiza. | | | | **Objekt** [**Vrste riječi**](https://hr.izzi.digital/DOS/46428/59585.html#block-1740843) |
| **4. RAZREDNO NATJECANJE**  **Ishod aktivnosti:** piše prema predlošcima za ovladavanje gramatičkom i stilističkom normom potrebnom za strukturiranje teksta, provjerava pravopisnu točnost i slovopisnu čitkost, razumije gramatičku kategoriju vrste riječi (imenice, glagoli, pridjevi), oblikuje rečenice u kojima se poštuju pravila sročnosti, funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj, funkcionalno primjenjuje jezična znanja  **Opis aktivnosti:** Učiteljica/učitelj dijeli učenike u nekoliko manjih skupina. Svaka skupina treba se prisjetiti i opisati najstrašniji ili najsmješniji događaj koji im se dogodio. Odabrani događaj trebaju napisati na papir, a vrijeme rada je 10 minuta. Zadatak je prilikom pisanja rabiti što više imenica, glagola i pridjeva. Cilj je svake skupine u svom radu uporabiti što više različitih vrsta riječi. Nakon što opišu doživljaj, učenici u skupini trebaju prebrojiti imenice (mogu ih podcrtati crvenom) pa obojiti prvi grafikon crvenom bojom, zatim prebrojiti glagole pa obojiti drugi grafikon plavom bojom, i na kraju prebrojiti pridjeve i obojiti  treći grafikon žutom bojom. Učenici uspoređuju podatke u grafikonima i zaključuju kojih je riječi najviše. | | | | **Objekt** [**Kviz za kraj!**](https://hr.izzi.digital/DOS/46428/59585.html#block-1644716) |
| **5. PRIČA IZ VREĆICE**  **Ishodi aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, funkcionalno primjenjuje jezična znanja  **Opis aktivnosti:** Učiteljica/učitelj priprema „čarobnu vrećicu“ u kojoj se nalaze razni predmeti. Učenici su i dalje podijeljeni u skupine. Po jedan učenik iz svake skupine izvlači jedan predmet. Kada svi učenici izvuku svoj predmet, svaka skupina smišlja rečenicu u kojoj će upotrijebiti ime tog predmeta (imenica, npr. gumica), neki glagol i pridjev povezan s tim predmetom. Rečenica mora biti smislena. Ako je moguće, učenici iz drugih skupina trebaju pokušati nadovezati rečenice sa svojim predmetima kako bi dobili priču. (Npr. 1. Ivanova **gumica** je stara, ali još dobro briše. 2. Uz gumicu u šarenoj **pernici** nalaze se i druge Ivanove stvari…) Igra traje dok se ne iskoriste svi predmeti iz vrećice. | | | |  |