**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 21. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Učim pisati imena država i stanovnika** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  – primjenjuje nove riječi u komunikacijskoj situaciji  **OŠ HJ A.4.3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  – objašnjava podatke u grafičkim prikazima  **OŠ HJ A.4.4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost  **OŠ HJ A.4.5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIMO PUTOVATI**  **Ishod aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, poštuje pravila komunikacije u raspravi: sluša sugovornike, govori kad ima riječ, prepoznaje važnost neverbalne komunikacije, primjenjuje nove riječi u komunikacijskoj situaciji  **Opis aktivnosti:**  **Komunikacijska situacija:** Učiteljica/učitelj vođenim pitanjima uvodi učenike u komunikacijsku situaciju: Volite li putovati? Sjećate li se nekih mjesta ili gradova u koje ste putovali? Gdje se nalaze ti gradovi? Koje ste države posjetili? Biste li voljeli još negdje putovati? Na koji način se možemo javiti prijateljima ili rodbini s putovanja? (Učiteljica/učitelj potiče učenike na zaključak da se s putovanja šalju razglednice.) Opiši razglednicu! Što pišemo na desnu stranu razglednice? Ponovimo, kako pišemo adresu? Učenici ponavljaju znanje stečeno u trećemu razredu o pisanju velikoga početnog slova.  **Rad s udžbenikom:** Učenici otvaraju udžbenik i rješavaju predzadatak. Pišu razglednicu prijateljici ili prijatelju iz mjesta koje im je ostalo u najljepšem sjećanju. | | | | **Jedinica** [**Veliko početno slovo u imenima država i stanovnika**](https://hr.izzi.digital/DOS/46428/59584.html)  **Objekt** [**Upoznajem Europu**](https://hr.izzi.digital/DOS/46428/59584.html#block-1517928) | **PID OŠ** B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OSR** A. 2. 1. Razvija sliku o sebi.  osr B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju. |
| **2. PRONALAZIM DRŽAVE NA ZEMLJOVIDU**  **Ishod aktivnosti:** izdvaja važne podatke iz teksta i piše bilješke s obzirom na sadržaj i strukturu, objašnjava podatke u grafičkim prikazima, piše veliko početno slovo: imena naroda, stanovnika, država, geografskih cjelina, knjiga, filmova, novina  **Opis aktivnosti:**  **Komunikacijska situacija:** Učiteljica/učitelj postavlja učenicima pitanje: Kako se zove naša domovina? S kojim sve državama graniči naša domovina? Učiteljica/učitelj potiče učenike da promotre geografsku kartu u udžbeniku. Što prikazuje geografska karta? Učenici jedan po jedan čitaju imena susjednih država. Jeste li posjetili koju od ovih država? Kako se zovu stanovnici tih država? Kakvim su slovima napisana imena država? Ove sve države nalaze se na jednome kontinentu. Znate li njegovo ime? Učiteljica/učitelj upoznaje učenike s pojmom Europske unije. Navodi da je naša domovina dio Europe, najstarijega kontinenta na svijetu, a da su se mnoge europske zemlje ujedinile u Europsku uniju. Poznajete li još koju europsku zemlju? Koju? Jeste li kad putovali izvan Hrvatske? Koje ste zemlje posjetili? Kako se zovu stanovnici tih zemalja?  **Rad s udžbenikom:** Učiteljica/učitelj usmjerit će učenike da zaključe kako pišemo imena država i njihovih stanovnika. Učenici čitaju uokvireni dio u udžbeniku te zaključuju da se u imenima država sve riječi pišu velikim početnim slovom (osim riječi i, u, na…) te da imena stanovnika država također pišemo velikim početnim slovom. | | | | **Objekt** [**Imena država, imena stanovnika - pišimo pravilno!**](https://hr.izzi.digital/DOS/46428/59584.html#block-1529250) |
| **3. TOČNO PIŠEM VELIKO SLOVO**  **Ishod aktivnosti:** izdvaja važne podatke iz teksta i piše bilješke s obzirom na sadržaj i strukturu, objašnjava podatke u grafičkim prikazima, piše prema predlošcima za ovladavanje gramatičkom i stilističkom normom potrebnom za strukturiranje teksta, piše veliko početno slovo: imena naroda, stanovnika, država, geografskih cjelina, knjiga, filmova, novina, provjerava pravopisnu točnost i slovopisnu čitkost  **Opis aktivnosti:**  **Rad s udžbenikom:** Učenici će samostalno uvježbavati sadržaj rješavajući zadatak u udžbeniku. Prvo upisuju ime države, a zatim ime stanovnice i ime stanovnika.  Kad učenici riješe zadatke, u klupi se mijenjaju za udžbenike i provjeravaju točnost uratka. Učenici međusobno analiziraju riješene zadatke.  Učiteljica/učitelj piše neke primjere i pravila na ploču, a učenici u bilježnice. | | | | **Objekt** [**Provjerimo**](https://hr.izzi.digital/DOS/46428/59584.html#block-1529407) |
| **4. ZNAM TKO GDJE ŽIVI**  **Ishod aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina, provjerava pravopisnu točnost i slovopisnu čitkost, oblikuje rečenice u kojima se poštuju pravila sročnosti, funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj, funkcionalno primjenjuje jezična znanja  **Opis aktivnosti:** Učiteljica/učitelj će pripremiti zemljovide Europe. Promatrajući pripremljene zemljovide, učenici će prepoznavati europske države i njihova imena upisati u tablicu u udžbeniku. Kraj svake države upisuju ime stanovnika i stanovnice. Nakon rješavanja zadatka provodi se frontalna analiza napisanoga.  U posljednjem zadatku učenici će raditi u paru. Učenici i nadalje imaju pripremljene zemljovide Europe. Na geografskoj karti Europe trebaju u paru pronaći države koje žele posjetiti. Zapisat će imena tih država i imena njihovih stanovnika. Također, na zemljovidu mogu pronaći i glavne gradove tih država i njihovih stanovnika i zapisati ih uz imena država. Nakon toga učenici određuju svoj put redom zapisujući države kojima prolaze, a također mogu zapisati, ako znaju, i neku zanimljivost o tim državama i njihovim običajima.  Kada je većina parova gotova, učenici izlaze pred ploču. Jedan učenik iz para čita kojim državama prolaze, a drugi učenik zapisuje imena država na ploču. Ostali učenici uočavaju moguće pogreške.  **IZLAZNA KARTICA:**  Učiteljica/učitelj provjerava usvojenost sadržaja u pretposljednjem zadatku.  **PRIJEDLOG ZAPISA NA PLOČI**  **VELIKO POČETNO SLOVO U IMENIMA DRŽAVA I NJIHOVIH STANOVNIKA**  **DRŽAVA STANOVNICI**  **R**epublika **H**rvatska **H**rvati, **H**rvatica, **H**rvat  **K**raljevina **Š**panjolska **Š**panjolci, **Š**panjolka, **Š**panjolac  **B**elgija **B**elgijci, Belgijka**, B**elgijac  **U IMENIMA DRŽAVA I STANOVNIKA DRŽAVA SVE RIJEČI PIŠEMO VELIKIM POČETNIM SLOVOM, OSIM U, I, NA.** | | | | **Objekt** [**Europska unija**](https://hr.izzi.digital/DOS/46428/59584.html#block-1528144) |