**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **O vremenu i ljudima** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. O VREMENU I LJUDIMA, O ŽIVOTU I SREĆI**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti**:  Učiteljica/učitelj najavljuje novu temu (*O vremenu, ljudima, životu i sreći)* te potiče učenike da promotre fotografije na 105. str. Udžbenika, ispričaju što vide na fotografijama te kažu koja im se fotografija najviše sviđa i sl. Učenici mogu pročitati o čemu će učiti u najavljenoj temi te riješiti tablicu procjene na 106. str. udžbenika.  **2. VRIJEME I LJUDI**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta.  **Opis aktivnosti:**  Komunikacijska situacija: Kakvo je danas vrijeme? Kako se osjećate zbog toga? Utječu li vremenske prilike na vas ili na nekoga koga poznajete? Kakvo vas vrijeme uspavljuje? Jeste li kad čuli za meteoropate? Tko bi oni mogli biti? Učenici iznose svoje ideje, a zatim se čita objašnjenje riječi (udžb., str.107.).  **3. ČITAMO I RAZLIKUJEMO TEKSTOVE**  **Ishod aktivnosti**: izdvaja važne podatke iz teksta i piše bilješke s obzirom na sadržaj i strukturu; primjenjuje nove riječi u komunikacijskoj situaciji.  **Opis aktivnosti**:  Učenici čitaju tekstove u udžbeniku na 107. str., a nakon čitanja razgovara se o pročitanome: Što je zajedničko tekstovima? Koji je tekst obavijesni? Objasni što to znači. Gdje se obično čuju takve informacije o vremenu?  Po čemu se drugi tekst razlikuje od obavijesnoga? Kako bi crtežom prikazali prvi, a kako drugi tekst? Koji vam je tekst zanimljiviji? Zašto? Po čemu se razlikuju umjetnički i obavijesni tekst? (Obavijesni tekst nam prenosi neke informacije, a u književnome tekstu pisac piše o svojim doživljajima, razmišljanjima, osjećajima…).  **4. PIŠEMO RAZLIČITE TEKSTOVE**  **Ishod aktivnosti**: piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti**:  Učiteljica/učitelj zadaje učenicima zadatak da prema zadanim podatcima (udžb., str. 107.) napišu dva teksta tako da jedan bude obavijesni, a u drugome da iznesu svoje misli i osjećaje o zadanoj temi.  Nakon pisanja učenici čitaju svoje uratke i razgovaraju jesu li i kako uspjeli napisati dva različita teksta.  Za zadaću učenici mogu odabrati neku temu i o njoj napisati obavijesni ili tekst u kojem iznose svoje osjećaje i doživljaje ili mogu napisati nekoliko rečenica o fotografijama na 105. str. na isti način (obavijesni ili književni).  **Na ploči je:**  O vremenu i ljudima  Meteoropati – ljudi koji su osjetljivi na vremenske prilike  Vrste tekstova:  OBAVIJESNI – iznosi podatke i informacije (vremenska prognoza, obavijest, vijest…)  KNJIŽEVNI – pisac piše o svojim osjećajima, razmišljanjima, doživljajima… | | | |  | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 3. Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije. |