**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Kako je niknuo cvijet - pjesma** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta  - izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŽIVOT BILJKE**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti**:  Učenici gledaju kratki film *Životni ciklus.* Prije gledanja filma učiteljica/učitelj upućuje učenike da uoče proces rasta biljke i njezin životni ciklus  Slijedi kratak razgovor o filmu: Gdje se nalazi sjemenka iz koje će izrasti nova biljka? Što je sjemenki potrebno za rast? Kako se zovu dijelovi biljke koje ste vidjeli? Što je životni ciklus biljke?  **2. ČITAMO I RAZGOVARAMO O PJESMI**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu.  **Opis aktivnosti**:  Prije čitanja pjesme učiteljica/učitelj postavlja pitanje: Što se dogodilo nepoznatom cvijetu?  Nakon čitanja pjesme učenici odgovaraju na postavljeno pitanje.  Učenici mogu još jednom pročitati pjesmu, a učiteljica/učitelj postavlja pitanja: Iz čega nikne cvijet? Što je potrebno da bi biljka rasla? Čemu služi korijen? Što raste na stabljici? Koga su latice privukle? Objasni poruku pjesme.  Objasni zašto je ovo pjesma. Koliko ima strofa? Koliko strofe imaju stihova? Kakve pjesničke slike uočavaš u pjesmi?  **3. ODGOVORNI PREMA PRIRODI**  **Ishod aktivnosti**: razgovara i govori prema zadanoj ili slobodnoj temi; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta; izražajno čita književne tekstove; recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti:**  Komunikacijska situacija: Što znači biti odgovaran prema prirodi? Kako se ti odgovorno ponašaš prema prirodi? Kako si ti povezan s biljkama? Kako život jednih živih bića utječe na druga živa bića? Navedi primjere. Izvodi se zaključak o međuovisnosti živih bića, učenici zajednički oblikuju tekst deklaracije i zapisuju ga na plakat. Objašnjava se riječ deklaracija.  Za zadaću će učenici istražiti važnost kukaca i zanimljivosti o njihovome životu te napisati svoje mišljenje o tome što bi se dogodilo da jedne godine nestane kukaca.  **Na ploči je**  Kako je niknuo cvijet  Katarina Dabić  Vrsta: pjesma  Poruka pjesme: Cvijeće treba njegovati i paziti, a ne brati i gaziti.  Deklaracija - službena ili svečana izjava o nekoj temi | | | | **DOS Nina i Tino 4 - Priroda i društvo**  **Modul: U biljnome i životinjskome svijetu; jedinica Slični, a različiti; objekt** [**Životni ciklus**](https://hr.izzi.digital/DOS/56495/72387.html#block-1774161)  [**Zvučna čitanka**](https://hr.izzi.digital/DOS/46428/92646.html#block-2561816) | **PID OŠ** B. 4. 1. Učenik vrednuje važnost odgovornoga odnosa prema sebi, drugima i prirodi;  B. 4. 2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.  **ZDR** B. 2. 3. A. Opisuje zdrave životne navike.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost;  A. 2. 3. Razmatra utjecaj korištenja različitih izvora energije na okoliš i ljude; B. 2. 1. Objašnjava da djelovanje ima posljedice i rezultate; B. 2. 2. Prepoznaje primjere održivoga razvoja i njihovo djelovanje na lokalnu zajednicu; B. 2. 3. Opisuje kako pojedinac djeluje na zaštitu prirodnih resursa; C. 2. 1. Solidaran je i empatičan u odnosu prema ljudima i drugim živim bićima; C. 2. 2. Razlikuje osobnu od opće dobrobiti; C. 2. 3. Prepoznaje važnost očuvanje okoliša za opću dobrobit.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema. |