**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 122. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Stvaralačko pisanje – Gledaj me u oči** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRIJATELJI**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj podsjeća učenike da se prisjete videozapisa *Gledaj me u oči* te tko je sudjelovao u videozapisu. Također se prisjećaju zašto je naslov videozapisa *Gledaj me u oči* te na koji problem ukazuje Mladen Kušec. Učiteljica/učitelj čita jednu izjavu Mladena Kušeca: „Jednom mi davno djed moj reče: Čovjeku treba komadić sreće, komadić srca, komadić neba, prijatelj, dva to je mudrost sva.“ Komunikacijaska situacija: Što je gospodin Kušec ovom izjavom želio poručiti? Jesu li ti svi prijatelji na društvenim mrežama pravi prijatelji? Bi li sa svima otišli u kino ili u šetnju? Objasni zašto su prijatelji važni. Zašto se prijatelji gledaju u oči? Objasni.  Učenici su podijeljeni u skupine. Svaka skupina dobiva karticu s jednom izrekom o prijateljstvu. Primjer izreka: Pravi se prijatelji u nevolji poznaju. Pravoga prijatelja drži objema rukama. Nema ničega na ovoj zemlji što treba više cijeniti od istinskoga prijateljstva. Najviše od svega volimo prijatelje jer imaju mane o kojima možemo razgovarati. Oči prijateljstva rijetko griješe. Jedini način da imaš prijatelja je da jesi pravi prijatelj.  Učiteljica/učitelj upućuje učenike u aktivnost pod nazivom Vruća olovka. Svaka skupina učenika na komad papira zapisuje sve svoje misli na temu PRIJATELJSTVO, povezano uz izreku koju su dobili. Učenici ne moraju paziti na redoslijed događaja, na pravopisna pravila, 10-ak minuta pišu misli i ideje koje im naviru.  Nakon 10 minuta predstavnici skupina čitaju svoje zapise.  Učiteljica/učitelj provodi kratku analizu napisanih ideja. Što ste zaključili da je najvažnije za pravo prijateljstvo? Što možete učiniti da biste se više razgovarali? Je li ljepše razgovarati u živo ili putem društvenih mreža? | | | |  | **OSR** A. 2. 1. Razvija sliku o sebi.  A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 2. Razvija komunikacijske kompetencije.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate; C. 2. 2. Razlikuje osobnu od opće dobrobiti. |
| **2. STVARAM PLAN PRIČE**  **Ishodi aktivnosti:** stvaralačkim postupcima oblikuje govorene tekstove; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; razumije gramatičku kategoriju vrste riječi (imenice, glagoli, pridjevi); funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj, funkcionalno primjenjuje jezična znanja.  **Opis aktivnosti:**  Učiteljica/učitelj upućuje učenike da će pisati sastavak kojemu je naslov *Gledaj me u oči*. Komunikacijskom situacijom navodi učenike na stvaranje plana priče: Što nam je važno prije pisanja sastavka? Što sve moramo imati u planu sastavka? Što nam je prvo važno znati? Prvo moramo osmisliti o čemu želimo pisati. Da biste lakše pisali, svatko će sebi izraditi svoj plan pisanja priče. Prvo razmislite o temi o kojoj ćete pisati. Zatim odlučite koji će biti glavni likovi i koje su njihove osobine. Razmislite koju problematiku želite u sastavku razraditi, što se događa u uvodu, što u glavnome dijelu, a što u zaključku. O čemu pišemo u uvodu? Koliko rečenica ima uvod? Na što moramo paziti u glavnome dijelu? Koliko rečenica treba biti u zaključku?  Svatko neka napravi plan svoje priče. | | | |
| **3. SAMOSTALNO PISANJE PRIČE**  **Ishodi aktivnosti:** piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; razumije gramatičku kategoriju vrste riječi (imenice, glagoli, pridjevi); oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj upućuje učenike u samostalno pisanje priče.Napominje da je bitno pratiti plan priče,paziti na dijelove priče te detaljno razraditi ideju.  Učenici samostalno pišu sastavak. | | | |
| **4. ČITAM SVOJU PRIČU**  **Ishodi aktivnosti:** primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Svoje priče učenici čitaju na autorskom stolcu i nakon čitanja izriču koliko su zadovoljni svojim radom te bi li željeli da se priča objavi u razrednoj slikovnici pod nazivom *Gledaj me u oči*.  Za domaću zadaću učenici mogu ilustrirati priču. | | | |