**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 28. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Lik mog djeda - opis lika** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – poštuje društveno prihvatljiva pravila uljudne komunikacije u različitim životnim situacijama  **OŠ HJ A.4.2. Učenik sluša različite tekstove, izdvaja važne podatke i prepričava sadržaj poslušanoga teksta**.  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A.4.4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški)  **OŠ HJ B.4.1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B.4.4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. *ROCK AND ROLL* BAKA**  **Ishodi aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, stvaralačkim postupcima oblikuje govorene tekstove, poštuje društveno prihvatljiva pravila uljudne komunikacije u različitim životnim situacijama  **Opis aktivnosti:** Učiteljica/učitelj ulazi u učionicu pogrbljena, jedva hodajući sa štapom, odjevena u baku i pušta učenicima  pjesmu *Moja baka pleše rock&roll* (https://www.youtube.com/watch?v=YhP98Uw3u30).  **Komunikacijska situacija:** Nakon slušanja učiteljica/učitelj razgovara s učenicima o tome kako su se osjećali slušajući pjesmu, kako im se svidjela pjesma, je li im se nešto posebno svidjelo. Kakva je baka u pjesmi? Što je neobično? Jesu li vaše bake slične baki iz pjesme? Voliš li se družiti s bakom i djedom? Učiteljica/učitelj potiče učenike da ispričaju poneku zanimljivost o svojemu djedu ili o svojoj baki. Po čemu su posebni? Što najviše volite kod njih? Kakvi ste prema njima? | | | |  | **OŠ GK** B.4.3. Učenik izvodi glazbene igre uz pjevanje, slušanje glazbe i pokret uz glazbu.  **GOO** A.2.1.Ponaša se u skladu s ljudskim pravima u svakodnevnom životu.  **OSR** A.2.2.Upravlja emocijama i ponašanjem.  B.2.2. Razvija komunikacijske kompetencije.  **UKU** B.2.4.4. Samovrednovanje/samoprocjena:  Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. SREBRO U KOSI, ZLATO U SRCU**  **Ishodi aktivnosti**: izdvaja važne podatke iz poslušanoga teksta prema uputi, oblikuje bilješke na temelju izdvojenih podataka, povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom  **Opis aktivnosti:** Učiteljica/učitelj čita priču *Lik mog djeda*. Nakon čitanja slijedi kratka sadržajna analiza: Kakvo je djedovo držanje? Objasni što znači „odmjeravati svaki korak“. Pronađi i pročitaj rečenicu koja govori kakav je djedov osmijeh. Koja je vrsta riječi najzastupljenija u toj rečenici? O kome djed najradije priča? Što djed radi dok spava? Što mu se ponekad dogodi? Objasni zašto mu se uspravi pramen kose. Kamo djed odlazi svako jutro? Kako se vraća iz staje? Objasni zašto se vraća potišten.  Učiteljica/učitelj potiče učenike da otvore udžbenik, razmisle i zaokruže točne odgovore na pitanje kako znaju da djedu nedostaju konji. | | | | [**Zvučna čitanka**](https://hr.izzi.digital/DOS/46428/92646.html#block-2561828) |
| **3. MOJI DRAGI DJED l BAKA**  **Ishodi aktivnosti:** piše tekstove poštujući strukturu: uvod, razrada i zaključak, piše prema predlošcima za ovladavanje gramatičkom i stilističkom normom potrebnom za strukturiranje teksta, piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški), koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:** Učiteljica/učiteljpotiče komunikacijsku situacijuu kojoj navodi učenike na promišljanje o njihovim djedovima. Kako izgleda tvoj djed? Ima li sličnosti s djedom iz priče? Što voliš kod svojega djeda? Koju vrstu riječi rabimo u opisima?  Kojim bi pridjevima opisala/opisao svoga djeda?  Učiteljica/učitelj upućuje učenike na to da će oni opisivati svojega djeda ili svoju baku. Učenici se prisjećaju da pri opisu lika zapažamo i opisujemo osobine i izgled lika, a da nam pri opisu može pomoći plan opisa. Učenici navode da se plan sastoji od tri glavna dijela, a to su vanjski izgled (visina, stas, lice, oči, usta, nos, kosa, odjeća, obuća, stil odijevanja), unutarnje osobine (kakav/kakva je, što voli, u čemu se ističe) i odnos prema osobi koju opisuju (što ti se kod njega/nje sviđa i zašto). Učiteljica/učitelj upućuje učenike da u udžbeniku imaju podsjetnik koji im može pomoći pri opisu. Čitaju podsjetnik i usmeno nadopunjuju svojim riječima kojih se još sjete.  Učiteljica/učitelj ponavlja s učenicima da svaki sastavak ima uvodni dio, središnji dio i završetak. Učiteljica/učitelj upućuje učenike na to da u svoj sastavak trebaju uvrstiti sve sastavnice plana opisa, ali o poretku mogu odlučiti sami.  Učenici samostalno opisuju baku ili djeda.  Samoprovjera: Učiteljica/učitelj podsjeća učenike da, kada završe opisivanje, pročitaju opise u sebi i otklone eventualne pogreške. Nakon provjere učenici čitaju svoje opise. Učiteljica/učitelj i učenici komentiraju opise i daju svoje mišljenje. Učiteljica/učitelj pregledava opise kako bi utvrdili pravopisnu točnost, a učenici mogu stvoriti zajedničku galeriju najljepših rečenica. Smatra li neki učenik da je neka rečenica iz njegovog opisa iznimno slikovita ili po nečemu posebna, piše je na zajednički plakat *O BAKAMA I DJEDOVIMA!* | | | |  |