**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 29. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Čemu služi tata – usporedba opisa** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – poštuje društveno prihvatljiva pravila uljudne komunikacije u različitim životnim situacijama  **OŠ HJ A.4.2. Učenik sluša različite tekstove, izdvaja važne podatke i prepričava sadržaj poslušanoga teksta**.  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A.4.4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški)  **OŠ HJ B.4.1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B.4.2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  **OŠ HJ B.4.4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  **Ishodi aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, stvaralačkim postupcima oblikuje govorene tekstove, poštuje društveno prihvatljiva pravila uljudne komunikacije u različitim životnim situacijama  **Opis aktivnosti:** Učiteljica/učitelj daje učenicima papirić na koji trebaju napisati prvo što im padne napamet kada čuju riječ *tata.*  Papiriće s napisanim riječima učenici stavljaju na ploču (može se nacrtati veliko srce unutar kojeg učenici lijepe listiće).  Učiteljica/učitelj čita riječi koje su učenici napisali, a učenici objašnjavaju zašto su napisali baš tu riječ. Učiteljica/učitelj pitanjima usmjerava pažnju učenika: Zašto ste riječi stavljali u srce? Zašto još voliš tatu? Ima li još koja riječ koja opisuje i tvoga tatu? Osmisli i izgovori rečenicu u kojoj ćeš iskoristiti riječ s ploče koja odgovara i tvome tati, a nisi je ti napisao/napisala. Sljedeću rečenicu izgovara učenik/učenica čija se riječ iskoristila.  Kada svi učenici izgovore rečenicu, učiteljica/učitelj izgovara izreku: *Tate su najobičniji muškarci koje je ljubav pretvorila u superheroje, avanturiste, pričatelje priča i najbolje pjevače*. Učiteljica/učitelj potiče učenike na promišljanje o tome slažu li se s izrekom. | | | |  | **GOO** A.2.1.Ponaša se u skladu s ljudskim pravima u svakodnevnom životu.  **OSR** A.2.2.Upravlja emocijama i ponašanjem.  B.2.2. Razvija komunikacijske kompetencije.  **UKU** B.2.4.4. Samovrednovanje/samoprocjena:  Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. ČITAM I OSJEĆAM PJESMU**  **Ishodi aktivnosti**: izdvaja važne podatke iz poslušanoga teksta prema uputi, oblikuje bilješke na temelju izdvojenih podataka, povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  **Opis aktivnosti:** Učiteljica/učitelj postavlja pitanje prije čitanja pjesme: Koga opisuje pjesma? Upućuje učenike da pažljivo poslušaju pjesmu te će nakon čitanja odgovoriti na pitanje.  Učiteljica/učitelj čita pjesmu.  Nakon slušanja pjesme učenici odgovaraju na postavljeno pitanje i iznose svoj doživljaj pjesme. (Pjesma opisuje tatu.)  Učiteljica/učitelj navodi učenike da otvore udžbenik. Učenici čitaju pjesmu još jednom tako da svaki učenik pročita po jedan stih. Učiteljica/učitelj potiče učenike da uoče nepoznate riječi u pjesmi. Učenici nakon čitanja pjesme ističu ako ima nepoznatih riječi i pokušavaju otkriti njihovo značenje na temelju sadržaja pjesme.  Učiteljica/učitelj potiče učenike na kraću sadržajnu analizu pjesme pitanjima: Tko opisuje tatu u ovoj pjesmi? Kakav je svaki tata? Nabroji neobične zadatke koje tata treba napraviti. Kako se navečer osjeća dječak iz pjesme? Je li tata jači od Supermana? A je li to dječaku bitno? Koliko je jak tata iz pjesme? Objasni što znači da je jak *taman toliko koliko treba*.  U čemu je sličnost, a u čemu razlika između teksta *Lik mog djeda* i pjesme *Čemu služi tata?* Prisjeti se što saznajemo u priči o djedu, a što u pjesmi o tati? (U priči je opisan izgled djeda, a u pjesmi osobine tate.) | | | | [**Zvučna čitanka**](https://hr.izzi.digital/DOS/46428/92646.html#block-2561719) |
| **3. O PJESMI**  **Ishodi aktivnosti:** objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  **Opis aktivnosti:** Učiteljica/učitelj otvara komunikacijsku situaciju u kojoj potiče učenike na promišljanje o pjesmi: Kako ste se osjećali slušajući pjesmu? Koliko strofa ima pjesma? Koliko stihova ima svaka strofa? Ima li rime u pjesmi? Što je pjesnička slika? Ima li u pjesmi pjesničkih slika? Pročitaj pjesničku sliku koja ti je najljepša? Nađite usporedbu u pjesmi. Koja je tema ove pjesme?  Učiteljica/učitelj piše na ploču naslov pjesme i podatke o pjesmi, a učenici prepisuju u pisanku i prepisuju najljepšu pjesničku sliku. | | | |  |
| **4. MOJ TATA, NAJBOLJI TATA**  **Ishodi aktivnosti:** izdvaja važne podatke iz poslušanoga teksta prema uputi, oblikuje bilješke na temelju izdvojenih podataka, piše tekstove poštujući strukturu: uvod, razrada i zaključak, piše prema predlošcima za ovladavanje gramatičkom i stilističkom normom potrebnom za strukturiranje teksta, piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški), koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:** Učiteljica/učitelj potiče učenike da ponove što su naučili o opisu lika. Što na osobi opisujemo? Koje pojedinosti? Kojom se vrstom riječi koristimo u opisivanju osoba, predmeta, prostora ili pojava? Kojim osjetilima opažamo ono što opisujemo? Učiteljica/učitelj objašnjava učenicima kako će oni opisivati svoje očeve. Učiteljica/učitelj potiče učenike na zajedničko stvaranje plana opisa koji će zapisati na ploču, a učenici mogu u pisanke. Plan opisa pomoći će im pri opisu oca.  Učiteljica/učitelj ponavlja s učenicima da svaki sastavak ima uvodni dio, središnji dio i završetak. Učenici pišu svoje opise. | | | |  |
| **5. PREDSTAVLJANJE OPISA I SAMOVREDNOVANJE**  **Ishodi aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  **Opis aktivnosti:** Kad učenici završe opisivanje, svaki će učenik/učenica u sebi pročitati opis i samovrednovati svoj rad s pomoću listića za samovrednovanje. Nekoliko učenika čita svoj rad i provodi se kratka analiza u kojoj učiteljica/učitelj i učenici komentiraju opise, daju svoje sugestije i mišljenje. Učiteljica/učitelj svaki sastavak pregleda kako bi utvrdila/utvrdio pravopisnu točnost.   |  |  |  |  | | --- | --- | --- | --- | |  | **U potpunosti** | **Djelomično** | **Mogu bolje** | | Opis sadržava pojedinosti očevog izgleda. |  |  |  | | U opisu oca izneseni su svi moji osjećaji. |  |  |  | | Lik tate cjelovito je opisan (izgled i osobine). |  |  |  | | Opis tate ima uvod, razradu i završetak. |  |  |  |   **PRIJEDLOG ZAPISA NA PLOČI**  **Čemu služi tata?**  Saša Veronek Germadnik  Tema pjesme: Tata je opisan kao junak  Usporedba: spretan baš kao kakav junak  Pjesma ima četiri strofe.  Prva strofa ima tri stiha, druga šesnaest stihova, treća četiri, a četvrta sedam stihova.  Rima: *(učenici samostalno upisuju parove rime)*  Najljepša pjesnička slika: individualan uradak učenika  Plan opisa:  1. vanjski izgled: visina,stas, lice, oči, usta, nos, kosa, odjeća, obuća, stil odijevanja  2. unutarnje osobine: karakter, ponašanje  3. posebnosti: zanimanje, hobi, slobodno vrijeme  4. odnos prema ocu: međusobni odnos, članovi obitelji, rodbina  **PRIJEDLOG DOMAĆE ZADAĆE**: Napisati pjesmu akrostihom za tatu. | | | |  |