**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 113. i 114. (2 sata) | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Lektira – Č*okoladne godine*, Mladen Kopjar** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  - objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 3. Učenik čita književne tekstove prema vlastitome interesu i obrazlaže svoj izbor.**  – razvija čitateljske navike kontinuiranim čitanjem i motivacijom za čitanjem različitih žanrova  – redovito izlaže svoj čitateljski izbor ostalim učenicima  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta  - izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLATKO KAO ČOKOLADA**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama; razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima.  **Opis aktivnosti:**  Učiteljica/učitelj dijeli učenike u nekoliko skupina. Svaka skupina dobiva papir na kojem se nalazi tablica s trima stupcima: imenice, glagoli i pridjevi. Učiteljica/učitelj stavlja na ploču pomiješana slova i pita učenike koju riječ mogu složiti K L O D A Č A O. Kada učenici slože riječ ČOKOLADA, zadaje im zadatak da u 5 minuta napišu u skupini što više imenica, glagola i pridjeva koji ih asociraju na čokoladu. Kada napišu riječi, čitaju napisano, provjeravaju točnost te se proglašava pobjednik - skupina koja ima najviše točno napisanih riječi. Učenici nakon provjere trebaju od napisanih riječi napisati rečenice koje će složiti u kratku priču. Nakon analize napisanoga, učiteljica/učitelj potiče učenike na zaključak gdje su čitali kratke priče o dječaku Darku. | | | |  | **OŠ LK** A. 4. 1. Učenik likovnim i vizualnim izražavanjem interpretira različite sadržaje.  **OSR** B. 2. 2. Razvija komunikacijske kompetencije;  B. 2. 4. Suradnički uči i radi u timu; C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi.  **GOO** A. 2. 1. Ponaša se u skladu s ljudskim pravima u svakodnevnom životu.  **UKU** C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku. |
| **2. RAZGOVARAM O PROČITANOME DJELU**  **Ishodi aktivnosti**: povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; prepričava tekst na temelju bilježaka; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; argumentira vlastite doživljaje i zaključuje o uočenim vrijednostima književnoga teksta; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti**:  Učenici sjede u krugu. Učiteljica/učitelj učenicima postavlja pitanje: Kome se najviše svidjela pročitana knjiga? Učiteljica/učitelj odabire jednoga učenika u krugu, dobacuje mu lopticu, a učenik započinje prepričavanje sadržaja knjige. Učenici redom prepričavaju sadržaj tako da paze na kronološki redoslijed, pažljivo slušaju kako bi znali nastaviti. Svaki učenik izgovara po jednu rečenicu. Na kraju, tko želi, može iznijeti svoje mišljenje o knjizi (dopala mi se ili ne, zašto).  Učiteljica/učitelj pitanjima uvodi učenike u sadržajnu analizu teksta: Kojoj vrsti pripada književno djelo koje si pročitao/pročitala? Kako si to zaključio/zaključila? Kakav je to roman? Zašto po tvojemu mišljenju roman nosi naslov *Čokoladne godine*? Tko je glavni lik u knjizi? Koji se još likovi pojavljuju? Tko čini Darkovu obitelj? Koje su osobine glavnih likova? Koja je tema djela? Tko pripovijeda događaje u ovome romanu? Koliko poglavlja ima roman? Što predstavlja svako poglavlje? Jesi li u nekom dijelu romana prepoznao sebe ili nekog člana svoje obitelji? | | | |
| **3. PO ČEMU ĆU PAMTITI KNJIGU?**  **Ishodi aktivnosti**: povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razvija čitateljske navike kontinuiranim čitanjem i motivacijom za čitanjem različitih žanrova; redovito izlaže svoj čitateljski izbor ostalim učenicima.  **Opis aktivnosti:**  Učiteljica/učitelj zapisuje na ploču nekoliko podataka o lektirnome djelu, a učenici prepisuju u pisanke za lektiru. Zapisuju naslov djela, ime i prezime pisca, nabrajaju likove, navode mjesto i vrijeme radnje te temu djela. Zapisuju nekoliko rečenica o tome po čemu će pamtiti ovu knjigu i zašto bi je preporučili za čitanje svojim vršnjacima. | | | |
| **4. RJEŠAVAM ZADATKE**  **Ishodi aktivnosti**: piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učenici samostalno pismeno odgovaraju na pitanja na listiću koji možete izraditi (npr. određuju vrstu djela, izdvajaju temu, određuju redoslijed događaja, izdvajaju likove i njihove osobine, objašnjavaju Darkov odnos prema Leli i što mogu na temelju njegovog ponašanja zaključiti, mogu navesti dvije situacije iz romana u kojima prepoznaju majčinu nadu da će Darko postati umjetnik, a na kraju samostalno pišu koji ih je događaj iz romana najviše nasmijao), zamišljaju i oslikavaju svoju naslovnicu. | | | |
| **5. DRAMATIZACIJA**  **Ishodi aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici su podijeljeni u skupine. Dijele međusobno uloge i osmišljavaju dio koji žele glumiti. Učenici trebaju osmisliti scenu i kostime. Ostali učenici pažljivo slušaju i gledaju kao da su u kazalištu, a glumce nagrađuju pljeskom. | | | |
| **6. MOGU I DRUKČIJE**  **Ishodi aktivnosti:** stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta; izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti:**  Učiteljica/učitelj priprema didaktičku kocku.Na svaku stranu kocke stavlja jednu sliku/natuknicu koja predstavlja neki događaj iz romana. Učenici, po jedan, dolaze, bacaju kocku te prepričavaju taj događaj, birajući žele li ga prepričati kao da se njima dogodio, mogu uvesti neki novi lik u događaj ili ga drukčije završiti.  Učenici zatim na jedan papir pišu priču, prema uzoru na roman *Čokoladne godine*, u kojoj opisuju jednu godinu svojega života koja im se čini najzanimljivija, na šaljiv, originalan način. Događaj mogu i ilustrirati. Nekoliko učenika može pročitati svoj uradak, a sve priče se uvezuju u razrednu slikovnicu *Naše čokoladne godine*. | | | |
| **NA PLOČI JE:**  NASLOV DJELA:  IME PISCA:  GLAVNI LIK:  SPOREDNI LIKOVI:  VRIJEME RADNJE:  MJESTO RADNJE:  OVU ĆU KNJIGU PAMTITI… | | | |