**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Priča o karakterima - ulomak** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – objašnjava nepoznate riječi: na temelju vođenoga razgovora, zaključivanja na temelju konteksta  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  - povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **OPIŠI SE**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učenici sjede u krugu. Zadatak je svakoga reći tri glagola kojima će se najbolje opisati (npr.: učim, plivam, čitam). Razmisli i reci u kojim situacijama možeš nekoga najbolje upoznati.  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj najavljuje tekst Željka Funde *Priča o karakterima*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: Kakav je tatin karakter?  **3. RAZUMIJEM ŠTO SLUŠAM**  **Ishod aktivnosti:** učenik objašnjava nepoznate riječi: na temelju vođenoga razgovora, zaključivanja na temelju konteksta; povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Tatin karakter je čitaći.)  Otvaraju udžbenik i još jednom čitaju. Nepoznate riječi pokušavaju sami razjasniti, a ukoliko ne znaju pomoći će učiteljica/učitelj.  Učiteljica/učitelj pitanjima uvodi učenike u sadržajnu analizu: Nabroji sve likove koji se spominju u ulomku priče. Pročitaj rečenice u kojima prepoznaješ dječakovu znatiželju. Što ga je zanimalo? Kako je Tihana opisala brata? Koju riječ i njezino značenje nije razumio? S kojom je životinjom i kojim predmetom Tihana usporedila karakter? Koliko je imala vremena za pisanje zadaće? Zašto nije mogla opisati mamu? Što je do tada zapažala na ljudima? Što im je govorila učiteljica? Kako je ocijenjena zadaća? Slažeš li se s ocjenom zadaće? Što se sve ni s naočalama ne vidi na ljudima? Jesi li upoznala/upoznao ljude koji su uvijek vedri, nasmijani? Što misliš koji su njihovi razlozi za sreću? Voliš li razgovarati s njima? Znaš li zašto neke osobe nikada nisu dobre volje? Voliš li s njima provoditi vrijeme? Što prvo uočiš na nepoznatim osobama? Kako se osjećaš kada netko promatra tvoje ponašanje?  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  Na koliko dijelova možemo podijeliti ovaj ulomak? Učenici pomoću učiteljice/učitelja smišljaju podnaslove i zapisuju tijek radnje.  **4. MOGU I OVO**  **Ishod aktivnosti:** učenik argumentira vlastite doživljaje i zaključuje o uočenim vrijednostima književnoga teksta; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Rad s udžbenikom - učenici rješavaju zadatke u udžbeniku:  - iz teksta prepisuju riječi kojima je Tihana opisala članove svoje obitelji  - pišu slažu li se s Tihaninim razmišljanjem ili misle drukčije i trebaju objasniti svoj odgovor  - opisuju zanimljive karaktere članova svoje obitelji  - zapisuju imena nekoliko prijateljica/prijatelja iz razreda te im od ponuđenih riječi pridružuju što više onih koje ih najbolje opisuju.  Nekoliko učenika čita svoje gotove uratke.  **PRIJEDLOG ZAPISA NA PLOČI**  Priča o karakterima  Željko Funda  - ulomak  TEMA: različiti karakteri ljudi  LIKOVI: Tihana i njezin brat  TIJEK RADNJE:  1. Razgovor s bratom  2. Tihana je ljuta na samu sebe  3. Domaća zadaća je napisana  4. Svatko ima svoj karakter  5. Tihana je dobila peticu | | | | [**Zvučna čitanka**](https://hr.izzi.digital/DOS/46428/92646.html#block-2561914) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2.2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava;  B. 2. 1. Promiče pravila demokratske zajednice. |