**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Kad su laste odlazile - pjesma** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO ĆE VIŠE**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  Opis aktivnosti:  Komunikacijska situacija: Koje ptice selice poznaješ? O kojoj bi od njih voljela/volio više doznati? Doznaj neku zanimljivost o toj ptici i podijeli je sa svojim prijateljima u razredu.  **2. SLUŠAM TEKST**  **Ishod aktivnosti**: učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj čita pjesmu Ratka Zvrka *Kad su laste odlazile.* Učiteljica/učitelj prije čitanja postavlja pitanje: Kome se od žalosti treslo krilo?  3. RAZUMIJEM ŠTO SLUŠAM  Ishod aktivnosti: učenik povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike…  Opis aktivnosti:  Učenici iznose svoje osjećaje nakon odslušanoga teksta. Odgovaraju na pitanje postavljeno prije slušanja. (Gavranu se od žalosti treslo krilo.)  Učenici čitaju pjesmu još jednom. Učiteljica/učitelj pitanjima uvodi učenike u analizu pjesme: Tko odlazi u pjesmi? Što se dogodilo potočiću kad je to vidio? Pročitaj što je učinio jorgovan. Koji stihovi dočaravaju kakvo je vrijeme? Pročitaj dio strofe koji govori o osjećajima zeca. Kome se treslo krilo? Kako su se svi osjećali? Kakve osjećaje u tebi pobuđuje pjesma? Izdvoji pjesničku sliku koja opisuje jesen. Objasni svoj odabir.  Kamo su laste odlazile? Zašto su odlazile? Što misliš zašto laste ne mogu preživjeti zimu u našim krajevima?  Koje ptice prezimljuju u tvojemu zavičaju? Što možeš učiniti da im pomogneš?  Učiteljice/učitelj može zapisati na ploču naslov pjesme i ime pisca te broj strofa i stihova i rimu.  **4. RAD NA PJESMI**  Ishod aktivnosti: učenik objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Rad s udžbenikom.  Učenici:  - pronalaze u pjesmi dvije pjesničke slike koje prepisuju i crtaju  - prvu strofu pjesme prepisuju u budućem vremenu  - ispisuju sve životinje koje se spominju u pjesmi i uz svaku zapisuju neku zanimljivost o njoj.  **5. DA SAM PTICA**  Ishod aktivnosti: učenik provjerava pravopisnu točnost i slovopisnu čitkost.  **Opis aktivnosti:**  Učenici trebaju zamisliti da su neka ptica koja putuje na daleki jug. Pišu bilježnicu priču o svojemu putovanju. Što ste sve doživjeli putujući prema jugu?  Čitaju svoje gotove uratke.  **PRIJEDLOG ZAPISA NA PLOČI**  **Kad su laste odlazile**  **Ratko Zvrko**  - pjesma  TEMA: odlazak lastavica  KOMPOZICIJA: tri strofe, svaka ima četiri stiha  RIMA: stao – zaplakao  jeo – meo  krilo – bilo  PJESNIČKA SLIKA:  (Učenici trebaju prepisati jednu pjesničku sliku.) | | | | [**Zvučna čitanka**](https://hr.izzi.digital/DOS/46428/92646.html#block-2561809) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; C. 2. 3. Interes.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  B. 2. 2. Razvija komunikacijske kompetencije  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost; C. 2. 2. Razlikuje osobnu od opće dobrobiti. |