**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Moja ulica (personifikacija)** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 4. Učenik piše tekstove prema jednostavnoj strukturi.**  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJA ULICA**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  Opis aktivnosti:  Komunikacijska situacija: Kako izgleda tvoja ulica zimi? Igraš li se zimi s prijateljima na ulici?  **2. SLUŠAM TEKST**  **Ishod aktivnosti**: učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj čita pjesmu Nevenke Vidak *Moja ulica*. Prije čitanja (ili slušanja) učiteljica/učitelj postavlja pitanje: Kada su ulici oči pune radosnog sjaja? Učenici pažljivo slušaju kako bi, nakon čitanja, mogli odgovoriti.  3. RAZUMIJEM ŠTO SLUŠAM  Ishod aktivnosti: učenik povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta.  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja. (Ulici su oči pune radosnog sjaja kada započne grudanje.)  Učenici čitaju pjesmu još jednom. Učiteljica/učitelj pitanjima uvodi učenike u analizu pjesme: Što izgleda kao Snjeguljica? Što se nalazi u košari? Što zima radi? Pod čime drijemaju drvoredi? Kakve su iglice? Kako se one zapravo zovu? Što se događa pod vrtuljcima snježnih lampiona? Pročitaj stih koji opisuje ogrtač. Što se nalazilo na prozorima? Pročitaj stihove / pjesničku sliku kojom se slikovito opisuje ulica. Čega su pune oči ulice? Objasni što znači izraz *bez konca i kraja*.  Što najviše voliš raditi kad je vani hladno vrijeme? Kad ima najviše posla u tvojoj ulici, u proljeće, ljeto, jesen ili zimu? Objasni. Koje su tvoje omiljene zimske radosti? Jesu li one svima radost? Objasni.  Učiteljice/učitelj može zapisati na ploču naslov pjesme i ime pisca te broj strofa i stihova i rimu.  **4. PERSONIFIKACIJA**  Ishod aktivnosti: učenik prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija.  **Opis aktivnosti:**  Rad s udžbenikom: učenici čitaju objašnjenje pojma personifikacija. Rješavaju zadatke s pomoću kojih usvajaju novi pojam (prepoznaju rečenice u kojima je upotrijebljena personifikacija, pišu osobine živih bića koje bi mogle krasiti svaku od zadanih imenica, smišljaju rečenice s personifikacijom).  **5. MOGU I OVO**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; provjerava pravopisnu točnost i slovopisnu čitkost.  **Opis aktivnosti:**  Rad s udžbenikom  Učenici rješavaju zadatke u udžbeniku:  - pišu kada je njima njihova ulica najljepša i objašnjavaju zašto  - pronalaze riječi u osmosmjerci.  Nekoliko učenika čita svoje gotove uratke.  **6. OKO TEKSTA TEKST**  Ishod aktivnosti: učenik povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu.  **Opis aktivnosti:**  Učenici čitaju nekoliko zanimljivosti o ulicama u Hrvatskoj. Iz teksta saznaju koja je ulica najduža kao i koja je najkraća te gdje se te ulice nalaze.  **PRIJEDLOG ZAPISA NA PLOČI**  **Moja ulica**  **Nevenka Videk**  - pjesma  TEMA: opis ulice zimi  KOMPOZICIJA: dvije strofe, svaka od dvanaest stihova  RIMA: Snjeguljica – pahuljica  sjedi – drvoredi  balkona – lampiona  moja – kroja  inja – škrinja  lica – ulica  sjaja - kraja  USPOREDBA: Zimi moja ulica  Izgleda kao Snjeguljica…  PERSONIFIKACIJA: Smrznutih ruku, nosa i lica,  od sreće blista moja ulica… | | | | **Jedinica** [**Personifikacija**](https://hr.izzi.digital/DOS/46428/66885.html)  **Objekt** [**Kad bi rijeke govorile**](https://hr.izzi.digital/DOS/46428/66885.html#block-1751163)  [**Zvučna čitanka**](https://hr.izzi.digital/DOS/46428/92646.html#block-2561841)  **Objekt** [**… i krenule na put!**](https://hr.izzi.digital/DOS/46428/66885.html#block-1788851) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **OSR** A. 2. 1. Razvija sliku o sebi.  A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 2. Razvija komunikacijske kompetencije.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost;  C. 2. 2. Razlikuje osobnu od opće dobrobiti. |