**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 144. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Kratice i pokrate - Skrati, ali kako treba!** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RAZVRSTAVANJE**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj priprema na stolu dvije kutije (na jednoj piše: kratice za mjerne jedinice, a na drugoj: opće kratice). Komunikacijska situacija: Što su kratice? Zašto koristimo kratice? Zašto su neke kratice napisane s točkom, a neke bez točke? Učiteljica/učitelj potiče učenike da navedu neke kratice koje znaju. Učiteljica/učitelj uzima pripremljene prazne kartice, a učenik koji je izgovorio određenu kraticu, treba je zapisati i ubaciti, razvrstati u točno određenu kutiju (npr. kg, cm, dag ili str., br. …). Ostali učenici dolaze jedan po jedan pred ploču, izvlače papirić iz „neutralne“ kutije, pročitaju kraticu naglas i ubace u odgovarajuću kutiju. Učiteljica/učitelj potiče učenike na razmišljanje gdje se još često susreću sa skraćenim riječima. Učenici zaključuju da krate riječi kada pišu poruke. | | | |  | **OSR** A. 2. 1. Razvija sliku o sebi;  B. 2. 4. Razvija radne navike;  C. 2. 3. Pridonosi razredu i školi.  **GOO** C. 2. 2. Promiče solidarnost u školi.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **POD** B. 2. 2. Planira i upravlja aktivnostima |
| **2. JANOVA PORUKA**  **Ishodi aktivnosti**: izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu.  **Opis aktivnosti:**  Učiteljica/učitelj upućuje učenike da otvore udžbenik i promotre sliku koja prikazuje mamu koja čita Janovu poruku. Komunikacijska situacija: Kako se mama osjeća dok čita Janovu poruku? Po čemu zaključuješ da je zbunjena? Što misliš, koji je razlog njezine zbunjenosti? Pročitaj njegovu poruku. Skraćene riječi pročitaj onako kako si shvatila/shvatio. Možda se ti nećeš osjećati kao Janova majka. Učenici čitaju poruku u sebi i odgovaraju na pitanje je li njima poruka jasna. Učenici još jednom čitaju poruku naglas tako da svaki učenik pročita po jednu rečenicu, ali onako kako su oni shvatili skraćene riječi. Učiteljica/učitelj pita učenike jesu li svi jednako shvatili sve skraćene riječi. Zašto su neke skraćene riječi jednako shvatili, a neke različito ili nikako? Analiza teksta poruke: Što si shvatila/shvatio iz ove poruke? Koji su dijelovi poruke nerazumljivi? Pročitaj kratice koje su točno napisane. Zaokruži riječi koje su ti nejasne. Učenici čitaju riječi koje su zaokružili.  Učiteljica/učitelj potiče učenike da sada pročitaju što je Jan u stvari poručio mami. Učenici čitaju po jednu rečenicu ispravno napisane poruke. Komunikacijska situacija: Što smo sada iz poruke doznali? Kamo je Jan pošao? Što treba kupiti u dućanu? Kamo će ići nakon pekare? Gdje je seka? Treba li mama brinuti? Je li mama mirna sada kad razumije poruku?  Učiteljica/učitelj upućuje učenike da usporede poruke i potraže u porukama koje je riječi Jan u žurbi skratio i je li to učinio kako treba. U udžbeniku trebaju objasniti svoje mišljenje. | | | |  |
| **3. KRATICE I POKRATE**  **Ishodi aktivnosti:** povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Učiteljica/učiteljupućuje učenike da u poruci promotre jesu li sve skraćene riječi napisane istim slovima.Učenici uočavaju da su kratice nastale kraćenjem jedne ili više riječi i da se pišu malim početnim slovom. Uočavaju da su ostale skraćene riječli napisane velikim početnim slovom. Učiteljica/učitelj navodi učenike na zaključak da su velikim slovima skraćene dvije ili tri riječi. Učenici navode kako skratiti nazive koje znaju (GK – glazbena kultura; HJ - hrvatski jezik; TV – televizija, OŠ – osnovna škola…). Učenici promatraju pokrate i njihova značenja. Učiteljica/učitelj ih potiče da primijete kakvim su slovima napisane pokrate. Zaključuju da se pokrate višerječnih naziva sastoje se od početnih slova svake riječi u nazivu i pišu se velikim tiskanim slovima bez točke. Učenici prepisuju primjere u bilježnicu. Učiteljica/učitelj piše što su pokrate i kako se pišu na ploču, a učenici prepisuju pravilo u bilježnicu. (Pokrate nastaju skraćivanjem više riječi. Obično se pišu velikim slovima, bez točke.) Uspoređuju u čemu se razlikuju kratice i pokrate. Učenici izrađuju mentalnu mapu s pravilima pisanja pojedinih vrsta kratica i primjerima. | | | |  |  |
| **4. MEMORI**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama; provjerava pravopisnu točnost i slovopisnu čitkost.  **Opis aktivnosti:**  Učenici se nalaze u parovima. Svaki par dobiva pripremljene kartice na kojem pišu pokrate i njihova značenja. Učenici moraju spojiti pokrate i njihova značenja. Nakon što svi parovi uspješno završe igru, učenici čitaju parove pokrata i analiziraju točnost uratka. Pokrate i njihova značenja zapisuju u bilježnice.   |  |  |  |  | | --- | --- | --- | --- | | RH | Republika  Hrvatska | MUP | Ministarstvo  unutarnjih  poslova | | Europska  unija | EU | Zagrebački  električni  tramvaj | ZET | | NK | nogometni  klub | SAD | Sjedinjene  Američke  Države | | osnovna  škola | OŠ | Hrvatska  vojska | HV | | HNK | Hrvatsko  narodno  kazalište | TOZ | Tvornica olovaka Zagreb | | | | |  |  |
| **5. ŠALJIVE PORUKE**  **Ishodi aktivnosti:** oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učiteljica/učitelj upućuje učenike da otvore udžbenik i napišu šaljivu poruku svom paru. Zadatak je skratiti riječi koje se inače ne krate. U poruku se mogu ubaciti i kratice ili pokrate s novim značenjima. Kada napišu poruku, učenici razmjenjuju poruke sa svojim parom. Učenici naglas čitaju poruke kako su ih shvatili. Učenik koji je napisao poruku objašnjava je li poruka točno shvaćena.  **PRIJEDLOG ZAPISA NA PLOČI:**     |  | | --- | | **Pokrate**  RH – Republika Hrvatska HNK – Hrvatsko narodno kazalište  HV – Hrvatska vojska OŠ - Osnovna škola  EU – Europska unija TOZ - Tvornica olovaka Zagreb  MUP – Ministarstvo unutarnjih poslova HP – Hrvatska pošta    Pokrate višerječnih naziva sastavljene su od prvoga slova svake riječi u imenu.  Pišu se velikim početnim slovom bez točke. | | | | |  |  |