**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Tablice, dijagrami, sve to znam** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  – objašnjava podatke u grafičkim prikazima  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – funkcionalno primjenjuje jezična znanja  **OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.**  – prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet  – dolazi do podataka kombinirajući različite izvore  **OŠ HJ A. 4. 4. Učenik piše tekstove prema jednostavnoj strukturi.**  **-**piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KAKO I ZAŠTO SKUPITI I PRIKAZATI PODATKE?**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje društveno prihvatljiva pravila uljudne komunikacije u različitim životnim situacijama; prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet.  **Opis aktivnosti:**  Učiteljica/učitelj pokazuje učenicima grafički prikaz nekih podataka koji bi im mogli biti zanimljivi (broj učenika 4. r. u RH po županijama, broj nekih životinja u RH i sl.). Učenici čitaju podatke i odgovaraju na pitanja: Zašto je važno prikupljati podatke? Tko se njima služi? Tko je mogao prikupiti te podatke? Kako se grafički mogu prikazati prikupljeni podaci? Koja je razlika između tablice i dijagrama?  **2. ČITAM I PRIKAZUJEM PODATKE**  **Ishod aktivnosti**: izdvaja važne podatke iz teksta i piše bilješke s obzirom na sadržaj i strukturu; objašnjava podatke u grafičkim prikazima; funkcionalno primjenjuje jezična znanja.  **Opis aktivnosti:**  Učenici čitaju podatke u tablici (udžb., str. 120.) i odgovaraju na pitanja učitelja: Tko je napravio anketu? Zašto? Gdje su upisali podatke ankete? Za što će im poslužiti podatci? Čitaju se podatci iz tablice: Koje gradove su odabrali kao moguće odredište? Koliko je učenika odabralo pojedini grad? Koja je cijena ekskurzije u pojedinom gradu? Učenici odgovaraju na pitanja: Koliko je učenika u 7. b razredu? Koji je grad odabralo najviše učenika? Koji je grad odabralo najmanje učenika? U koji će grad učenici 7. b ići na ekskurziju? Koja je cijena te ekskurzije? Jesu li odabrali najvišu ili najnižu cijenu? Što mislite, zašto su odabrali otići baš u Dubrovnik, a cijena te ekskurzije je najviša? Učenici podatke iz tablice prikazuju dijagramom (udžb., str. 121.).  Učenici u pisanku odgovaraju na pitanje koju bi od ponuđenih destinacija tko od njih odabrao i čitaju svoje razloge. Učenici glasaju za pojedinu destinaciju podizanjem ruke i zapisuju podatke u pisanku. Nakon toga prikazuju podatke stupčastim dijagramom. Uspoređuju svoj izbor i izbor učenika 7. b razreda.  **3. (U)POZNAJEM DOMOVINU**  **Ishod aktivnosti**: piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Učenici među ponuđenim povijesnim i prirodnim znamenitostima izdvajaju one koje učenici na ekskurziji neće moći vidjeti, a prepisuju one koje će vidjeti, poštujući pravopisna pravila o pisanju velikoga početnoga slova. Učenici mogu istražiti i koji se kulturno–povijesni spomenici, osim navedenih, nalaze u Dubrovniku te zapisati njihove nazive u pisanku.  **4. ČITAM I PITAM**  **Ishod aktivnosti**: izdvaja važne podatke iz teksta i piše bilješke s obzirom na sadržaj i strukturu; funkcionalno primjenjuje jezična znanja.  **Opis aktivnosti:**  Učenici čitaju *Oko teksta tekst* i postavljaju četiri pitanja o pročitanim zanimljivostima u Dubrovniku. Ako je netko od učenika bio u Dubrovniku može ispričati što je od toga vidio.  Zadaća: Učenici istražuju koja je hrvatska novčanica posvećena Dubrovniku te upisuju podatke o njoj.  **Na ploči je**  Tablice, dijagrami, sve to znam  Ja bih željela/želio posjetiti… zato što…  Rezultati razredne ankete:  Vodice: \_\_\_ učenika  Pula: \_\_\_ učenika  Makarska: \_\_\_ učenika  Dubrovnik: \_\_\_ učenika  Kulturno–povijesni spomenici u Dubrovniku su: | | | |  | **MAT OŠ** E. 4. 1. Provodi jednostavna istraživanja i analizira dobivene podatke.  **PID OŠ** C. 4. 1. Učenik obrazlaže ulogu, utjecaj i važnost povijesnoga nasljeđa te prirodnih i društvenih različitosti domovine na razvoj nacionalnoga identiteta.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  **OSR** B. 2. 2. Razvija komunikacijske kompetencije;  B. 2. 4. Suradnički uči i radi u timu; C. 2. 4. Razvija kulturni i nacionalni identitet zajedništvom i pripadnošću skupini.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **POD** B. 2. 2. Planira i upravlja aktivnostima; B. 2. 3. Prepoznaje važnost odgovornoga poduzetništva za rast i razvoj pojedinca i zajednice. |