**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 123. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo - ponavljanje** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ASOCIJACIJE**  **Ishod aktivnosti:** izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; prepoznaje važnost neverbalne komunikacije.  **Opis aktivnosti:**  Učiteljica/učitelj priprema tablicu za igru asocijacije.     |  |  |  |  |  | | --- | --- | --- | --- | --- | |  | A | B | C | D | | 1 | HRVATSKA | VLAK U SNIJEGU | USKRS | VUKOVARSKA | | 2 | AUSTRIJA | DUH U MOČVARI | SVETI NIKOLA | SAVSKA | | 3 | NORVEŠKA | EMIL I DETEKTIVI | PRAZNIK RADA | LASTOVSKA | | 4 | SLOVENIJA | BAMBI | DAN DRŽAVNOSTI | ILICA | |  | *DRŽAVA* | *KNJIGE* | *PRAZNICI* | *ULICA* | | **VELIKO POČETNO SLOVO** | | | | |   Učiteljica/učitelj potiče komunikacijsku situaciju: Možete li zaključiti o čemu ćemo danas ponavljati? Kakvim početnim slovom pišemo imena ulica i trgova? Kako pišemo imena naseljenih mjesta? Kako pišemo imena država, a kako imena naroda i stanovnika? Države često prepoznajemo po nekim gorama, vodama ili poznatim ustanovama. Kako pišemo imena voda i gora? Kako se pišu nazivi ustanova? Odmaraš li samo dok spavaš? Često odmaramo gledajući film ili čitamo knjigu ili časopise. Kako se pišu nazivi knjiga ili časopisa i filmova? Navedi neki državni praznik u našoj domovini. Kako ćeš ga napisati? Koji ti je blagdan najdraži? Kako ćeš njega napisati? | | | | Mogu se koristiti objekti iz nastavnih jedinica:  [Veliko početno slovo u imenima država i stanovnika](https://hr.izzi.digital/DOS/46428/59584.html)  [Veliko početno slovo u geografskim cjelinama](https://hr.izzi.digital/DOS/46428/59594.html)  [Veliko početno slovo u imenima geografskih cjelina, država, naroda - ponavljanje i vježbanje](https://hr.izzi.digital/DOS/46428/59596.html)  [Veliko početno slovo u naslovima knjiga, filmova i časopisa](https://hr.izzi.digital/DOS/46428/59599.html) | **PID OŠ** A. 4. 3. Učenik  objašnjava organiziranost Republike Hrvatske i njezina nacionalna obilježja.  **OSR** A. 2. 1. Razvija sliku o sebi;  A. 2. 3. Razvija osobne potencijale; B. 2. 2. Razvija komunikacijske kompetencije; B. 2. 4. Suradnički uči i radi u timu.  **UKU** A. 2. 1. 1. Upravljanje informacijama Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; D. 2. 2. 2. Suradnja s drugima  Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |
| **2. VELIKO SLOVO ZNAM, GUMICU NE TREBAM**  **Ishodi aktivnosti:** izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Rad s udžbenikom:Učenici će samostalno ponavljati sadržaj rješavajući zadatke u udžbeniku. Učiteljica/učitelj potiče učenike da otvore udžbenik i riješe prvi zadatak. Ukoliko ima nejasnoća učiteljica/učitelj može pojasniti zadatak. Nakon rješavanja prvoga zadatka učenici provjeravaju točnost uratka. Učenici samostalno rješavaju 32. i 33. stranicu do kraja. Kada većina učenika riješi zadane zadatke, učenici u klupi zamijene udžbenik i međusobno pregledavaju uspješnost rješavanja. Učiteljica/učitelj priprema kartice za vršnjačko vrednovanje te učenici nakon provjere popunjavaju karticu.   |  |  | | --- | --- | | NE PIŠEŠ SA SIGURNOŠĆU VELIKO POČETNO SLOVO U IMENIMA I NASLOVIMA. TREBAŠ JOŠ VJEŽBATI! |  | | VEĆINU IMENA I NASLOVA PIŠEŠ TOČNO! JOŠ MALO MORAŠ PONOVITI! |  | | SAMOSTALNO I TOČNO PIŠEŠ VELIKO SLOVO U IMENIMA I NASLOVIMA. IZVRSNO! |  | | | | |
| **3. NEOBIČNO PUTOVANJE**  **Ishodi aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Učiteljica/učitelj dijeli učenike u skupine. Svaka skupina dobiva papir na koji će moći zapisati svoju neobičnu priču. Učenici u skupinama osmišljavaju ime skupine i pišu na papir. Svaka skupina odabire jedno prometno sredstvo kojim bi željela povesti Ninu i Tina na putovanje domovinom. Skupine pripremaju i zemljovide Republike Hrvatske. Zadatak svake skupine je napisati sastavak u kojem zamišljaju da su prometno sredstvo, voze Ninu i Tina, pokazuju im razne gradove, ulice, trgove, znamenitosti, oni krate vrijeme čitajući knjige te zapisati svoju priču. U sastavku učenici trebaju rabiti što više naziva koje su danas ponovili.  Učenici, kada završe rad, sjedaju na autorski stolac i čitaju svoje priče. | | | |
| **4. DOPIŠI, OBOJI!**  **Ishodi aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Učiteljica/učitelj upućuje učenike da provjere koliko su naučili rješavajući zadatke na 34. stranici u udžbeniku. U prvome zadatku trebaju upisati početna slova koja nedostaju, a u drugome zadatku obojati pravilno napisana imena. Učiteljica/učitelj učenicima zadaje zadatak da imena koja su nepravilno napisana ispravno napišu u bilježnice i sa svakim od tih imena sastave po jednu rečenicu (može se zadati za domaću zadaću). | | | |