**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA:130. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Ne sudi knjigu po koricama - igrokaz** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  **OŠ HJ B. 4. 2.Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja dramskih tekstova: lica, dijalog, monolog  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POŠTOVANJE**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj dijeli učenicima papiriće na koje trebaju zapisati prvu riječ koja im padne na pamet kad čuju riječ *poštovanje* (oluja ideja). Kada napišu, lijepe papiriće na ploču. Učenici čitaju svoje riječi i objašnjavaju kako su te riječi povezane. Učiteljica/učitelj pita učenike znaju li neku izreku o poštovanju, a ako ne znaju učiteljica/učitelj im govori narodnu poslovicu „Poštuj ako želiš biti poštovan“. Potiče ih na promišljanje što to znači te traži od učenika da objašnjenje potkrijepe primjerima ili situacijama. | | | | **Mogu se koristiti objekti iz jedinice** [**Igrokaz**](https://hr.izzi.digital/DOS/46428/66875.html)  [**Zvučna čitanka**](https://hr.izzi.digital/DOS/46428/92646.html#block-2561866) | **OSR** B. 2. 2. Razvija komunikacijske kompetencije;  B. 2. 4. Suradnički uči i radi u timu; C. 2. 2. Prihvaća i obrazlaže važnost društvenih normi i pravila.  **GOO** B. 2. 2. Sudjeluje u odlučivanju u demokratskoj zajednici; C. 2. 4. Promiče razvoj školske kulture i demokratizaciju škole.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost. |
| **2. ČITAM I RAZGOVARAM O IGROKAZU**  **Ishodi aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja dramskih tekstova: lica, dijalog, monolog.  **Opis aktivnosti:**  Učiteljica/učitelj dijeli učenike po ulogama (Zlatna knjiga, Roman, Slikovnica, Bajke i Enciklopedija). Upućuje učenike da otvore udžbenik na 86. stranici te pažljivo, glasno i razgovjetno pročitaju igrokaz Ksenije Grozdanić *Ne sudi knjigu po koricama*. Prije čitanja još jednom učeniku daje zadatak da čita didaskalije u igrokazu. Učiteljica/učitelj prije čitanja postavlja pitanje: Zašto se knjige u knjižnici međusobno uvažavaju?  Nekoliko učenika čita igrokaz. Nakon slušanja igrokaza učenici odgovaraju na postavljeno pitanje i iznose svoj doživljaj teksta.(Knjige se međusobno u knjižnici uvažavaju jer su sve podjednako važne.) Učenici još jednom čitaju igrokaz i podcrtavaju nepoznate riječi. Nakon čitanja slijedi objašnjenje nepoznatih riječi ili traže objašnjenje u rubrici *abc.*  Učiteljica/učitelj pitanjima uvodi učenike u sadržajnu analizu igrokaza: Kako je napisan ovaj igrokaz? Koja je tema igrokaza? Nabroji sve likove u igrokazu. Koga je knjižničarka stavila na policu uz slikovnicu? Kako se osjećala Zlatna knjiga?  Pročitaj stihove u kojima se spominje traženje većega prostora na polici. Zašto ona smatra da zaslužuje više prostora? Kakav tretman želi? Objasni. Što su joj pokušale objasniti Bajke i Slikovnica? Koga čitatelji obožavaju? Zašto Zlatna knjiga želi skočiti s police? Što Zlatna knjiga nije učinila pa Roman spominje bonton? Je li Zlatna knjiga popustila ili i dalje želi isti tretman? Pročitaj stihove kojima joj Slikovnica, Bajke i Enciklopedija objašnjavaju da nije u pravu. Je li tko od tvojih prijatelja povlašten u nekoj igri ili natjecanju? Zašto netko može biti povlašten? Kako izgleda Zlatna knjiga, a kako Slikovnica? Opiši kako izgleda knjiga koja je raskupusana i pohabana. Kako se ponašaju osobe kada nekoga obožavaju? Što zaključuješ o knjizi ako je milijun puta pročitana? Što znači da netko govori neljubaznim tonom? Govoriš li ti ponekad neljubaznim tonom? Zašto?  Uz razgovor učiteljica/učitelj zapisuje na ploču, a učenici u pisanke (vrsta teksta, likovi i njihove osobine, mjesto radnje). | | | |
| **3. NE SUDI KNJIGU PO KORICAMA**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom.  **Opis aktivnosti:**  Komunikacijska situacija: Zašto je naslov igrokaza *Ne sudi knjigu po koricama?* Objasni. Zašto je Zlatna knjiga mislila za sebe da je posebna? Ima li ona pravo? Što je važnije od vanjskog izgleda? Objasni. Po čemu ti biraš knjige? Knjige su rekle da se međusobno uvažavaju jer su sve podjednako važne, slažeš li se s tom tvrdnjom? Jesu li i ljudi podjednako važni? Objasni.  Rad s udžbenikom: Učiteljica/učitelj potiče učenike da samostalno pročitaju i riješe prvi zadatak u udžbeniku. Ukoliko treba može pojasniti zadatak. Kad učenici popune tablicu, analiziraju napisano. Učenici samostalno rješavaju ostala četiri zadatka nakon čega slijedi analiza napisanoga. | | | |
| **4. ZAŠTO ČITAMO**  **Ishodi aktivnosti:** prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj dijeli učenike u skupine. Zadatak je pročitati iz udžbenika *Oko teksta tekst* i porazgovarati o navodima zašto je važno čitati. Učenici u skupinama razmišljaju zašto je još važno čitati te svaka skupina piše još tri preporuke. Kada su sve skupine napisale svoja pravila, biraju se najbolje i može se izraditi plakat Z*ašto čitamo?*. | | | |
| **5. ZA ILI PROTIV**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove; sudjeluje u organiziranoj ili spontanoj raspravi; poštuje pravila komunikacije u raspravi: sluša sugovornike, govori kad ima riječ.  **Opis aktivnosti:**  Učiteljica/učitelj potiče učenike da se ukratko prisjete što je rasprava. Učenici ponovno proučavaju tablicu na 88. stranici. Učiteljica/učitelj pita učenike slažu li se više s tvrdnjom da je važan vanjski izgled ili da nije važan vanjski izgled. Učiteljica/učitelj potiče učenike da ponove pravila rasprave. Podsjeća ih da je u raspravi važno jasno obrazložiti svoje mišljenje, da je važno sugovornika pažljivo slušati i čekati svoj red izlaganja te, iako se ponekad i ne slažemo sa sugovornikom, ipak moramo poštivati njegovo mišljenje. Učiteljica/učitelj dijeli učenike u dvije skupine. Učenici unutar skupine mogu zapisati mišljenja, odrediti redoslijed i strategiju izlaganja svojih stavova. Učenici vode raspravu prema dogovorenom programu izlaganja. Učiteljica/učitelj može odabrati nekoliko neodlučnih učenika u porotu ili povjerenstvo rasprave čiji je zadatak paziti da svi učenici dobiju pravoglasa, da se međusobno ne prekidaju tijekom rasprave te da na kraju rasprave odrede koja je skupina uspješnije obranila svoje stavove i donose zaključke.  Prijedlog domaće zadaće: Učenici trebaju uvježbati dramatizaciju igrokaza s različitim zadatcima - izmijenjen završetak ili uvođenje novog lika.  **PRIJEDLOG PLANA PLOČE**  Ne sudi knjigu po koricamaKsenija Grozdanić  Vrsta: igrokaz  Likovi:  Zlatna knjiga – umišljena, ljuta  Slikovnica – skromna, važna  Roman, Bajke, Enciklopedija  Mjesto radnje: knjižnica  Svaka knjiga u knjižnici jednako je važna.  Najviše volim čitati…  Biram knjige po… | | | |