**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: . | | |
| PREDMETNO PODRUČJE: | HRVATSKI JEZIK | | | | |
| DOMENA: | KULTURA I MEDIJI | | | | |
| NASTAVNI SADRŽAJ: | **Idemo u muzej – virtualni posjet** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  **OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.**  – prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet  – dolazi do podataka kombinirajući različite izvore  **OŠ HJ C. 4. 3. Učenik razlikuje i opisuje kulturne događaje koje posjećuje i iskazuje svoje mišljenje o njima.**  – posjećuje i sudjeluje u kulturnim događajima (likovnima, glazbenim, znanstveno-popularnim)  – razgovara sa sudionicima tijekom i nakon kulturnoga događaja  – izdvaja što mu se sviđa ili ne sviđa u vezi s kulturnim događajem  – izražava svoj doživljaj kulturnoga događaja crtežom, slikom, govorom ili kratkim tekstom  – izražava svoja zapažanja, misli i osjećaje nakon posjeta kulturnom događaju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  **Ishod aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj dijeli učenike na manje skupine. Potiče učenike da olujom ideja zapišu, svatko na svoj papir, jednu riječ koja im prva padne na pamet kada čuju riječ MUZEJ. Učenici u skupini čitaju riječi koje su zapisali, a zatim s pomoću tih riječi pišu rečenice koje odgovaraju na pitanje što znaju o muzejima.  Komunikacijska situacija: Posjećuješ li često muzeje? Što ti je zanimljivo u muzejima? Što sve možemo vidjeti u muzejima? Razlikuju li se muzeji? Po čemu? Koji se muzeji nalaze u tvojemu zavičaju? Posjećuješ li muzeje kada nekamo otputuješ? Zašto muzej nazivamo kulturnom ustanovom? Kako se trebaš ponašati u kulturnim ustanovama? Tko nas vodi muzejima i poučava o izlošcima? | | | | **Jedinica** [**Posjet virtualnom muzeju**](https://hr.izzi.digital/DOS/46428/66893.html)  **Objekt** [**Muzeji, čuvari naše povijesti**](https://hr.izzi.digital/DOS/46428/66893.html#block-1751107) | **PID OŠ** B. 4. 1. Učenik vrednuje važnost odgovornoga odnosa prema sebi, drugima i prirodi.  **OSR** B. 2. 4. Suradnički uči i radi u timu; C. 2. 3. Pridonosi razredu i školi.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju.  **GOO** A. 2. 1. Ponaša se u skladu s ljudskim pravima u svakodnevnom životu. |
| **2. O MUZEJIMA**  **Ishodi aktivnosti:** izdvaja važne podatke iz teksta i piše bilješke s obzirom na sadržaj i strukturu; prepričava tekst na temelju bilježaka.  **Opis aktivnosti:**  Učiteljica/učitelj potiče učenike da otvore udžbenik na 39. stranici i pozorno promotre fotografije uz tekst. Učenici prepoznaju pojedine građevine, a ukoliko neku ne prepoznaju, čitaju njezin naziv. Učiteljica/učitelj pita učenike je li netko posjetio koju od građevina s fotografije i potiče ih da opišu što su tamo vidjeli.  Učenici čitaju tekst uz fotografije o muzejima. Svaki učenik čita nekoliko rečenica. Nakon čitanja učiteljica/učitelj pitanjima uvodi učenike u kraću sadržajnu analizu: Što su muzeji? Ovisno o temama i predmetima koje čuvaju, na kakve ih dijelimo? Koliko muzeja ima u Hrvatskoj? Zašto je broj muzeja nestalan? Koji su se muzeji u posljednje vrijeme otvorili u Zagrebu? Gdje je održana najposjećenija izložba u Hrvatskoj? Koju je izložbu pogledalo preko 130 000 posjetitelja? Što još ljudi vole posjećivati? Koja takva mjesta poznaješ? Na koji način u novije vrijeme muzeji predstavljaju svoje izložbe? Kako se nazivaju takvi muzeji?  Što je omogućeno putem virtualnih muzeja? Koji je takav poznati muzej? Mislite li da ima virtualnih muzeja i u Hrvatskoj? | | | | **Objekt** [**Europski parlamentarij**](https://hr.izzi.digital/DOS/46428/66893.html#block-1840811) |
| **3. POSJET MUZEJU**  **Ishodi aktivnosti:** prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet; dolazi do podataka kombinirajući različite izvore; posjećuje i sudjeluje u kulturnim događajima (likovnima, glazbenim, znanstveno-popularnim); razgovara sa sudionicima tijekom i nakon kulturnoga događaja; izražava svoj doživljaj kulturnoga događaja crtežom, slikom, govorom ili kratkim tekstom; izražava svoja zapažanja, misli i osjećaje nakon posjeta kulturnom događaju.  **Opis aktivnosti:**  Učiteljica/učitelj učenike vodi u kratku virtualnu šetnju Nacionalnim prirodoslovnim muzejom u Washingtonu.  Upućuje učenike da pozorno prate izložbu (<https://www.youtube.com/watch?v=fdcEKPS6tOQ>).  Nakon virtualne šetnje muzejom, učenici su podijeljeni u skupine. Svaka skupina dobiva svoj zadatak: 1. Napišite nazive pet izložaka koji su vas se najviše dojmili. 2. Koji ste laboratorij vidjeli u muzeju i što se u njemu radi? 3. Opišite unutrašnjost muzeja. 4. Nacrtajte nekoliko izložaka koje ste vidjeli u muzeju. Učenici sve uratke slažu u jednu brošuru o muzeju. Učiteljica/učitelj potiče komunikacijsku situaciju: Vrijede li neka pravila ponašanja kada ste u virtualnom obilasku muzeja? Navedi i objasni. Što mislite o ovakvom virtualnom obilasku muzeja? Sviđa li ti se takav obilazak? Mislite li da možete dovoljno izložaka vidjeti? Što vam se ne sviđa u ovakvom obilasku? | | | | **Objekt** [**Virtualni muzeji**](https://hr.izzi.digital/DOS/46428/66893.html#block-1775423) |  |
| **4. PUTUJEMO MUZEJIMA**  **Ishodi aktivnosti:** posjećuje i sudjeluje u kulturnim događajima (likovnima, glazbenim, znanstveno-popularnim); razgovara sa sudionicima tijekom i nakon kulturnoga događaja; izdvaja što mu se sviđa ili ne sviđa u vezi s kulturnim događajem; izražava svoj doživljaj kulturnoga događaja crtežom, slikom, govorom ili kratkim tekstom; izražava svoja zapažanja, misli i osjećaje nakon posjeta kulturnom događaju.  **Opis aktivnosti:**  Učiteljica/učitelj dijeli učenike u skupine i upućuje ih da na internetu (<https://travel-advisor.eu/virtualni-muzeji/>, <https://hvm.mdc.hr/>) odaberu i pregledaju jednu virtualnu izložbu. Svaka skupina na jednom papiru predstavlja svoju kraću šetnju virtualnim muzejom (naziv muzeja, izložbeni izlošci, preporuka za posjet muzeju). Svi se radovi izlažu na zajedničkom plakatu.  Učenici u udžbenik pišu što misle o virtualnim posjetima muzejima, pišu prednosti i nedostatke takvih posjeta te predlažu kako bi se mogli bolje pripremiti za razgledavanje takvih izložbi. Kad je većina učenika gotova, nekoliko učenika čita svoje uratke. | | | | **Objekt** [**Virtualna šetnja europskim muzejima**](https://hr.izzi.digital/DOS/46428/66893.html#block-1751113) |  |