**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Pod Učkun - pjesma (čakavsko narječje)** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 4. Učenik piše tekstove prema jednostavnoj strukturi.**  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ A. 4. 6. Učenik objašnjava razliku između zavičajnoga govora i hrvatskoga standardnog jezika.**  – služi se hrvatskim standardnim jezikom u javnoj komunikaciji u skladu s usvojenim jezičnim pravilima  – razlikuje mjesni govor i hrvatski standardni jezik navodeći ogledne i česte primjere  – uočava važnost pozitivnog odnosa prema mjesnom govoru  – čita i sluša tekstove na kajkavskome, čakavskome i štokavskome narječju i prepoznaje kojemu narječju pripada i prepoznaje narječje kojemu pripada njegov govor | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRONAĐI NA KARTI**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  Opis aktivnosti:  Komunikacijska situacija: U kojemu kraju Republike Hrvatske živiš? Kojemu dijelu Hrvatske pripada tvoj kraj?  Učenici trebaju na slijepoj karti pronaći svoj kraj i obojiti ga.  **2. SLUŠAM TEKST**  **Ishod aktivnosti**: učenik izdvaja važne podatke iz poslušanoga teksta prema uputi; čita i sluša tekstove na kajkavskome, čakavskome i štokavskome narječju i prepoznaje kojemu narječju pripada i prepoznaje narječje kojemu pripada njegov govor.  **Opis aktivnosti:**  Učenici sjede u krugu. Učiteljica/učitelj čita pjesmu Drage Gervaisa *Pod Učkun*. Učiteljica/učitelj prije čitanja postavlja pitanje: Gdje se griju kućice?  3. RAZUMIJEM ŠTO SLUŠAM  **Ishod aktivnosti:** učenik povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija;čita i sluša tekstove na kajkavskome, čakavskome i štokavskome narječju i prepoznaje kojemu narječju pripada i prepoznaje narječje kojemu pripada njegov govor.  Opis aktivnosti:  Učenici iznose svoje osjećaje nakon odslušanoga teksta. Odgovaraju na pitanje postavljeno prije slušanja. (Kućice se griju na suncu.)  Učenici još jednom čitaju pjesmu. Čitaju objašnjenja nekih riječi iz pjesme. Pronalaze u tekstu još neke riječi koje ne razumiju i pokušavaju im odrediti značenje.  Učiteljica/učitelj pitanjima uvodi učenike u analizu pjesme: Koji je naslov pjesme? Što znači riječ *Učkun* u naslovu pjesme? O čemu pjesma govori? Pronađi i pročitaj kako izgledaju kućice. S čime ih pjesnik uspoređuje? Koje su boje zidići? Gdje stoje vrapci dok pjevaju? Pročitaj stihove koji govore gdje i što rade žene. Gdje se igraju djeca? Objasni posljednja dva stiha u pjesmi.  Učiteljica/učitelj može zapisati na ploču naslov pjesme i ime pisca te broj strofa i stihova i rimu.  **4. ČAKAVSKO NARJEČJE**  Ishod aktivnosti: učenik se služi hrvatskim standardnim jezikom u javnoj komunikaciji u skladu s usvojenim jezičnim pravilima; razlikuje mjesni govor i hrvatski standardni jezik navodeći ogledne i česte primjere, uočava važnost pozitivnoga odnosa prema mjesnome govoru; čita i sluša tekstove na kajkavskome, čakavskome i štokavskome narječju i prepoznaje kojemu narječju pripada i prepoznaje narječje kojemu pripada njegov govor.  **Opis aktivnosti:**  Komunikacijska situacija: Jesi li razumjela/razumio sve riječi u pjesmi? Koje su ti riječi bile nepoznate? Što misliš gdje se u našoj domovini govori ovim narječjem? Kojim je narječjem napisana pjesma?  Učenici čitaju kojim je narječjem napisana pjesma i u kojim se dijelovima Hrvatske govori tim narječjem.  Rad s udžbenikom:  - učenici stihove iz pjesme koji su napisani čakavskim trebaju napisati na hrvatskome standardnome jeziku  - pišu značenje nekih čakavskih riječi.  **5. OKO TEKSTA TEKST**  Ishod aktivnosti: učenik razgovara i govori prema zadanoj ili slobodnoj temi.  **Opis aktivnosti:**  Učenici čitaju tekst pjesme *Falile se Kaštelanke*. Uočavaju da je pjesma pisana čakavskim narječjem. U području Primorske Hrvatske nastale su brojne tradicijske pjesme na čakavskome narječju. Uče pjevati pjesmu *Falile se Kaštelanke.*  **PRIJEDLOG ZAPISA NA PLOČI**  **Pod Učkun**  **Drago Gervais**  - pjesma  TEMA: Opis maloga sela pod Učkom i njegovih stanovnika.  KOMPOZICIJA: četiri strofe, devetnaest stihova  prva kitica – četiri stiha, druga kitica – šest stihova, treća kitica – pet stihova, četvrta kitica – četiri stiha  RIMA: stihovi u pjesmi se rimuju  PJESNIČKA SLIKA:  (Učenici trebaju prepisati jednu pjesničku sliku.)  Pjesma je pisana čakavskim narječjem. | | | | [**Zvučna čitanka**](https://hr.izzi.digital/DOS/46428/92646.html#block-2561903) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. C. 2. 3. Interes.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  B. 2. 2. Razvija komunikacijske kompetencije.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost; C. 2. 2. Razlikuje osobnu od opće dobrobiti.  **PID OŠ** B. 4. 4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OŠ GK** B. 4. 2. Učenik pjevanjem izvodi autorske i tradicijske pjesme iz Hrvatske i svijeta. |