**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Lijepa naša domovino – domoljubna pjesma** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POŠTUJEMO HIMNU**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije.  **Opis aktivnosti:**  Učiteljica/učitelj upućuje učenike da pozorno slušaju glazbu koju će im pustiti te da naprave ono što treba kad čuju tu glazbu. Sluša se instrumental himne *Lijepa naša domovino* ( <https://www.youtube.com/watch?v=CXmrxvAfdNY>).  Učenici će vjerojatno prepoznati himnu i ustati dok je slušaju. Nakon slušanja slijedi komunikacijska situacija: Zašto ste ustali? Kako se zove skladba koju ste čuli? Što je himna? U kojim se prigodama izvodi himna? Kako se ponaša za vrijeme slušanja himne? Što se ne radi nakon slušanja himne? Opišite crtež na 141. str. udžbenika.  **2. LIJEPA NAŠA…**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija.  **Opis aktivnosti:**  Učiteljica/ učitelj čita pjesmu, a prije čitanja zadaje učenicima zadatak da prilikom slušanja izdvoje pridjev koji se najviše puta ponavlja u pjesmi (mila). Što pjesnik izražava ponavljanjem toga pridjeva?  Učenici čitaju prvu strofu te odgovaraju na pitanja učitelja/učiteljice: Komu se obraća pjesnik u prvome stihu? Izdvoji iz prve strofe riječi koje snažno izražavaju osjećaje prema domovini. Objasni kako razumiješ treći stih. Što pjesnik želi svojoj domovini? Učenici čitaju drugu strofu i odgovaraju na pitanja: Koja se riječ ponavlja u drugoj strofi? Koje dijelove krajolika RH spominje pjesnik u drugoj strofi? Koja se riječ iz ove strofe danas rjeđe ili se uopće ne koristi?  Učenici čitaju treću strofu nakon koje odgovaraju na pitanja: Koje se sve rijeke spominju u trećoj strofi? Koji pridjev opisuje more? Što znači riječ sinje? Zašto baš more šalje poruku svijetu? Pročitaj tu poruku.  Učenici čitaju četvrtu strofu i odgovaraju na pitanja: Koja je riječ u zadnjoj strofi nastavak na tu poruku? Pročitaj dvije riječi iz svakoga stiha posljednje strofe koje ističu do kada će se voljeti domovina. Što to znači, hoće li se ikada prestati voljeti domovina? Kako se zovu pjesničke slike koje doživljavamo osjetilom vida?  Učenici prepisuju tri stiha koja imaju najljepše vizualne pjesničke slike.  Što je personifikacija? Prepišite stih u kojem prepoznajete personifikaciju.  **3. DOMOLJUBNA PJESMA**  **Ishod aktivnosti**: objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija; izdvaja važne podatke iz teksta i piše bilješke s obzirom na sadržaj i strukturu.  **Opis aktivnosti:**  Komunikacijska situacija: Koja je tema ove pjesme? Kako bi se zvala pjesma koja govori o ljubavi prema domovini?  Tema i vrsta pjesme može se zapisati na ploču.  Učiteljica/učitelj upućuje učenike da pročitaju rubriku *Oko teksta tekst* pa odgovore na pitanja u pisanku: U kojem je stoljeću napisana pjesma *Horvatska domovina*? Koliko je strofa imala pjesma *Horvatska domovina*? Koje su strofe postale hrvatskom himnom? Zašto je Josip Runjanin važan za hrvatsku himnu? Kada većina završi, učenici čitaju odgovore na pitanja.  Za zadaću učenici imaju zadatak naučiti napamet pjesmu i izražajno je recitirati te istražiti po čemu je hrvatska himna jedinstvena u svijetu. (Jedina je himna koja ima spomenik).  **NA PLOČI JE**  Lijepa naša domovino  Antun Mihanović  Vrsta: domoljubna pjesma – pjesma kojom pjesnik izražava ljubav prema domovini  Tema: Ljepota i slavna prošlost domovine te ljubav prema domovini.  Poruka: Hrvati će uvijek voljeti svoju lijepu domovinu.  Odgovori na pitanja ( *Oko teksta tekst)*: | | | | [**Zvučna čitanka**](https://hr.izzi.digital/DOS/46428/92646.html#block-2561821) | **PID OŠ** A. 4. 3. Učenik objašnjava organiziranost Republike Hrvatske i njezina nacionalna obilježja; B. 4. 3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske; B. 4. 4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OSR** C. 2. 4. Razvija kulturni i nacionalni identitet zajedništvom i pripadnošću skupini.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **UKU** C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju. |