**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA:135 | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Govorenje, slušanje, uskrsna čestitka** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  – prepričava poslušani tekst na temelju bilježaka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. USKRSNI OBIČAJI**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; prepričava poslušani tekst na temelju bilježaka.  **Opis aktivnosti:**  Učiteljica/učitelj pitanjima potiče komunikacijsku situaciju: Što je Uskrs? Zašto kršćani slave Uskrs? Koji su simboli Uskrsa? Zašto? (jaja, pile, zec… - simboli novoga života)  Učenici su na prethodnome satu dobili zadatak da istraže uskrsne običaje u raznim krajevima Hrvatske te sada govore što su saznali, koji su običaji isti u svim dijelovima Hrvatske, a koji su običaji karakteristični samo za neki kraj. Uspoređuju uskrsne običaje u svojemu domu i opisuju sličnosti i razlike. Nakon razgovora učenici mogu izraditi zajednički plakat uskrsnih običaja u Hrvatskoj – neki učenici upisuju regiju (Slavonija, Dalmacija, Zagorje…), neki učenici upisuju običaj karakterističan za tu regiju, a neki crtaju uskrsne simbole.  **2. PIŠEMO ČESTITKU**  **Ishod aktivnosti**: povezuje grafičku strukturu teksta i sadržaj; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Komunikacijska situacija: Što sve čestitamo jedni drugima? Kako se može čestitati Uskrs? Zašto jedni drugima nešto čestitamo? Što time upućujemo? Učiteljica/učitelj upućuje učenike da u rječniku ili na internetu potraže značenje riječi *čestitka* - <http://hjp.znanje.hr/> ili rječnik.hr. Što je čestitka? Kada pišemo čestitku? Kako mora biti napisana čestitka? Zašto? Kako izgleda uskrsna čestitka? Učiteljica/učitelj zapisuje na ploču važne podatke o čestitci.  Učenici samostalno pišu uskrsnu čestitku dragoj osobi pazeći na urednost i pravopisnu točnost. Čestitka se može izraditi na satu Likovne kulture.  **Na ploči je:**  Uskrsna čestitka  Čestitka je želja izražena u povodu kakva veseloga ili važnoga dana ili ugodnoga događaja (blagdana, rođendana, vjenčanja, položenog ispita, rođenja…).  Može biti usmena ili pisana na prigodnoj dopisnici.  Čestitku upućujemo dragim osobama da pokažemo da mislimo na njih. Mora biti napisana kratko, jasno, točno i uredno. | | | |  | **POD** A. 2. 1. Primjenjuje inovativna i kreativna rješenja.  **ODR** A. 2. 2. Uočava da u prirodi postoji međudjelovanje i međuovisnost; C. 2. 1. Solidaran je i empatičan u odnosu prema ljudima i drugim živim bićima.  **ZDR** A. 2. 2. A. Razlikuje pravilnu od nepravilne prehrane i razumije važnost pravilne prehrane za zdravlje; B. 2. 2. B. Objašnjava pravo na izbor.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka;  A. 2. 2. Učenik se samostalno koristi njemu poznatim uređajima i program  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava; B. 2. 1. Promiče pravila demokratske zajednice. |