**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 90. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Rječnik i enciklopedija – tražim značenja i objašnjenja** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – primjenjuje nove riječi u komunikacijskoj situaciji  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  – objašnjava nepoznate riječi služeći se dječjim rječnicima  **OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.**  – prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet  – dolazi do podataka kombinirajući različite izvore | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **ZNAM LI, ZNAŠ LI**  **Ishod aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; primjenjuje nove riječi u komunikacijskoj situaciji.  **Opis aktivnosti:**  Učiteljica/učitelj započinje sat pitanjima koja učenici možda neće u potpunosti razumjeti jer sadrže nepoznate riječi. Zadatak učenika je u bilježnicu napisati odgovor na pitanje onako kako misle da je točno. (Npr. Pobjeći mami pod skute znači…, Što znači pohrliti u zagrljaj?, Podižeš smjelo glavu kada si…, Cvijet mi u vazi buja jer…, Goropadan je onaj koji je…) Učenici čitaju svoje odgovore te se analizira točnost odgovora. Sada učiteljica/učitelj čita samo riječi, a učenici ponovno pišu značenje. (Npr. litica, pir, tišti, bedem, obijesno…) Učenici čitaju objašnjenja riječi.  Učiteljica/učitelj potiče komunikacijsku situaciju: Kada vam je lakše bilo odrediti značenje riječi? Zašto dok ste odgovarali na pitanja? Gdje biste mogli pronaći objašnjenje nepoznatih riječi? Učiteljica/učitelj pita učenike gdje sve mogu pronaći odgovore na svoja pitanja (enciklopedije, internet, rječnik). | | | | **Jedinica** [**Rječnik i enciklopedija**](https://hr.izzi.digital/DOS/46428/66862.html)  **Objekt** [**Izumitelji i izumi**](https://hr.izzi.digital/DOS/46428/66862.html#block-1752390) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; B. 2. 4. 4. Samovrednovanje/samoprocjena:  Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju. |
| **2. U KNJIŽNICI**  **Ishodi učenja:** razgovara i govori prema zadanoj ili slobodnoj temi;sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; primjenjuje nove riječi u komunikacijskoj situaciji; objašnjava nepoznate riječi služeći se dječjim rječnicima; prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, Internet; dolazi do podataka kombinirajući različite izvore.  **Opis aktivnosti:**  Učiteljica/učitelj pitanjima potiče komunikacijsku situaciju: Gdje možemo pronaći te izvore informacija? Čemu služi knjižnica? Što se sve nalazi u knjižnici? Što možeš pronaći u knjižnici osim knjiga za čitanje iz razonode ili za lektiru? Učiteljica/učitelj može donijeti na sat nekoliko različitih enciklopedija (tehnička, dječja, slikovna…), pravopis i rječnik. Učenici se podsjećaju čemu služi koja knjiga i opisuju ih. Učiteljica/učitelj upućuje učenike da otvore udžbenik. Pita ih znaju li značenje riječi „uresiti“. Daje jednom učeniku rječnik te učenik pronalazi značenje riječi i govori ga ostalim učenicima u razredu. Učiteljica/učitelj pita učenika kako se zove knjiga u kojoj je pronašao značenje nepoznate riječi. Učiteljica/učitelj potiče učenike da se prisjete koja je razlika između enciklopedije i rječnika. (Enciklopedija detaljno opisuje neki pojam ili riječ, npr. zvijezde…, a rječnik objašnjava značenje neke riječi na hrvatskom ili stranom jeziku.) Promatraju fotografije rječnika i enciklopedije u udžbeniku te čitaju naslove ovih knjiga i objašnjavaju u čemu se razlikuju njihovi sadržaji. Također pojašnjavaju da je na fotografiji Rječnik hrvatskoga jezika u kojem mogu pronaći objašnjenje manje poznatih hrvatskih riječi ili značenje pojmova stranoga porijekla, a u rječniku stranih riječi možemo pronaći riječi koje su stranoga podrijetla, dolaze iz drugih jezika, ali ih upotrebljavamo kao dio hrvatskoga jezika (tuđice, posuđenice i sl.). Učiteljica/učitelj potiče komunikacijsku situaciju o rječniku i enciklopedijama: Koja je namjena ovih knjiga? Koristiš li se takvim knjigama? Objasni kada. Tko te prvi puta upoznao s takvom vrstom knjiga? Misliš li da su one zanimljive? Zašto? Koje su ti zanimljivije, enciklopedije ili rječnici? Zašto? | | | | **Objekt** [**Riječ po riječ, rječnik**](https://hr.izzi.digital/DOS/46428/66862.html#block-1751074) |
| **3. RJEČNIK ILI ENCIKLOPEDIJA**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; primjenjuje nove riječi u komunikacijskoj situaciji; prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet.  **Opis aktivnosti:**  Učiteljica/učitelj potiče učenike da na koji se način se mogu snalaziti u enciklopediji ili rječniku. Ponavljaju da je enciklopedija knjiga u tiskanom ili digitalnom obliku (e-enciklopedija) koja sadrži informacije koje su ljudima poznate iz raznih područja života, znanosti. Školski je rječnik knjiga u kojoj se nalaze objašnjenja značenja riječi. U objema knjigama informacije su poredane abecednim redom u kazalu gdje se nalazi broj stranice na kojoj mogu pronaći traženi pojam.  Rad s udžbenikom: Učenici rješavaju 2. zadatak na 60. stranici udžbenika. Zajednička provjera točnosti riješenih zadataka.  Učenici zatim rješavaju četiri zadatka u udžbeniku - pišu individualna rješenja, a kad je većina učenika gotova nekolicina učenika čita svoje odgovore. | | | | **Objekt** [**A enciklopedija?**](https://hr.izzi.digital/DOS/46428/66862.html#block-1751099) |  |
| **4. SNALAZIM SE U RJEČNIKU**  **Ishodi aktivnosti:** prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet; dolazi do podataka kombinirajući različite izvore.  **Opis aktivnosti:**  Učiteljica/učitelj dijeli učenike u parove.  Rad s udžbenikom: Učiteljica/učitelj daje učenicima upute za rješavanje zadataka. Svaki par dobiva na klupu rječnik ili traži rješenje na internetu u e-rječniku. Prvi zadatak učenika je u paru u rječniku pronaći i zapisati pojašnjenje značenja zadanih riječi, a zatim traže i povezuju crtom riječi istoga ili sličnoga značenja. Kada svi učenici dovrše zadatke, slijedi zajednička analiza uradaka i samovrednovanje u pripremljenim tablicama.   |  |  | | --- | --- | | NE SNALAZIM SE SAMOSTALNO U RJEČNIKU. |  | | ZA VEĆINU RIJEČI SAMOSTALNO NALAZIM OBJAŠNJENJE.  MORAM JOŠ MALO VJEŽBATI! |  | | SAMOSTALNO PRONALAZIM SVA OBJAŠNJENJA! |  | | | | | **Objekt** [**Memori**](https://hr.izzi.digital/DOS/46428/66862.html#block-1756773) |  |