**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Glagoli – izricanje prošlosti** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – točno oblikuje prošlo, sadašnje i buduće vrijeme  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  - povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **IGRA**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; izdvaja važne podatke iz poslušanoga teksta prema uputi.  **Opis aktivnosti:**  S pomoću igre *Vješala* učenici trebaju otkriti skriveni pojam:  \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_  (Z A Č A R A N A Š U M A)  Komunikacijska situacija: Voliš li ići na izlete? Provodiš li vrijeme u šumi? Na što trebamo paziti prilikom boravka u šumi?  **2. SLUŠAM I RAZUMIJEM**  **Ishod aktivnosti:** učenik izdvaja važne podatke iz poslušanoga teksta prema uputi; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; argumentira vlastite doživljaje i zaključuje o uočenim vrijednostima književnoga teksta; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učiteljica/učitelj čita tekst iz udžbenika. Učenici iznose svoje osjećaje nakon slušanja pročitanoga teksta.  Učiteljica/učitelj pitanjima uvodi učenike u sadržajnu analizu: Kako se zove pisac *Začarane šume*? Kako se zvao dječak o kojemu se govorilo u priči? Čega se bojala Anna? Gdje je živio Waldemar? Što je govorila njegova baka o šumi? Koga je baka sretala u šumi? Pročitaj rečenicu iz koje doznaješ da baka nije vidjela duhove u šumi. Kako je baka pričala o duhovima? Što znači bojati se starenja? Objasni. Postoji li nešto čega se bojiš? Jesi li gledala/gledao filmove u kojima se spominje začarana šuma? Sjećaš li se književnih djela u kojima su opisane neobične stvari i događaji u šumi?  **3. PROŠLO VRIJEME**  **Ishod aktivnosti:** učenik razumije gramatičku kategoriju vrste riječi (imenice, glagoli, pridjevi); funkcionalno primjenjuje jezična znanja.  **Opis aktivnosti:**  Učenici uz pomoć i vođenje učiteljice/učitelja zaključuju da se radnja teksta već dogodila, prošla je. Zaključuju da glagolima možemo izricati radnju u prošlosti.  Rad s udžbenikom:  - učenici trebaju podcrtati sve glagole u ulomku  - prepisuju iz priče šest glagola koji govore o nečemu što se dogodilo u prošlosti.  Učiteljica/učitelj može na ploču zapisati što glagoli mogu izricati kao i nekoliko primjera glagola u prošlome vremenu. Učenici sadržaj s ploče prepisuju u svoje bilježnice.  **4. UVJEŽBAVAMO ŠTO SMO NAUČILI**  **Ishod aktivnosti:** učenik razumije gramatičku kategoriju vrste riječi (imenice, glagoli, pridjevi); točno oblikuje prošlo, sadašnje i buduće vrijeme; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom.  Učenici rješavaju zadatke u udžbeniku:  - prepisuju rečenice tako da glagole zamijene glagolima u prošlom vremenu  - zadane glagole pišu u prošlome vremenu  - opisuju svoj posjet začaranoj šumi, zamišljaju da su nekoga sreli.  Pri pisanju trebaju upotrijebiti glagole koji izriču prošlo vrijeme. Nekoliko učenika čita gotove uratke.  **5. OKO TEKSTA TEKST**  **Ishod aktivnosti:** učenik razgovara i govori prema zadanoj ili slobodnoj temi, izdvaja važne podatke iz teksta.  **Opis aktivnosti:**  Učenici čitaju tekst u kojem je opisana igra *Memori*.  **PRIJEDLOG ZAPISA NA PLOČI:**  **Glagoli – prošlo vrijeme**  Glagolima možemo izricati radnju u prošlome vremenu.  GLAGOL PROŠLO VRIJEME  sjediti sjedio sam  gledati gledali su  plivati plivao je  plakati plakali smo  skijati skijali ste  pisati pisala si | | | | **Jedinica** [**Glagoli - izricanje prošlosti**](https://hr.izzi.digital/DOS/46428/59588.html)  **Objekt** [**Baka mi je pričala**](https://hr.izzi.digital/DOS/46428/59588.html#block-1600440)  **Objekt** [**Što je prošlost?**](https://hr.izzi.digital/DOS/46428/59588.html#block-1600438)  **Objekt** [**Riješi zadatke**](https://hr.izzi.digital/DOS/46428/59588.html#block-1740994) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije. |