**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 107. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Dijalog i monolog, Princ i princeza** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  **–** razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **–** prepoznaje važnost neverbalne komunikacije  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  **-** objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  – prepoznaje obilježja dramskih tekstova: lica, dijalog, monolog  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta  - izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VALENTINOVO + MAŠKARE = VELJAČA**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj priprema na ploči izmiješana slova: A L T I N V O V E N O Š M A R E K A  Učenici trebaju pravilno posložiti slova (Valentinovo i maškare). Učiteljica/učitelj pitanjima usmjerava razmišljanje učenika: Što povezuje Valentinovo i maškare? Volite li te dane? Što više volite i zašto? | | | |  | **PID OŠ** A. 4. 2. Učenik obrazlaže i prikazuje vremenski slijed događaja te organizira svoje vrijeme.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3 Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju. |
| **2. PRINC I PRINCEZA – ČITAMO PRIČU**  **Ishod aktivnosti**: piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Učiteljica/učitelj daje uputu prije čitanja ulomka iz priče Tamare Vrbanović *Princ i princeza*: Pozorno poslušaj ulomak i iz ulomka zaključi u kojemu se mjesecu odvija radnja.  Učiteljica/učitelj upućuje učenike da otvore udžbenik na 58. stranici. Učenici čitaju priču naglas tako da svaki učenik pročita po jednu rečenicu. Nakon slušanja priče učenici odgovaraju na postavljeno pitanje i iznose svoj doživljaj priče. | | | | [**Zvučna čitanka**](https://hr.izzi.digital/DOS/46428/92646.html#block-2561921) |
| **3. RAZGOVARAMO O PRIČI**  **Ishod aktivnosti**: povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja proznih tekstova: događaj, likovi, pripovjedne tehnike; prepoznaje obilježja dramskih tekstova: lica, dijalog, monolog.  **Opis aktivnosti**:  Nakon iznošenja doživljaja priče, učenici još jednom čitaju ulomak. Učiteljica/učitelj pitanjima uvodi učenike u kratku sadržajnu analizu: Kojoj vrsti pripada ovaj tekst? Zašto je ovo ulomak? Zanima li te što se dalje događalo u priči? Kako to možeš saznati? Tko su likovi u ovome ulomku? Razgovaraju li odmah mama i Luka? Što Luka u početku radi? O čemu razmišlja? Što smišlja Luka? Kako zovemo govor jednoga lika u tekstu? Tko izgovara monolog s početka teksta? Što je Luka radio razmišljajući na fotelji? Tko ga je prekinuo u razmišljanju? Što je brinulo mamu? Je li Luka priznao što ga brine? Što je mama na kraju rekla Luki? Kako zovemo razgovor dvaju likova tekstu? Tko sudjeluje u dijalogu u ovome ulomku? Učiteljica/učitelj upućuje učenike da zelenom bojom označe početak i kraj monologa, a plavom početak i kraj dijaloga. Kada svi učenici podcrtaju monolog i dijalog, slijedi analiza uratka. | | | |  |
| **4. SAM SA SOBOM ILI S NEKIM**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; poštuje društveno prihvatljiva pravila uljudne komunikacije u različitim životnim situacijama; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj upućuje učenike da se u tišini kreću razredom dok ih ona/on umjerenim glasom upućuje da zamisle da se nalaze na nekome prostoru po vlastitome odabiru – šumi, livadi, obali rijeke ili mora, sobi, školskome hodniku... Učenici trebaju zamisliti vrijeme, neki događaj ili neki susret. Učiteljica/učitelj i dalje daje upute učenicima da se kreću zamišljenim prostorom i puste da im misli teku. Učiteljica/učitelj kreće se među učenicima. Učenicima pojašnjava zadatak - kada nekoga dotakne po ramenu, taj će se zaustaviti i govoriti svoje misli onako kako dolaze, učenici trebaju samo izgovarati misli koje im u tom trenu prolaze kroz glavu. Kada ostali učenici čuju da netko govori, svi se zaustave i slušaju. Na znak svi nastavljaju s hodanjem i razmišljanjem, maštanjem. Kada nekoliko učenika prenese svoj tijek misli, učiteljica/učitelj daje objašnjenje za vježbu dijaloga. Učenici trebaju stati u paru s najbližom osobom. Trebaju međusobno razgovarati o prvome dijelu aktivnosti (Kako ih se to dojmilo - je li im bilo dosadno, zanimljivo, zamišljeno… Kako su se osjećali kada su trebali govoriti, je li im teško govoriti sam sa sobom…) Učiteljica/učitelj prati razgovore. Nakon kraćega razgovora, učenici sjedaju u klupe, a učiteljica/učitelj potiče komunikacijsku situaciju: Po čemu se razlikuju prva i druga aktivnost? (Prva je monolog, druga dijalog.) Koja je razlika između monologa i dijaloga? Učiteljica/učitelj može zapisati na ploču što su dijalog i monolog, a učenici zapisuju u bilježnice. Što više volite, biti sa svojim mislima ili s nekim razgovarati? Koja vam je aktivnost bila teža? Zašto? Zašto je važno razgovarati? Kako se zove osoba koja govori, a kako ona koja sluša u razgovoru? Kako se treba ponašati tijekom razgovora? Razgovaraš li ikada sam sa sobom? Objasni svoj odgovor. S kim najviše voliš razgovarati? O čemu razgovarate? | | | |  |
| **5. PIŠEM MONOLOG I DIJALOG**  **Ishodi aktivnosti:** pripovijeda događaje nižući ih kronološki;koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta; izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti:**  Rad s udžbenikom: Nakon čitanja upute učenici rješavaju zadatke u udžbeniku. Učenici trebaju odabrati temu o kojoj puno znaju ili problem koji ih trenutno muči (možda je isto ljubav, dilema oko odabira maske...). Nakon odluke o kojemu problemu žele pisati, najprije pišu svoja razmišljanja u obliku monologa, a zatim trebaju smisliti dijalog s nekime s kime inače razgovaraju ili bi voljeli razgovarati.  Nakon svakog zadatka nekoliko učenika čita gotove uratke | | | |  |  |
| **PRIJEDLOG ZAPISA NA PLOČI**  **PRINC I PRINCEZA (ULOMAK)**  **TAMARA VRBANOVIĆ**  U ulomku prvo Luka iznosi svoja razmišljanja, a zatim razgovara s mamom.  **DIJALOG** – razgovor između dvaju ili više likova  **MONOLOG** – govor jedne osobe u kojem ona iznosi vlastite misli naglas | | | |  |  |