**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 103. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Nenadoknadivo vrijeme - rasprava** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – objašnjava nepoznate riječi služeći se dječjim rječnicima  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – prepričava tekst na temelju bilježaka  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. O VREMENU**  **Ishod aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj dijeli učenicima papirić na koji će zapisati prvu riječ koja im padne na pamet kad čuju riječ VRIJEME (oluja ideja). Kada učenici napišu svoju riječ, donose je i lijepe papirić na ploču. Učiteljica/učitelj čita riječi, a učenici objašnjavaju svoje misli. (Očekuju se različiti odgovori: sunčano, oblačno, godišnja doba, slobodno vrijeme, vrijeme za učenje…) Učiteljica/učitelj pita učenike je li za njih vrijeme važno i kada misle da je najvažnije.  Učiteljica/učitelj potiče komunikacijsku situaciju: Kako provodiš vrijeme kada nisi u školi? Što radiš sa svojom obitelji? Razgovaraš li s njima? Imaju li vremena za tebe? Koliko vremena provedeš u razgovoru sa svojim ukućanima? O čemu najčešće razgovarate? O čemu bi željela/želio razgovarati sa svojim ukućanima? | | | |  | **PID OŠ** A. 4. 2. Učenik obrazlaže i prikazuje vremenski slijed događaja te organizira svoje vrijeme.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijal; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije; B. 2. 3. Razvija strategije rješavanja sukoba; B. 2. 4. Suradnički uči i radi u timu.  **GOO** A. 2. 1. Ponaša se u skladu s ljudskim pravima u svakodnevnom životu; B. 2. 1. Promiče pravila demokratske zajednice; B. 2. 2. Sudjeluje u odlučivanju u demokratskoj zajednici. |
| **2. NENADOKNADIVO VRIJEME – ČITAMO PRIČU**  **Ishod aktivnosti**: izdvaja važne podatke iz poslušanoga teksta prema uputi; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom.  **Opis aktivnosti:**  Učiteljica/učitelj postavlja pitanje prije čitanja priče: Poslušaj pažljivo priču *Nenadoknadivo vrijeme* i reci zašto je dječaku trebalo 40 kuna.  Učiteljica/učitelj čita priču. Nakon slušanja priče učenici odgovaraju na postavljeno pitanje i iznose svoj doživljaj priče. (Dječak je s 40 kuna želio kupiti jedan sat tatinoga vremena za sebe.) Učenici pronalaze nepoznate riječi i objašnjavaju ih na temelju konteksta. | | | | [**Zvučna čitanka**](https://hr.izzi.digital/DOS/46428/92646.html#block-2561871) |
| **3. RAZGOVARAM O PRIČI**  **Ishod aktivnosti**: izdvaja važne podatke iz poslušanoga teksta prema uputi; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta.  **Opis aktivnosti:**  Učiteljica/učitelj upućuje učenike da otvore udžbenik na 50. stranici. Učenici još jednom čitaju priču naglas tako da svaki učenik pročita nekoliko rečenica, a nakon toga učiteljica/učitelj potiče učenike na razgovor pitanjima: Tko su likovi u priči? Kada se i kakvoga raspoloženja čovjek vratio s posla? Gdje ga je dočekao sin? Što je dječak upitao oca kada se vratio s posla? Kako se tata osjećao nakon dječakova pitanja? Pročitaj rečenicu u kojoj otac odgovara dječaku. Što je dječak želio posuditi od oca? Pronađi u tekstu i pročitaj reakciju oca na dječakovu molbu. Kako se dječak osjećao zbog takve očeve reakcije? Što misliš zašto se otac ipak predomislio i ipak mu posudio dvadeset kuna? Što je dječak napravio s novcem? Kako se otac osjećao nakon dječakove molbe? Kako je priča završila? Zašto se na kraju očevo ponašanje promijenilo? Što mislite zašto je naslov priče *Nenadoknadivo vrijeme*? Koje se vrijeme ne može nadoknaditi? | | | |  |
| **4. SNALAZIM SE PRIČI**  **Ishodi aktivnosti**: povezuje sadržaj, temu i motive teksta s vlastitim iskustvom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učiteljica/učitelj potiče učenike da prepoznaju temu u priči: O čemu priča govori? Tko su glavni likovi u priči? Koje osobine uočavaš kod oca, a koje kod dječaka? Što ste iz priče naučili? Učiteljica/učitelj čita ponovno rečenice: „Tata, sada imam 40 kuna. Mogu li kupiti jedan sat tvoga vremena? Molim te, dođi sutra kući ranije da možemo večerati skupa.“ Objasni kako razumiješ ovu rečenicu. Što misliš o dječakovu postupku? Smatraš li da je dječak mogao i nekako drugačije ili bolje postupiti? Jesi li se ti kada osjećao/osjećala kao dječak iz priče? Ispričaj što te najviše ljuti kod tvojih ukućana. Tko iz tvoje obitelji najviše vremena provodi s tobom? Što radite zajedno?  Učiteljica/učitelj piše, naslov priče, ime pisca, temu priče, likove i osobine i poruku djela na ploču, a učenici prepisuju u bilježnice. | | | |  |
| **5. NOVAC ILI VRIJEME**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove sudjeluje u organiziranoj ili spontanoj raspravi; poštuje pravila komunikacije u raspravi: sluša sugovornike, govori kad ima riječ.  **Opis aktivnosti:**  Učiteljica/učitelj potiče učenike da se prisjete što je rasprava. (Rasprava je iznošenje i suprotstavljanje mišljenja o nekoj temi kako bi se došlo do zaključka.) Što smo mogli zaključiti iz ove priče o važnosti novca? Što mislite o tvrdnji da iz ove priče možemo zaključiti da je novac najvažniji. Upišite u tablicu u udžbeniku na 51. stranici svoje mišljenje ZA i PROTIV te tvrdnje. Nakon što učenici ispune tablice, analiziraju se odgovori učenika. Može se izraditi i zajednička razredna tablica. Učiteljica/učitelj pita učenike jesu li čuli za izreku „Vrijeme je novac“. Potiče učenike da objasne kako shvaćaju ovu izreku. Pita ih slažu li se više s tvrdnjom da je novac najvažniji ili ipak misle da je vrijeme važnije i može li novac nadoknaditi propušteno vrijeme. Učiteljica/učitelj potiče učenike da ponove pravila rasprave. Podsjeća ih da je u raspravi važno jasno obrazložiti svoje mišljenje, da je važno sugovornika pažljivo slušati i čekati svoj red izlaganja te, iako se ponekad i ne slažemo sa sugovornikom, ipak moramo poštivati njegovo mišljenje. Učiteljica/učitelj dijeli učenike u dvije skupine. Jednu čine učenici koji su se složili s tvrdnjom i smatraju da je novac najvažniji, a drugu učenici koji imaju više PROTIV u svojoj tablici i smatraju da novac ipak nije najvažniji. Učenici unutar skupine mogu zapisati mišljenja, odrediti redoslijed i strategiju izlaganja svojih stavova. Učenici vode raspravu prema dogovorenom programu izlaganja. Učiteljica/učitelj može odabrati nekoliko neodlučnih učenika u porotu ili povjerenstvo rasprave čiji je zadatak paziti da svi učenici dobiju pravo glasa, da se međusobno ne prekidaju tijekom rasprave te da na kraju rasprave odrede koja je skupina uspješnije obranila svoje stavove i donose zaključke. | | | |  |  |
| **6. RASPRAVLJAMO**  **Ishodi aktivnosti:** sudjeluje u organiziranoj ili spontanoj raspravi; poštuje pravila komunikacije u raspravi: sluša sugovornike, govori kad ima riječ.  **Opis aktivnosti:**  Učiteljica/učitelj upućuje učenike da pročitaju posljednji zadatak na 51. stranici. Trebaju razmisliti o tvrdnji „Odlikaši su najbolji prijatelji“ i odlučiti se slažu li se s tom tvrdnjom ili ne. Svaka skupina treba navesti i pripremiti što više argumenata kojima će zagovarati svoj stav. Argumente treba pripremiti za Sat razrednika kada će učiteljica/učitelj podijeliti učenike u dvije skupinei organizirati raspravu. | | | |  |  |
| **PRIJEDLOG ZAPISA NA PLOČI**  **NENADOKNADIVO VRIJEME**  **(IZVOR: LUKIN PORTAL)**  Tema priče: Dječaku nedostaje druženje s ocem stoga želi kupiti njegovo vrijeme.  Glavni likovi: otac - zaposlen, ljut, šutljiv, razdragan  dječak - znatiželjan, tužan, lukav, sretan  Poruka: Vrijeme provedeno s obitelji neprocjenjivo je.  Novac je najvažniji.  Vrijeme je novac. (individualni odabiri učenika i objašnjenja,) | | | |  |  |