**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Stvaralačko pisanje i prepričavanje** | | | | |
| ISHODI: | OŠ HJ A. 4. 1. Učenik razgovara i govori u skladu s komunikacijskom situacijom.  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – organizira govor prema jednostavnoj strukturi: uvod, središnji dio, završetak  – stvaralačkim postupcima oblikuje govorene tekstove  OŠ HJ A. 4. 3. Učenik čita tekst i prepričava sadržaj teksta služeći se bilješkama.  – izdvaja važne podatke iz teksta i piše bilješke s obzirom na sadržaj i strukturu  OŠ HJ A. 4. 4. Učenik piše tekstove prema jednostavnoj strukturi.  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  Ishod aktivnosti: učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  Opis aktivnosti:  Učenici trebaju na papirić zapisati riječ koja im prva padne na pamet kada čuju riječ OBITELJ.  Komunikacijska situacija: razgovor o riječima koje su zapisali.  **2. KAD BI SVI…**  **Ishod aktivnosti:** učenik izdvaja važne podatke iz teksta i piše bilješke s obzirom na sadržaj i strukturu;organizira govor prema jednostavnoj strukturi: uvod, središnji dio, završetak; stvaralačkim postupcima oblikuje govorene tekstove.  **Opis aktivnosti:**  Učenici čitaju tekst *Kad bi svi ljudi na svijetu* po dijelovima. Učiteljica/učitelj prekida čitanje na kraju pojedinoga dijela kako bi učenici smislili bilješku koju treba zapisati za određeni dio teksta.  UVOD: kuća puna ljudi  SREDIŠNJI DIO: članovi obitelji i tetkina svadba  ZAVRŠETAK: veselje zbog prinova u obitelji  Koristeći se bilješkama, nekoliko učenika sažeto prepričava tekst *Kad bi svi ljudi na svijetu*.  3. MOJA OBITELJ  Ishod aktivnosti: učenik piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; izdvaja važne podatke iz teksta i piše bilješke s obzirom na sadržaj i strukturu.  Opis aktivnosti:  Učenici trebaju opisati jedan događaj koji se zbio u njihovoj obitelji. Prije pisanja trebaju napisati plan (kratku bilješku za svaki dio).  Nekoliko učenika može pročitati svoje gotove uratke.  **PRIJEDLOG ZAPISA NA PLOČI**  **Stvaralačko pisanje**  UVOD: najava događaja  SREDIŠNJI DIO: opis događaja  ZAVRŠETAK: kako si se ti osjećao | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 3.Razvija osobne potencijale;  A. 2. 4. Razvija radne navike.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate. |