**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Priča o Malom čovjeku - pripovijetka** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **NASTAVNE SITUACIJE**  **1.** **PROMATRAM FOTOGRAFIJE**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  **Opis aktivnosti:**  Komunikacijska situacija: Znaš li da postoje ljudi koji tijekom života ne dostignu uobičajenu visinu odrasloga čovjeka, već ostaju niski rastom? Pogledaj prvu fotografiju. S kojim se poteškoćama suočavaju ljudi jako niskoga rasta u svakodnevnome životu? Što prikazuje druga fotografija? U kojim životnim radostima imaju pravo uživati svi ljudi?  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj najavljuje tekst Priča o malom čovjeku. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti na pitanje: Zašto su vile odlučile da neki ljudi ostanu maleni?  **3. RAZUMIJEM ŠTO SLUŠAM**  **Ishod aktivnosti:** učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, prepoznaje vrijedne poruke i mudre izreke, prepoznaje obilježja proznih tekstova: događaj, likovi, pripovjedne tehnike  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja (Vile su odlučile da neki ljudi zauvijek ostanu maleni kako bi svojim velikim srcem otkrivali nesretne dječake i djevojčice).  Otvaraju udžbenik i još jednom čitaju.  Učiteljica/učitelj s nekoliko pitanja uvodi učenike u sadržajnu analizu: Tko je glavni lik priče? Po čemu znamo da se radi o starijoj osobi? Što su mu dovikivala djeca s igrališta? Tko mu je privukao pažnju? Pročitaj kako je pristupio dječaku. Što mu je dječak rekao? Kako je Mali čovjek reagirao na dječakove riječi? Pročitaj savjet koji je dao djeci na igralištu. Kako ih je djevojčica pokušala opravdati? Što je sutradan djecu dočekalo na igralištu? Objasni što se ne vidi na prvi pogled.  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. DOBRO SRCE**  **Ishod aktivnosti:** učenik argumentira vlastite doživljaje i zaključuje o uočenim vrijednostima književnoga teksta, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, piše prema predlošcima za ovladavanje gramatičkom i stilističkom normom potrebnom za strukturiranje teksta, provjerava pravopisnu točnost i slovopisnu čitkost  **Opis aktivnosti:**  Zašto je baš Mali čovjek uočio tužnoga dječaka? Ispričaj situaciju u kojoj se djeca ili odrasli nisu lijepo ponašali prema nekome. Kako si se osjećala/osjećao? Treba li reagirati u takvim situacijama? Dobro srce prepoznaje se po djelima. Tko od osoba u tvojoj blizini (prijatelji ili član obitelji) ima veliko i dobro srce? Po čemu se to vidi? Opiši prigode koje su to otkrile. Učenici pišu u crtovlje u udžbeniku.  **PRIJEDLOG ZAPISA NA PLOČI**  **Priča o malom čovjeku**  **Jadranka Škrobar**  - pripovijetka  TEMA: Mali čovjek pomaže žalosnom dječaku  LIKOVI: Mali čovjek, uplakani dječak, ostala djeca  Dobro i veliko srce prepoznaje se po djelima, a ne po nečijem izgledu. | [**Zvučna čitanka**](https://hr.izzi.digital/DOS/46428/92646.html#block-2561916) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A.2.3.Razvija osobne potencijale.  A.2.4. Razvija radne navike.  B.2.1. Opisuje i uvažava potrebe i osjećaje drugih.  B.2.2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu.  A. 2. 2. Aktivno zastupa ljudska prava.  C. 2. 1. Sudjeluje u unaprjeđenju života i rada škole.  C. 2. 2. Promiče solidarnost u školi.  **ZDR** B. 2. 1. A Razlikuje vrste komunikacije.  B. 2. 1. B Prepoznaje i procjenjuje vršnjačke odnose.  B. 2. 1. C Razlikuje vrste nasilja i načine nenasilnoga rješavanja sukoba.  B. 2. 2. A Prepoznaje i opisuje razvojne promjene u sebi i drugima.  B. 2. 2. B Objašnjava pravo na izbor.  B. 2. 2. C Uspoređuje i podržava različitosti. |