**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA | | |
| NASTAVNI SADRŽAJ: | **Obavijestite i mene…** | | |
| ISHODI: | OŠ HJ A. 4. 1. Učenik razgovara i govori u skladu s komunikacijskom situacijom.  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  OŠ HJ A. 4. 3. Učenik čita tekst i prepričava sadržaj teksta služeći se bilješkama.  – izdvaja važne podatke iz teksta i piše bilješke s obzirom na sadržaj i strukturu  OŠ HJ A. 4. 4. Učenik piše tekstove prema jednostavnoj strukturi.  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. GDJE? KADA?**  Ishod aktivnosti: učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  Opis aktivnosti:  Zamisli da je tvoj razred osvojio putovanje ili izlet. Što biste trebali znati o tome izletu? Napišite nekoliko pitanja s pomoću kojih ćete saznati više o planiranome izletu.  **2. POTPUNA OBAVIJEST**  Ishod aktivnosti: učenik izdvaja važne podatke iz teksta i piše bilješke s obzirom na sadržaj i strukturu  **Opis aktivnosti:**  Promatraju strip u udžbeniku. Tko govori? Pročitaj što je rekla prva učiteljica. Što si saznala/saznao iz te rečenice? Koji podatci o planiranome posjetu muzeju nedostaju? Pročitaj tekst koji govori druga učiteljica. U čemu se razlikuju ova dva teksta? Koji nam daje potrebne podatke za odlazak u muzej? Objasni zašto.  Odgovaraju na pitanja u udžbeniku cjelovitom rečenicom.  Nekoliko učenika čita gotove odgovore.  Učiteljica/učitelj može na ploču napisati nekoliko bitnih podataka o obavijesti, a učenici pišu u svoje bilježnice.  3. DOPUNI OBAVIJEST  Ishod aktivnosti: učenik piše prema predlošcima za ovladavanje gramatičkom i stilističkom normom potrebnom za strukturiranje teksta, provjerava pravopisnu točnost i slovopisnu čitkost, izdvaja važne podatke iz teksta i piše bilješke s obzirom na sadržaj i strukturu  Opis aktivnosti:  Što bi se moglo dogoditi ako pošaljemo nepotpunu obavijest?  Učenici čitaju obavijest koju je Petra ostavila svojim roditeljima. Petrina je obavijest nepotpuna. Dopunjavaju je podatcima koji nedostaju. Obavijest mora biti kratka, potpuna, jasna i točna.  Kako bi ispunila zadane kriterije, obavijest treba odgovarati na pitanja: Tko?, Što?, Kada?, Gdje?, Kako? i Zašto?  Čitaju gotove uratke.  **PRIJEDLOG ZAPISA NA PLOČI:**  **Obavijest**  Obavijest odgovara na pitanja:  TKO?  ŠTO?  GDJE?  KADA?  ZAŠTO?  Obavijesttreba biti potpuna, točna, jasna i kratka. |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 3. Razvija osobne potencijale.  A. 2. 4. Razvija radne navike.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate. |