**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Pekmezi - pripovijetka** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – objašnjava nepoznate riječi: na temelju vođenoga razgovora, zaključivanja na temelju konteksta  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  - povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **SLATKE STVARI**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  U komunikacijskoj situaciji učiteljica/učitelj može s učenicima povesti razgovor o domaćim proizvodima koje vole i koji se tradicionalno pripremaju u njihovim obiteljima: Koje domaće proizvode najviše voliš? Postoje li u tvojoj obitelji posebni specijaliteti?  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj najavljuje priču *Pekmezi*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: Kakvoga je okusa bio zeleni pekmez?  **3. RAZUMIJEM ŠTO SLUŠAM**  **Ishod aktivnosti:** učenik objašnjava nepoznate riječi: na temelju vođenoga razgovora, zaključivanja na temelju konteksta; povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje vrijedne poruke i mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učenici iznose svoje osjećaje nakon slušanja pročitanoga teksta. Odgovaraju na pitanje postavljeno prije čitanja (Zeleni pekmez nije imao okus).  Učenici otvaraju udžbenike i još jednom čitaju. Nepoznate riječi pokušavaju sami razjasniti, a ukoliko ne znaju pomaže im učiteljica/učitelj.  Učiteljica/učitelj pitanjima uvodi učenike u sadržajnu analizu: Kad je mama pripravila razne vrste pekmeza? Nabroji od čega ih je sve napravila. Kako su raspoznavali vrste pekmeza? Je li tatino mišljenje utjecalo na maminu odluku? Koliko je trajala izrada pekmeza? Tko je prvi isprobao pekmez? Opiši njihove reakcije. Što je mama na kraju ipak priznala?  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. PEKMEZI RAZNI**  **Ishod aktivnosti:** učenik argumentira vlastite doživljaje i zaključuje o uočenim vrijednostima književnoga teksta; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Komunikacijska situacija: „Kad moja mama nešto smisli, to mora biti brzo gotovo.“ Poznaješ li i ti takvu osobu? Ispričaj.  Što znači riječ *dobrosusjedski*?  „Ne možeš znati dok ne probaš.“ Slažeš li se s ovom tvrdnjom? Objasni.  Što je tata mislio kad je rekao da bi se složio s mamom da je šećer ubrala u vrtu?  Rad s udžbenikom: učenici rješavaju zadatke u udžbeniku. Nekoliko učenika čita svoje gotove uratke.  **5. OKO TEKSTA TEKST**  Ishod aktivnosti: učenik razgovara i govori prema zadanoj ili slobodnoj temi, izdvaja važne podatke iz teksta.  **Opis aktivnosti:**  Učenici čitaju tekst iz kojega trebaju saznati koja je razlika između džema, pekmeza i marmelade.  **PRIJEDLOG ZAPISA NA PLOČI**  Pekmezi  Marica Milčec  - pripovijetka  TEMA: mamini pekmezi  LIKOVI: djevojčica, mama, tata i brat  UVOD: pekmezi svih boja  ZAPLET: nedostaje zeleni pekmez  RASPLET: pekmez je cijelu zimu krasio policu | | | | [**Zvučna čitanka**](https://hr.izzi.digital/DOS/46428/92646.html#block-2561893) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava; C. 2. 1. Sudjeluje u unaprjeđenju života i rada škole; C. 2. 2. Promiče solidarnost u školi  **Z** B. 2. 1. A. Razlikuje vrste komunikacije; B. 2. 1. B. Prepoznaje i procjenjuje vršnjačke odnose;  B. 2. 1. C. Razlikuje vrste nasilja i načine nenasilnoga rješavanja sukoba;  B. 2. 2. A. Prepoznaje i opisuje razvojne promjene u sebi i drugima; B. 2. 2. B. Objašnjava pravo na izbor; B. 2. 2. C. Uspoređuje i podržava različitosti. |