**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KULTURA I MEDIJI | | | | |
| NASTAVNI SADRŽAJ: | **Izrada plakata - ekoporuke** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.**  – prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet  – dolazi do podataka kombinirajući različite izvore  – upotrebljava podatke u različite svrhe: proširuje sadržaje učenja, priprema se za pisanje i govorenje  **OŠ HJ C. 4. 2. Učenik razlikuje elektroničke medije primjerene dobi i interesima učenika.**  – gleda animirane, dokumentarne i igrane filmove i filmove dječjega filmskog stvaralaštva tematski i sadržajno primjerene recepcijskim i spoznajnim mogućnostima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOJA PRIČA O ZEMLJI**  **Ishod aktivnosti**: piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove.  **Opis aktivnosti:**  Učenici čitaju svoje priče koje su pisali za zadaću – *Zemlju treba voljeti, čuvati i s njom se radovati!* Nakon čitanja učiteljica/učitelj pita učenike kako su se osjećali pišući o Zemlji, razgovara se o pojedinom uratku – što je dobro, što je moglo bolje, je li se učenik držao teme, jesu li rečenice jasne, je li pravopisno točno i sl.  **2. UMORNA ZEMLJA**  **Ishod aktivnosti**: gleda animirane, dokumentarne i igrane filmove i filmove dječjega filmskoga stvaralaštva tematski i sadržajno primjerene recepcijskim i spoznajnim mogućnostima; razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učiteljica/učitelj pitanjima potiče komunikacijsku situaciju: Što mislite što najviše šteti Zemlji? Što Zemlju najviše zagađuje? Nakon što učenici iznesu svoje mišljenje može se pogledati animirani film *Planet plastike i zagađenja*: <https://www.youtube.com/watch?v=0NtoL5mfizc&t=4s>  Nakon gledanja filma učiteljica/učitelj pita učenike kako bi oni skrenuli pažnju i upozorili što više ljudi na potrebu čuvanja Zemlje od zagađenja različitih vrsta. Učenici iznose svoje ideje.  **3. IZRAĐUJEMO EKOPLAKATE**  **Ishod aktivnosti**: oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet; dolazi do podataka kombinirajući različite izvore; upotrebljava podatke u različite svrhe: proširuje sadržaje učenja, priprema se za pisanje i govorenje.  **Opis aktivnosti**:  Učiteljica/učitelj pita učenike: Što je plakat? (slikovno – tekstualna poruka izložena na javnim mjestima) Čemu služi plakat? Što sve mora imati dobar plakat? Kako se plakatom može privući pažnja?  Učiteljica/učitelj zadaje učenicima zadatak da u paru izrade plakat kojim će ljude potaknuti i skrenuti im pažnju na potrebu zaštite i čuvanja prirode. Osim slike na plakatu mora biti napisano nekoliko ekoporuka koje moraju biti zanimljive, jasne, čitljive, a mogu biti napisane u stihovima…  Kada su plakati gotovi, izlažu se na ploči, čitaju se ekoporuke i odabiru najuspješniji plakati. | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike; B. 2. 2. Razvija komunikacijske kompetencije; B. 2. 4. Suradnički uči i radi u timu.  **GOO** C. 2. 1. Sudjeluje u unaprjeđenju života i rada škole.  **IKT** A. 2. 4. Učenik opisuje utjecaj tehnologije na zdravlje i okoliš.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 3. Razmatra utjecaj korištenja različitih izvora energije na okoliš i ljude; B. 2. 1. Objašnjava da djelovanje ima posljedice i rezultate;  B. 2. 2. Prepoznaje primjere održivoga razvoja i njihovo djelovanje na lokalnu zajednicu; C. 2. 3. Prepoznaje važnost očuvanje okoliša za opću dobrobit. |