**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Jezični sadržaji - ponavljanje** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – stvaralačkim postupcima oblikuje govorene tekstove  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  - poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – točno oblikuje prošlo, sadašnje i buduće vrijeme  – točno oblikuje posvojne pridjeve  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ A. 4. 4. Učenik piše tekstove prema jednostavnoj strukturi.**  – piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški)  – točno piše posvojne pridjeve izvedene od vlastitih imena  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PREPOZNAJ I RAZVRSTAJ RIJEČI**  **Ishod aktivnosti:** stvaralačkim postupcima oblikuje govorene tekstove; poštuje pravila komunikacije u raspravi: sluša sugovornike; govori kad ima riječ; prepoznaje važnost neverbalne komunikacije; razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; točno oblikuje prošlo, sadašnje i buduće vrijeme; točno oblikuje posvojne pridjeve.  **Opis aktivnosti:**  Učenici su podijeljeni u grupe (najviše četiri učenika u grupi). Svaka grupa ima zadatak napisati pet rečenica o jednome svojem radnome danu, kućnim ljubimcima, najdražim igrama i sl. te u rečenicama upotrijebiti što više glagola, pridjeva i imenica. Učiteljica/učitelj priprema tablicu za svaku grupu u koju će učenici upisivati vrste riječi. Imenicama moraju odrediti rod i broj, glagolima glagolsko vrijeme, pridjevima vrstu.  Kada završe sa zadatkom, grupe mijenjaju mjesta (prva grupa ide na mjesto druge, druga na mjesto treće…) pa u tablicu upisuju vrste riječi koje prepoznaju u rečenicama koje je napisala grupa na čije su mjesto došli. Nakon određenoga vremena (npr. tri minute) grupe ponovo zamjenjuju mjesta i kruže dok ne dođu do svojega prvoga radnoga mjesta. Predstavnik svake grupe čita vrste riječi koje su pronašli, ostali provjeravaju točnost. Grupe skupljaju bodove (npr. 5 bodova za najbolju grupu, 4 za drugu…).  Nakon grupnoga rada svaki učenik samostalno rješava zadatke na 138. str. udžbenika. Kada većina učenika završi rad, ponovo se skupljaju u grupu i zajednički provjeravaju točnost rješenja.  **2. MALO – VELIKO**  **Ishod aktivnosti:** funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; razumije gramatičku kategoriju vrste riječi (imenice, glagoli, pridjevi).  **Opis aktivnosti:**  Komunikacijska situacija: Kojoj vrsti riječi pripadaju umanjenice i uvećanice? Kada koristite umanjenice, a kada uvećanice? Kojim slogovima najčešće završavaju uvećanice? Kojim umanjenice?  Učenici su u grupama, a učiteljica/učitelj govori imenice. Učenici moraju napisati umanjenicu i uvećanicu za svaku imenicu (noga, cijev, pijetao, rijeka, riba, brod…). Što znači suprotno? Što je suprotno od riječi mlad? Učiteljica/učitelj diktira riječi (ljeto, visok, plakanje, galama, usko, brzina…), a učenici zapisuju riječi suprotnog značenja. Nakon završenih zadataka provjerava se točnost rješenja i to tako da grupe zamjenjuju listić s rješenjima (u krug), riječi se čitaju se naglas i provjerava se točnost. Grupa s najviše točnih rješenja opet dobiva najviše bodova i tako redom do najslabije grupe (5 bodova, 4 boda…).  Učenici samostalno rješavaju 1. i 2. zadatak na 139. str. udžbenika, a točnost rješenja provjerava se u grupi.  **3. BOLJE PRIDJEV OD IMENICE**  **Ishod aktivnosti:** piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški); točno piše posvojne pridjeve izvedene od vlastitih imena; točno oblikuje posvojne pridjeve; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; razgovara i govori prema zadanoj ili slobodnoj temi.  **Opis aktivnosti:**  Komunikacijska situacija: Kojoj se vrsti riječi pridijevaju pridjevi? Koji pridjevi odgovaraju na pitanje Čije je što? Na koje pitanje odgovaraju gradivni pridjevi? Kojoj vrsti pridjeva pripada pridjev *sretan ?* Na koje pitanje odgovara? Recite jedan primjer pridjeva koji je izveden od vlastite imenice. Kakvim se početnim slovom piše taj pridjev? Kojim slogovima završavaju posvojni pridjevi izvedeni od vlastitih imenica koji se pišu malim početnim slovom?  Učenici su u grupama, a učiteljica/učitelj izgovara rečenice u kojima je pogrešno upotrijebljen pridjev, odnosno nema ga, a učenici moraju rečenicu točno napisati. Za netočnu rečenicu zapisuju što je pogrešno. Primjeri rečenica: *Pročitala sam knjigu od Lovraka. Pišemo zelenom olovkom od drveta. Voda od mora je slana. Jučer sam vidjela brata od Lucije. Lovrina mama voli nositi odjeću od pamuka. Voliš li šetati zadrovim ulicama? Uživamo u samoboračkim kremšnitama.* *Baka od Srećka radi ukusne zagoračke štrukle.*  Grupe ponovo mijenjaju mjesta, provjerava se točnost rješenja te se upisuju bodovi (najbolja grupa 5 bodova…).  Učenici samostalno rješavaju 3. i 4. zadatak na 139. str. i 1. i 2. zadatak na 140. str. Kada većina učenika završi rješavanje, učenici u svojoj grupi provjeravaju točnost rješenja.  **4. VRSTE RIJEČI U REČENICE SMJESTI**  **Ishod aktivnosti:** razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; točno oblikuje prošlo, sadašnje i buduće vrijeme; točno oblikuje posvojne pridjeve; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učenici ponovo rade u grupama. Svaka grupa dobiva zadatak da napiše rečenice u kojima će upotrijebiti zadane vrste riječi (npr. prva - tri imenice, dva glagola i dva opisna pridjeva; druga - dvije imenice, jedan posvojni pridjev i dva glagola u prošlom vremenu; treća – gradivni pridjev, imenicu i glagol u sadašnjem vremenu; četvrta – dva posvojna pridjeva izvedena od vlastitih imenica, dvije imenice i dva glagola; peta – umanjenicu, glagol u budućem vremenu i pridjev).  Učiteljica/učitelj provjerava točnost napisanih rečenica i daje bodove grupama.  Na kraju sata zbrajaju se bodovi koje su grupe osvojile i proglašava pobjednička grupa.  Primjer grupne tablica za rješavanje zadataka:  1.   |  |  |  | | --- | --- | --- | | IMENICE (rod, broj) | GLAGOLI (glagolsko vrijeme) | PRIDJEVI (vrsta) | |  |  |  |   2.   |  |  |  | | --- | --- | --- | | IMENICA | UMANJENICA | UVEĆANICA | |  |  |  |  |  |  | | --- | --- | | RIJEČ | RIJEČ SUPROTNOGA ZNAČENJA | |  |  |   4. i 5. grupni zadatak ne mora se rješavati u tablice.  Za zadaću učenici rješavaju posljednji zadatak na 140. str. udžbenika i ponavljaju pisanje velikoga početnoga slova – moraju napisati šest rečenica u kojima će upotrijebiti sve riječi koje se pišu velikim početnim slovom (geografska imena – države, gradove, vode i gore, pokrajine, imena stanovnika država, gradova i pokrajina). | | | | **Mogu se koristiti jedinice i objekti iz modula** [**Hrvatski jezik i komunikacija**](https://hr.izzi.digital/DOS/46428/46431.html#block-46433)  [**Kontrolni zadatci**](https://hr.izzi.digital/DOS/46428/0.html) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 2. Slika o sebi kao učeniku; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije; B. 2. 3. Razvija strategije rješavanja sukoba; B. 2. 4. Suradnički uči i radi u timu; C. 2. 2. Prihvaća i obrazlaže važnost društvenih normi i pravila;  C. 2. 3. Pridonosi razredu i školi; C. 2. 4. Razvija kulturni i nacionalni identitet zajedništvom i pripadnošću skupini. |