**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Igra oblaka i vala - pjesma** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. I OPET U ŠKOLI**  Ishod aktivnosti: učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  Opis aktivnosti:  Komunikacijska situacija: Prisjeti se nekoga mjesta ili trenutka u prirodi koji ti je ostao u posebnom sjećanju. Opiši što te se tako posebno dojmilo, ljepotu okoliša, svoje osjećaje.  **2. SLUŠAM TEKST**  Ishod aktivnosti: učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Što je val postao na kraju?  Učiteljica/učitelj čita pjesmu *Igra oblaka i vala* pjesnika Tina Kolumbića.  3. RAZUMIJEM ŠTO SLUŠAM  Ishod aktivnosti: učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu, prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  Opis aktivnosti:  Učenici iznose svoje osjećaje nakon odslušanoga teksta. Odgovaraju na pitanje postavljeno prije slušanja. (Val je na kraju postao pjena.)  Učenici čitaju pjesmu još jednom. Učiteljica/učitelj pitanjima uvodi učenike u analizu pjesme:  Što je plovilo nebom? Što je radio val? Pročitaj što se valu činilo. Je li oblak znao za ovu ljubav? Objasni zadnja dva stiha treće strofe. Što se na kraju dogodilo s valom? Gdje je nestao oblak? Koliko pjesma ima strofa? Koliko stihova ima svaka strofa? Pročitaj rimu u stihovima.  Pročitaj kako zovemo pjesmu koje opisuje krajolik i ljepotu prirode.  Odredi temu pjesme. O čemu još progovara pjesma? Koje osjećaje pjesma budi u čitateljima? Objasni zašto. Opiši što je pjesnik ugledao u prvoj, a što u zadnjoj strofi. Koji su dijelovi pjesme plod pjesnikove mašte?  Pročitaj pjesničku sliku koja te se najviše dojmila.  Učiteljica/učitelj može zapisati na ploču naslov pjesme i ime pjesnika te broj strofa, stihova i rimu.  **4. PRIRODA I JA**  Ishod aktivnosti: učenik povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:**  Rad s udžbenikom.  Opiši svoj doživljaj prirode u kojemu ćeš opisati tajnu ljubav ili rastanak. Likovi mogu biti prirodne pojave, biljni ili životinjski svijet.  Nekoliko učenika čita svoje gotove uratke.  **PRIJEDLOG ZAPISA NA PLOČI**  **Igra oblaka i vala**  **Tin Kolumbić**  - pjesma  TEMA: putovanje oblaka i vala  KOMPOZICIJA: četiri strofe, svaka od četiri stiha  RIMA: u svakoj se kitici rimuju drugi i četvrti stih  PEJZAŽNA PJESMA – pjesma koja opisuje krajolik i ljepotu prirode | [**Zvučna čitanka**](https://hr.izzi.digital/DOS/46428/92646.html#block-2561757) | **UKU** A. 2. 3. Kreativno mišljenje  Učenik se koristi kreativnošću za oblikovanje svojih ideja i pristupa rješavanju problema  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 3. Razvija osobne potencijale  B. 2. 2. Razvija komunikacijske kompetencije  **ODR** A.2.1. Razlikuje pozitivne i negativne utjecaje čovjeka na prirodu i okoliš.  A.2.2. Uočava da u prirodi postoji međudjelovanje i međuovisnost.  C. 2. 2. Razlikuje osobnu od opće dobrobiti.  **GOO** C. 2. 1.Sudjeluje u unapređenju života i rada škole. |