**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Loša prognoza** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **NASTAVNE SITUACIJE**  **1.** **VREMENSKA PROGNOZA**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  **Opis aktivnosti:**  Komunikacijska situacija: Pratiš li vremensku prognozu? Zanima li te kakvo će vrijeme biti sljedećih dana? Ovise li tvoji planovi i aktivnosti o vremenskim prilikama?  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj najavljuje priču *Loša prognoza*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti na pitanje: Kada će Toni doći u školu uredan i s napisanom zadaćom?  **3. RAZUMIJEM ŠTO SLUŠAM**  **Ishod aktivnosti:** učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje obilježja proznih tekstova: događaj, likovi, pripovjedne tehnike  **Opis aktivnosti:**  Učenici iznose svoje osjećaje nakon pročitanog teksta. Odgovaraju na pitanje postavljeno prije čitanja (Toni će u školu doći uredan i s napisanom zadaćom kada bude lijep i sunčan dan).  Otvaraju udžbenik i još jednom čitaju. Učiteljica/učitelj s nekoliko pitanja uvodi učenike u sadržajnu analizu:  Tko je glavni lik priče? Pročitaj pitanje koje mu je prvo postavila učiteljica. Zašto se bojao da će nadrljati? Pronađi u tekstu još neka neugodna pitanja postavljena Toniju. Kada izgovara časnu riječ? Ima li Toni napisanu zadaću? Zašto? Kakve su namjere imali Tonijevi prijatelji? Što donosi loša prognoza? Kakvi su planovi Tonijeve ekipe?  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. MONOLOG ILI DIJALOG**  **Ishod aktivnosti:** učenik argumentira vlastite doživljaje i zaključuje o uočenim vrijednostima književnoga teksta, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:**  Prisjetite se što je monolog, a što dijalog.  Tko sudjeluje u razgovoru? S kime ti najradije vodiš dijalog? Pronađi u tekstu i pročitaj rečenice u kojima Toni izgovara monolog. Objasni razliku između dijaloga i monologa. Razgovaraš li kada sam sa sobom? Kada si sa svojim prijateljima, tko od vas najčešće vodi razgovor? Poznaješ li neke javne osobe koje često drže monolog?  Učenici samostalno odgovaraju na pitanja u udžbeniku. Nekoliko učenika čita svoje gotove uratke.  **5. OKO TEKSTA TEKST**  **Ishod aktivnosti:** učenik prepoznaje vrijedne poruke i mudre izreke, izdvaja važne podatke iz teksta i piše bilješke s obzirom na sadržaj i strukturu  **Opis aktivnosti:**  Učenici čitaju tekst *Prognoziranje vremena prema ponašanju životinja*. Odabiru sebi najzanimljiviju izreku i prepisuju je u svoju bilježnicu.  **PRIJEDLOG ZAPISA NA PLOČI**  **Loša prognoza**  **Niveska Juraga Kovačev**  - pripovijetka  TEMA: dobra isprika za nerad  LIKOVI: dječak Toni i učiteljica  MONOLOG – govor jedne osobe (razgovaraš sam sa sobom)  DIJALOG – razgovor dviju osoba (govornik i sugovornik) | [**Zvučna čitanka**](https://hr.izzi.digital/DOS/46428/92646.html#block-2561829) | **PID OŠ** B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.  C. 3. 2. Učenik raspravlja o utjecaju pravila, prava i dužnosti na pojedinca i zajednicu.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A.2.3.Razvija osobne potencijale  A.2.4. Razvija radne navike.  B.2.1. Opisuje i uvažava potrebe i osjećaje drugih.  B.2.2. Razvija komunikacijske kompetencije. |