**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA:30. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo u imenima naroda država, stanovnika - PIV** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  **OŠ HJ A.4.2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A.4.4. Učenik piše tekstove prema jednostavnoj strukturi.**  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MEMORI**  **Ishodi aktivnosti**: razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, poštuje pravila komunikacije u raspravi: sluša sugovornike, govori kad ima riječ, prepoznaje važnost neverbalne komunikacije  **Opis aktivnosti:** Učiteljica/učitelj priprema kartice za memori. Na ploči su poslagane kartice tako da se ne vidi što na svakoj piše. Učenici su podijeljeni u skupine. U skupinama se dogovaraju koji će se brojevi otvarati. Cilj je spojiti  parove država i stanovnika ili gradova i stanovnika. Skupina koja prikupi najviše parova je pobjednička. (Primjeri parova: Split – Splićanka, Varaždin – Varaždinci, Italija – Talijan, Mađarska – Mađari…)  Nakon završene igre, sve su kartice uparene te učiteljica/učitelj potiče komunikacijsku situaciju: Kako su napisani nazivi gradova i država? (Sve riječi velikim početnim slovom.) Učenici zaključuju da se nazivi gradova i država pišu velikim početnim slovom jer su vlastita imena. Kako su napisani nazivi stanovnika država i gradova? Učenici izvode zaključak da nazive pokrajina i imena njihovih stanovnika pišemo velikim početnim slovom. | | | | **Mogu se koristiti objekti iz jedinice** [**Veliko početno slovo u imenima država i stanovnika**](https://hr.izzi.digital/DOS/46428/59584.html) | **PID OŠ** B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OSR** A. 2. 1. Razvija sliku o sebi.  B. 2. 2. Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A.2.3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  B.2.4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. JA SAM UČITELJICA/UČITELJ**  **Ishodi aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost  **Opis aktivnosti:** Učiteljica/učitelj priprema nastavni listić na kojem je napisan tekst zasićen pravopisnim pogreškama. Zadatak je učenika da isprave uočene pogreške u pisanju velikoga početnog slova. Nakon samostalnog ispravljanja, učiteljica/učitelj s učenicima provjerava točnost ispravljanja pogrešaka u zadanom tekstu.  Nastavni listić:  *Hrvatska je poznata po svojim prirodnim ljepotama. to su stari gradovi: Dubrovnik, zagreb, pula, split... Turisti iz drugih država rado dolaze u našu domovinu: talijani, Nijemci, austrijanci, francuzi, Slovenci… Iako vole i ljepote Francuske, Italije ili švicarske, napominju da se ovdje najugodnije osjećaju. Dubrovčani rado s njima zapjevaju, zagrepčani im pokazuju ljepote Zagreba, puljani ih vode istrom i upoznaju ih sa specijalitetima, splićani ih vode u šetnju rivom i pokazuju im ljepote jadranskoga mora.* | | | |  |
| **3. IGRA SLUŠANJA**  **Ishodi aktivnosti:** izdvaja važne podatke iz poslušanoga teksta prema uputi, oblikuje bilješke na temelju izdvojenih podataka  **Opis aktivnosti:** Učiteljica/učitelj čita rečenice, a učenici pažljivo slušaju. Kada u rečenici čuju ime države, trebaju pljesnuti, za ime naroda čučnuti, a kada čuju ime stanovnika grada, trebaju pucketati prstima. Igra je na ispadanje i traje dok ne dobije pobjednika.  PRIMJER REČENICA:   * Marija je Hrvatica koja često putuje u Poljsku. * Voljela bi posjetiti Veliku Britaniju. * Često putuje Europom i posjećuje razne države: Francusku, Španjolsku i Njemačku. * Njezini prijatelji Varaždinci vode je u Mađarsku. * Bračani joj često pokazuju jahte čiji vlasnici su Nijemci, Talijani, Francuzi, pa čak i Amerikanci. | | | |  |
| **4. PONAVLJANJEM DO ZNANJA**  **Ishodi aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost  **Opis aktivnosti:**  Učiteljica/učitelj priprema nastavni listić za samostalan rad. Potiče učenike da ponove sve o pisanju velikoga slova, a nakon toga ih upućuje u zadatak. Tekst na listiću trebaju pažljivo pročitati, a zatim prepisati pisanim slovima u svoje bilježnice.  Prepiši pisanim slovima. Pazi na veliko početno slovo.  NAŠA DOMOVINA ZOVE SE REPUBLIKA HRVATSKA. U NJOJ ŽIVI NAJVIŠE HRVATA, ALI I PRIPADNIKA DRUGIH NARODA KAO ŠTO SU SRBI, TALIJANI, MAĐARI I ČESI. GRANICA HRVATSKE JE VRLO DUGA. NA GRANICI S MAĐARSKOM NALAZE SE RIJEKE MURA I DRAVA, A DUNAV NAS DIJELI OD SRBIJE. NAJDUŽA JE GRANICA S BOSNOM I HERCEGOVINOM UZ RIJEKU SAVU I PLANINU DINARU. POKRAJ SAMOBORA NALAZI SE ŽUMBERAČKA GORA KOJA NAS RAZDVAJA OD REPUBLIKE SLOVENIJE. S ITALIJOM IMAMO GRANICU NA JADRANSKOM MORU. SVI KRAJEVI I LJUDI U HRVATSKOJ VRLO SU ZANIMLJIVI. U HRVATSKOM ZAGORJU ŽIVE VESELI ZAGORCI. SLAVONCI VOLE DOBRO POJESTI, DALMATINCI PLOVITI MOREM, LIČANI SE PONOSE JANJETINOM, A GORANIMA U GORSKOM KOTARU NAJDRAŽE SU ŠUME I BISTRE RIJEKE. U HRVATSKOM PRIMORJU PUŠE JAKA BURA S VELEBITA, A U PODRAVINI PODRAVKE PEKU SLASNE KOLAČE.  Nakon prepisanog teksta slijedi zajednička analiza napisanoga i provjera točnosti. | | | |  |
| **5. GRAD, DRŽAVA**  **Ishodi aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina  **Opis aktivnosti:** Učiteljica/učitelj priprema tablice za igru i objašnjava učenicima pravila. Jedan učenik u sebi govori abecedu dok ga učiteljica/učitelj ne zaustavi povikom „stop“. Tada izgovara naglas slovo na kojem je stao. Ako je to, na primjer, slovo N, učenici zapisuju slovo N u prvi stupac, a zatim popunjavaju tablicu tako da upisuju redom zadane pojmove koje znaju, a koji započinju zadanim slovom. Pobjednik je učenik koji ima pravilno ispunjeno što više rubrika u tablici.  **PRIMJER TABLICE:**   |  |  |  |  |  |  |  | | --- | --- | --- | --- | --- | --- | --- | | **SLOVO** | **GRAD** | **STANOVNIK** | **DRŽAVA** | **NAROD** | **VODA** | **GORA** | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  | | | | |  |