**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Vrste riječi - ponavljanje** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **ŠTO SAM ZAPAMTIO?**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Komunikacijska situacija: učiteljica/učitelj može s učenicima povesti razgovor o vrstama riječi: Koje smo vrste riječi do sada upoznali? Učenici navode primjere imenica, glagola i pridjeva te govore rodove imenica i glagolska vremena.  **2. PONAVLJAM**  **Ishod aktivnosti:** učenik razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; točno oblikuje prošlo, sadašnje i buduće vrijeme; točno oblikuje posvojne pridjeve; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom:  - učenici pišu pridjeve od zadanih imenica  - u zadanim rečenicama trebaju podcrtati imenice, a glagole zaokružiti  - imenice dopunjavaju jednim pridjevom  - preoblikuju rečenice u zadano vrijeme  - imenicama dodaju glagole i pridjeve i sastavljaju rečenice.  Nekoliko učenika čita gotove uratke, a ostali provjeravaju jesu li dobro napisali.  **3. POPUNI TABLICU**  **Ishod aktivnosti:** učenik pravilno upotrebljava broj i rod imenica i pridjeva koji se s njom slažu na oglednim primjerima; razumije gramatičku kategoriju vrste riječi (imenice, glagoli, pridjevi).  **Opis aktivnosti:**  Učenici su podijeljeni u nekoliko grupa. Učiteljica/učitelj može pripremiti tablice za svaku grupu. Grupa treba što brže i točnije popuniti tablicu na zadano slovo. Pobijedila je grupa koja prva točno popuni tablicu.  Prijedlog tablice:   |  |  |  |  |  |  |  |  |  | | --- | --- | --- | --- | --- | --- | --- | --- | --- | |  | **IMENICE** | | | **GLAGOLI** | | | **PRIDJEVI** | | | **SLOVO** | **MUŠKI R.** | **ŽENSKI R.** | **SREDNJI R.** | **SADAŠNJOST** | **PROŠLOST** | **BUDUĆNOST** | **OPISNI** | **POSVOJNI** | | **D** |  |  |  |  |  |  |  |  | | **Ž** |  |  |  |  |  |  |  |  | | **K** |  |  |  |  |  |  |  |  | | **M** |  |  |  |  |  |  |  |  | | **Š** |  |  |  |  |  |  |  |  | | | | | **Mogu se koristiti objekti iz jedinica:**  [**Rod imenica**](https://hr.izzi.digital/DOS/46428/46489.html)  [**Rod i broj imenica**](https://hr.izzi.digital/DOS/46428/59583.html)  [**Imenice, glagoli i pridjevi**](https://hr.izzi.digital/DOS/46428/59585.html)  [**Glagoli - izricanje prošlosti**](https://hr.izzi.digital/DOS/46428/59588.html)  [**Glagoli - izricanje sadašnjosti**](https://hr.izzi.digital/DOS/46428/59590.html)  [**Glagoli - izricanje budućnosti**](https://hr.izzi.digital/DOS/46428/59593.html)  **Objekt** [**Kontrolni zadatci**](https://api.izzi.digital/preview/page/72870) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike. |